
lec de la premisa că chiar sunt 
Per bune, nu am alte motive 
decât suspiciunea vârstei și 
scenarita cea mereu sâcâitoare să le 
consider altceva, ba chiar sunt convins 
că de cele mai multe ori sunt cu adevărat 
intenţii bune. Venind, totuși, cu prea 
multă insistenţă dinspre obișnuinţa de 
a identifica mai ales lucrurile neplăcute, 
de a pune diagnostice „rele”, dintr-o 
anume voluptate a autovictimizării 
și autosuficienţă a lucidităţii. 

Exemplul tipic, pe care l-am mai 
„înfierat” și altădată, este constatarea, 
ritos formulată, că „tinerii inteligenţi 
|| pleacă (la studii) în afara ţării” — cu 
completarea că nu mai revin. Evident 
că fenomenul există, fraza e adevărată, 
dar tot repetând-o nu facem altceva 
decât să-i determinăm pe tineri — care 
dintre ei nu este inteligent?! — să se 
gândească la plecare, eventual fără să 
fi avut această idee înainte de a fi auzit 
fraza dinainte. Sigur că pentru a pleca 
|| nu ajunge ideea, mai sunt necesare 
multe alte condiţii-oportunităţi, dar 
constatarea mea rămâne: fraza cu pricina 
este toxică. Nu spun să n-o rostim, să 
nu fim conștienți de realitatea din spatele 
ei și, lucrul cu adevărat important, să 
nu încercăm să facem ceva pentru 
a schimba lucrurile, spun doar să 
nu o mai repetăm cu atâta siguranţă, 
ca vorbind despre o fatalitate. Nu pleacă 
toţi tinerii (inteligenţi) și, mai ales, nu 
rămân toţi prin lume. lar dacă rămân, 
dar continuă să vorbească-gândească- 
simtă românește, ţara încă este în câștig. 


r fi un exerciţiu interesant 
Aciturea unei liste de 
semenea constatări toxice. 
Dintre cele care circulă prin media, 
repetate și răsrepetate, căpătând 
prin asta forță de impact, influențând 
fenomenul pe care tocmai îl deplâng. 
Ideea mi-a venit privind — nici nu se 
putea altfel... — la televizor, ascultând un 
regizor relativ tânăr, care vorbea despre 
un recent film al său, „despre violenţă, 
că doar trăim într-o lume plină de 
violență”. De unde până unde?! 
les zilnic în oraș și, slavă Domnului, 
nu văd și nu aud 
nimic din ce văd 
și aud în filmele 
regizorilor relativ tineri 
care simt nevoia să-mi 
arate pe ecran și să 
deverse din difuzoare 
ceea ce ei spun că 
s-ar găsi în „viaţa 
reală”. Sigur că sunt 
locuri precum cele din 
filme, unele genuine 
ca să spun așa, care 
seamănă cu „viaţa 

i] si 

de pe ecran”, altele probabil victime 
(psihologice) ale violenţei din filme sau 
populate de imitatori, snobi intoxicaţi 

de arta „realismului capitalist”, dar 
exagerarea este clară. Un cerc vicios 
semnalat de nenumărate ori, nu are 

rost să insist. 

Am amintit mai devreme cuvântul țară. 
Oarecum în treacăt, pentru că, nu-i așa?, 
„patriotismul este desuet, naționalismul o 
idee anacronică”... Nu știu dacă cei care 
susțin „modernitatea” asta chiar gândesc 
ce spun sau doar vor să fie originali, 
băgaţi în seamă, dar sunt destui cei care 
se războiesc cu afirmaţiile respective, 
semn că toxicitatea lor i-a atins, se simt 
jenaţi în a-și mai exterioriza patriotismul- 
naționalismul, dând astfel nocivei afirmaţii 
o greutate pe care n-o merită. În vremea 
asta, naţionalismele locale înfloresc 
„politically corect” când ici, când dincolo, 
prin părțile esențiale, pe alocuri chiar 
sunt folosite ca pretexte pentru anexări 
teritoriale, demarate sub îlamurile 
„autonomiilor”, mai totdeauna suspect- 
interesate-manipulate. 


ai sunt. „Tinerii de azi se 
Nastere după 30 de ani 

și fac copii — cel mult unul — 
după 35 de ani.” „Nu există școlar fără 
telefon celular în buzunar.” (E de discutat 
cine e influenţat mai tare, școlarul sau 
părintele, în a achiziţiona fără zăbavă un 
smart cât mai smart, că doar competiţia 
nu se desfășoară numai între juniori, 
poate nici măcar în primul rând între ei...) 
„Societatea noastră este divizată, plină 
de ură” — iar chipul „formatorului de 
opinie” tocmai asta ilustrează, în timp 
ce în „dezbaterea” la care participă 
s-a tot vorbit despre „bătălia electorală”, 
„dușmanii politici”, „pensiile mereu taiate”, 
nivelul de trai care scade și tot scade. 

Departe de mine să susţin că 

lumea este numai roză, că paharul 
este totdeauna plin, că... Vreau doar 
să spun că multe vorbe bine intenţionate 
sunt toxice, provoacă ceea ce tocmai 
deplâng, că (mă repet) ar trebui să 
o lăsăm mai ușor cu diagnosticele 
și să ne gândim mai serios la terapie, 
și nu numai să ne gândim, ci să și 
urmăm deviza neamului Șoimăreștilor 
(am auzit-o de curând, de la un urmaș 
de toată isprava): Fapte, nu vorbe! 





Toate-s vechi și nouă toate... 


de politică generală sau teza, pusă de 

d. C.A. Rossetti în Românul, dacă guvern 
și Parlament sunt compuse din bărbaţi corupți și 
„iniorinţi”, ţara, în părţile ei constitutive, merge spre 
disoluţie și anarhie. Şi-n adevăr nici că se poate 
altfel. Precum rolul meseriașului e de a produce 
obiecte de utilitate, tot astfel rolul administraţiei 
e o lucrare concretă, de valoare, ca oricare alta. 
Administraţia înlătură, prin puterea pe care i-o 
dă autoritatea statului, piedecele care se opun 
dezvoltării economice și intelectuale a unei ţări. 
Această operă e foarte diversă. Ici piedeca se 
prezintă sub forma lipsei de cultură și o școală 
bună ar înlătura-o; colo se prezintă sub forma unui 
râu de munte care rupe poduri și strică drumurile: 
regularea în albie ar însemna înlăturarea ce se 
opune comunicaţiei; dincolo piedeca dezvoltării 
se arată sub forma decadenţei morale: un preot 
bun și pătruns de datoria lui ar fi de trebuinţă. 
E o muncă zilnică și de secoli aceasta, care 
încetează abia atunci când un popor a ajuns 
la o dezvoltare atât de înaltă încât să nu mai 
aibă nevoie de-o autoritate pronunţată a statului 
și să-și vază în fiece punct singur de interesele lui. 

La noi? Se aleg patrioții care n-au cu ce trăi și 

care în viaţă-le au făcut cele patru clase primare, 
învingând cruzimile abecedarului, și se populează 
cu ei subprefecturile, primăriile și prefecturile și tot 
mai avem pretenţia de-a administra? O asemenea 
administraţie e mai rea decât nici una. Inainte cel 
puţin nu exista această ramură a activităţii statului; 
individ și comunităţi erau avizate a înlătura singure 


Podul de reviste 


P: când discutăm în capitală cestiuni 


pe cât puteau piedecele ce se opuneau dezvoltării 


simple a unui popor pe jumătate agricol, pe jumătate 


păstoresc. Dar administraţia actuală, cu elementele 
din care e compusă, constituie ea însăși o piedecă 
permanentă a dezvoltării noastre, cu atât mai mare 
cu cât, în loc de-a moraliza, corupe. 

Pentru a se vedea în ce stare sunt judeţele 
noastre extragem din Expunerea situaţiunii lor 
pe anul 1879 următoarele pasaje din raportul 
prefectului de Bacău. (...) 

Se observă o scădere generală a populaţiei 
rurale, care se urcă în raport direct cu creșterea 
demoralizării, a ireligiozităţii și cu întinderea viciilor. 
Dar această descreștere, pentru a avea loc, e 


natural legată de degenerarea fizică a rasei române. 


Se observă în același grad o descreștere a 
numărului instrumentelor de muncă, a numărului 
vitelor. Pe de-o parte deci exigenţele economice 
ale unui stat pretins civilizat cresc zilnic și pretind 
o muncă din ce în ce mai întinsă pentru a fi 
acoperite, pe de alta, prin degenerarea fizică a 
rasei muncitorului și prin pieirea instrumentelor sale 
de muncă, se înlătură însăși posibilitatea muncii. 


care creează goluri din ce în ce mai mari, 

observăm că punctele de fruntarie se 
deschid pentru a face loc roiurilor de străini care 
vin spre a suplanta un popor ce piere prin inepția 


Pare: cu aceste două rele generale, 


fiilor lui. Douăzeci de mii pe fiece an! Un oraș întreg! 
Dar cui îi merge bine în împrejurările acestea sunt 


patrioţii, Cariagdii, Caradalele, Costineștii, oameni 
fără patrie hotărâtă și fără naţionalitate hotărâtă, 


străini care în 
generaţia a doua 
primesc cu braţele 
deschise pe străinii 
ce ne vin în 
generaţia întâia. 

La ce stare 
în adevăr a căzut 
poporul nostru 
de la 1866 
încoace? Un 
prefect răspunde: 
la starea de 
sălbateci într-o ţară 
europeană. Și drept vorbind nu mai e de recunoscut. 
Gospodăria lui de altădată, oricât de simplă, își avea 
ramificările ei. Alături cu munca câmpului își avea 
industria lui de casă, care îl ocupa iarna împreună cu 
toată familia; frumoasele datini strămoșești, statornice 
ca și caracterul și limba, înlocuiau până la oarecare 
grad civilizaţia ce lipsea. Astăzi acele datini s-au stins 





în mare parte, iar în loc a rămas golul sufletesc, mai 


amar și mai greu de suportat decât chiar sărăcia. 
Neavând nimic de sperat de la aliaţii străinilor, pe 
care nu-i mai pricepe, poporul nostru se abrutizează 
prin băuturi și e cuprins de fatalismul raselor 
condamnate la nefericire. 

Inainte, mereu înainte, Americă a Orientului! 
E drept că dinaintea vaporului regelui Stroussberg 
pier codri și se stinge un neam întreg... dar 
ce vă pasă vouă de aceasta? 

După voi, potopul! 

(Timpul, 21 februarie 1881) 


România Mare Culturală 


(de regulă, cea de toamnă are loc la Chișinău), o iniţiativă despre istoria 
căreia s-a mai vorbit în Curtea de la Argeș, iniţiată în toamna anului 
2011, prin „înfrăţirea” revistei noastre cu Literatura și Arta. Ulterior, și alte reviste 


S: acest slogan a avut loc „întâlnirea de primăvară” a Podului de Reviste 


s-au alăturat Podului (Bucureștiul Literar și Artistic, 


Gând Românesc din Alba lulia, Lumina din Serbia). 
Ediţia de anul acesta a crescut din toate punctele 

de vedere: a durat trei zile, 23 - 25 aprilie, cu întâlniri P 

în fiecare dintre cele trei „orașe voievodale” vecine, 


Curtea de Argeș, Râmnicu Vâlcea, Câmpulung, și, 
mai important decât toate acestea, cu participarea 


unui număr mult mai mare de reviste: pe lângă cele 
amintite, au fost prezente revistele Glasul Bucovinei 


(Cernăuţi), Detectiv Cultural (București), Litere 
(Târgoviște), Noul Literator (Craiova), Pietrele 
Doamnei (Domnești-Argeș), precum și un mare 


număr de „Publicaţii din Râmnicu Vâlcea, Câmpulung 
şi Pitești. În organizarea întâlnirii s-au implicat și Arhiepiscopia Argeșului și 
Muscelului, ROTAREXIM Rm. Vâlcea, Primăriile din Câmpulung și Domnești. 
Firme de turism și transport din C. de Argeș au sprijinit manifestarea. 

De la Chișinău, împreună cu acad. Nicolae Dabija, redactorul-șei al 
săptămânalului cu îndelungă și remarcabilă istorie Literatura și Arta, au venit 
și cunoscuţii actori Ninela Caranfil și Nicolae Jelescu, precum și cantautorul 

Valeriu Boghean (un nume despre care cu siguranţă vom mai auzi). Glasul 
Bucovinei a fost reprezentat de redactorul-șef al revistei, dna Alexandrina 


Cernov, de la București au 
venit Florentin Popescu, Marian 
ii Nencescu, Firiţă Carp, de la 
Târgoviște Mihai Stan, de la 
Craiova Constantin Pădureanu 
(precum și rapsodul popular 
lon Creţeanu, aducând cu sine 
vibranta Baladă a lui Constantin 
Brâncoveanu). Mulţi alţi oameni 
de cultură, vâlceni, argeșeni, 
musceleni, piteșteni sau din 
alte locuri, au luat parte la cele 


trei zile de prezentări de reviste, discuţii privind semnificaţia Podului de Reviste, 
“| planuri de viitor (alăturarea și a altor reviste din Țară și din afara ei, eventual 
organizarea unei întâlniri naţionale, la București, dezvelirea unui bust al 
episcopului Dionisie Erhan, la Mănăstirea Suruceni, cu participare argeșeană), 
dublate de vizitarea unor locuri cu semnificaţie cultural-istorică, precum 
Mănăstirile Cozia, Văleni (unde participanţii au fost primiţi de ÎPS Calinic, 
Arhiepiscop al Argeșului și Muscelului), Negru-Vodă, Nămăiești și Aninoasa. 

O întâlnire memorabilă, menită să dea greutate și vizibilitate sloganului 
România Mare Culturală și realității pe care acesta o numește. 

Horia BĂDESCU 


ici nu se inventase 
N bine scrisul și divinul 
Platon l-ar fi şi trimis 
înapoi, în neantul presumerian. 
llustrul filosof, pentru care 
| exercițiul peripatetic și 
| maieutica socratiană 
„| reprezentau adevărata și cea 
—— mai eficientă cale spre adevăr, 
n-a fost încercat nici măcar o clipă de ideea că fără 
invenţia zeului Theuth, pe care o amendează în 
Phaidros prin vocea faraonului Thamus, toată acea 
simfonie a înţelepciunii umane n-ar putea traversa 
veacurile spre un alt orizont al umanităţii. Dar asta 
e o altă poveste, care ne duce cu gândul la faptul 
că acolo unde e multă lumină, ochiul are clipele 
lui de orbire. 

Căci, zice el: „Scrisul va aduce cu sine uitarea 
în sufletele celor care-l vor deprinde, lenevindu-le 
ținerea de minte; punându-și credinţa în scris, 
oamenii își vor aminti din afară, cu ajutorul unor 
icoane străine, și nu dinlăuntru, prin caznă proprie. 
Leacul pe care tu l-ai găsit nu e făcut să învârtoșeze 
ținerea de minte, ci doar readucerea aminte. Cât 
despre înţelepciune, învăţăceilor tăi, tu nu le dai 
decât una părelnică, și nicidecum pe cea adevărată. 
După ce cu ajutorul tău vor fi aflat o grămadă de 
prin cărţi, dar fără să fi primit adevărata învăţătură, 
ei vor socoti că sunt înţelepţi nevoie mare, când 
de fapt cei mai mulţi n-au nici măcar un gând care 
să fie al lor. Unde mai pui că sunt și greu de suportat, 
ca unii ce se cred înţelepţi fără ca de fapt să fie“. 
(Phaidros, Edit. Humanitas, 2006, p. 138) 

Poate să îi contat aici și conștiința reușitei oralității 
poemelor homerice, fasonate de fascinantul lor 
parcurs aedic în memoria lumii grecești. Ori amorul 
pentru calea dialogală a reflecţiei. Poate. Important 
este, în acest moment în care Galaxia Guttenberg, 
cum numea Marchall McLuhan vastul teritoriu al 
cunoașterii scrise, este pe cale să cedeze locul 
nu Galaxiei Marconi, ci Galaxiei Gates, universului 
virtual care nu mai este stăpânit de om, ci stăpânește 
omul, important este, zic, să vedem dacă Platon 
avea sau nu dreptate. Să le luăm pe rând. 





Intreita față a minunii 


n drumurile noaste sub cer ne minunăm, 
intotdeauna, de lucrarea celui de deasupra 
noastră. Ceva, cineva ne trage de mânecă 

să ne spună ce-i? și cum?, dar, mai ales, de ce?, 
prin gândul explicat dinaintea faptei, al intenţiei 
celui investit să facă. Răspunsul la întrebarea 
„de ce?”, pare cel mai ușor de dat, însă rămâne 
alături de celelalte în ambiguitate. Chiar după 
explicație, ori îndelunga contemplare a celor de 
sub priviri, avem doar păreri conforme cu puterea 
noastră, personală, de-a îmbrăţișa conturul și de-a 
ne adânci în înțelesurile lui tainice. In mod sigur, 
un lucru cu taină ne va minuna întotdeauna și atunci 
redescoperim ceea ce morala comună a crezului 
nostru știa demult: minunile sunt de la Dumnezeu, 
chiar dacă și El lucrează prin fiii săi, oamenii. 
Atribuim, în mod irațional, minunea lui Dumnezeu, 
Cel care a săvârșit-o prin pogorârea întru omul ales 
și S-a lăsat văzut prin duhul artistului. A-L vedea pe 
Dumnezeu nu este posibil oamenilor, dar a-l vedea 
pe omul în care S-a pus duh Tatăl este posibil, în 
măsura în care receptorul are posibilitatea intrării 
în rezonanță. Acordul acesta nu se poate constata 
și nu poate lucra decât prin partizanatul credinţei și 
al legii iubirii dintre oameni, necondiționată de nimeni 
și nimic. Spiritul cartezian, în care artistul își poartă 
necenzurat de grijă, are păcatul aroganţei că le știe 
pe toate. Explicaţiile precise, răspunsurile, mustind 
de informaţii și date, nu mai lasă loc niciunei întrebări. 
Măsura lucrurilor, a tuturor lucrurilor!, este... omul, 
își vor fi rostit sentinţa, filosofii. Libertatea lui 
se manifestă, ca un drept natural, etichetat 


Anul VI 


Habent sua fata libelli 


Devine ea o „icoană străină”, o amintire din 
fară a credinţei și deci a adevărului, care 

scutește memoria de efortul de a înregistra, judeca 
și imagina? Aduce scrisul uitarea în sufletul celor 
ce l-au deprins? Dar ce este la urma urmei ţinerea 
de minte sau, mai degrabă, ce este de ţinut minte 
din noianul de provocări ale existenţei? Căci, dacă 
maieutica dialogală este o navigaţie printre nisipuri 
existenţiale și recifuri raţionale, nimic nu împiedică 
parcursul reflexiv printre meandrele întinse în calea 
raţiunii de paginile cărţii sau cărţilor. Memoria este 
sau ar trebui să 
fie un tezaur de 
lucruri importante, 
semnificative, 
esenţiale pentru 
viaţa, pentru 
interioritatea, pentru 
gândirea cuiva. Nu 
dialogul în sine, cu 
detaliile desfășurării 
lui, era important să 
rămână în memoria 
învăţăcelului, ci 
finalitatea acestuia, 
adevărul dezghiocat 
din coaja aparenţei 
și meșteșugul, arta de a-l moși, de a-l scoate 
la lumină. În fond, gândirea socratică vieţuiește 
în dialogurile platoniciene în specificitatea esenței 
sale, nu în aceea a expresivităţii discursului, 
pe care oralitatea e dificil să o păstreze intactă. 
Dar chiar admițând că Platon poseda o memorie 
fabuloasă, dacă n-ar fi beneficiat de suportul scris, 
cine ne asigură că gândirea socratică și, deopotrivă, 
propria gândire ar fi ajuns intacte până la noi? 

Să amplificăm întrebarea socratică la dimensiunea 
unei cărţi și ne vom afla tot în situaţia de a oferi 
răspunsul prin efortul propriei judecăţi. Dacă dorim 
ori dacă putem s-o facem, e același lucru și dacă 
ne aflăm în grădinile lui Akademos și dacă dialogăm, 
în singurătate, cu cartea și cu noi înșine. Important 
e să dialogăm, adică să apelăm la actul judecății. 


| enevește sau nu cartea ţinerea de minte? 


și dat în folosință, ca atare. Omul și-a luat calitatea 
de judecător și își poate permite, după propriile 
lui grăbite instanţe, pedepsele capitale. 


împărțită între Dumnezeul felului nostru 
irațional și atotștiutorul om, izbăvit de 
abuzurile și răstălmăcirile făcute lui Dumnezeu 
de instituția oamenilor bisericii Apusului. Demiurgic, 
precum zgârie-norii marilor metropole, a devenit omul 
modern supra-tehnologizat. Smerite cu de-a sila, 
uneori copleșire a spațiului interior, sub apăsare, par 
goticul și barocul, unde statul bisericesc îl substituise 
pe Dumnezeu. Așa îmi pare și azi Apusul marcat 
de puterea omului de a-și arăta măreţia, chiar atunci 
când slujește divinitatea... La noi, acasă, rămași 
mereu în urma timpului sincron al continentului, 
emanciparea carteziană s-a făcut prin puţinii 
ambasadori trimiși prin capitalele cu mode noi. 
„Sofiile” noastre încă respirau (și mai respiră!) 
grecismul constantinopolitan și tradiţia balcanică 
a lui Byzance apres Byzance. Şi azi scriptura ne 
vorbește tot prin murii bisericilor, iar judecăţile de 
apoi, făcute numai de Dumnezeu!, supraviețuiesc 
chiar și pe zidurile exterioare. Cu aceste gânduri 
am pornit prin lume să văd cu ochii mei minunile 
lui Dumnezeu și lucrările Omului Demiurg. 
În grădina Olteniei de sub munte, pe malul 
Jiului, la podul de fier, puţinii apărători și cetățenii 
orașului Târgu-Jiu s-au opus cu vieţile lor balaurului 
Războiului Prim Mondial, iscat de marea furtună 

C u aceste gânduri am colindat lumea 








Desigur, ceea ce voia să spună Platon, în esenţă, 
era faptul că înţelepciunea este ceea ce rămâne 
după ce ai cernut totul prin filtrul propriei judecăţi, 
ceea ce rămâne, ca înţelegere a lumii și a vieţii, după 
ce ai „uitat” tot ce ai primit din afară, acele „icoane 
străine” despre care vorbea filosoful. Nu cantitatea 
informaţiei dobândite este importantă, indiferent de 
calea orală sau scrisă prin care se obţine, subliniază 
filosoful, ci gândul acela care să fie numai al tău. 
Gândul care să reflecteze situarea ta în lume și 

în propria umanitate. Fiindcă dialogul nu presupune 
doar o vorbire în doi, ci și, și mai ales când e 

vorba de reflecţie, o întâlnire a două logosuri. 


treabă. Spre deosebire de cultura vizuală, 
ea activează imaginaţia și, odată cu ea, 
memoria în și împreună cu care viețuiește, o obligă 
să recreeze totul, peisaje, oameni, idei, după chipul și 
asemănarea celui ce se însoțește cu universul 

ei. Arta scrisului se bazează pe acea imaginatio vera 
a lui Coleridge, care creează și adaugă realitate. Ea 


N u, cartea nu lenevește spiritul, ci îl pune la 





| lucrează cu arhetipurile paradigmatice ale realului, 


precum ideile platoniciene, sursa inepuizabilă a 


| creaţiei în viziunea lui Albrecht Diirer, ea este acel 
| magnet care atrage în fiinţă lucrurile din afară pentru 


a fi transformate de interioritatea umană, despre care 
vorbea Paracelsus. Ea e „minciuna” creatoare, care 
„din floare face flutur, din flutur face floare./ De n-ai 
aripi ca șoimii, prin'trânsa poţi să zbori,/ ea dă un 
suflet florii și sufletului flori”, cântată de Victor Eftimiu 
în Cocoșul negru. 

Și totuși, iată-l pe Platon răzbunat de „agresiunea” 
bimilenară a scrisului și a cărţii asupra spritului 
uman! Căci lumea virtualităţii billgatesiene e pe cale 
să izgonească scrisul din școli și cartea din casele 
oamenilor, pentru a șterge minţile semi ori deplinilor 
analfabeți cu pămătuful odihnitor al tabletelor, 
ipad-urilor și telefoanelor inteligente. Încât îţi 
vine să scandezi, parafrazându-l pe Hă5lderlin: 

La ce bun știutorii de carte în vremuri sărace? 

Dacă Platon ar fi cunoscut, vai!, cultura 
de internet, ar fi așezat efigia cărţii pe porţile 
cetăţii sale. 


Mihai SPORIŞ 


a potrivniciilor. Oamenii, 
cărora le păstrăm anonimatul, 
cinstindu-i infinit mai mult, 

au dat girul omului ales, cu 
har, să spună altfel, minunat, 
această pagină de istorie. 
Minunarea istoriei ar fi în acest 
caz scoaterea evenimentului 
din cronologie și ducerea lui în 
simbolul nemuritor în care tainele nu se mai pot strivi 
și duce în banalizarea celor ce se plictisesc repede. 
Taina are puterea să rămână proaspătă și să lase 

vie libertatea cercetării. Omul, Constantin Brâncuși, 
gorjeanul ajuns cetăţean planetar, își asumă misiunea 
să construiască ansamblul de la Târgu-Jiu, în duhul 
locului românesc și în taina lui Dumnezeu, cel 

ce-i va fi dat misiunea. 





eroii locului, ai unui eveniment concret intrat 
în conștiința publică. Totul în bunul obicei 
al pământului în care la locul săvârșirii unor fapte 
deosebite se pune un însemn, pentru ca momentul 
să devină monument. Cum să faci acest lucru să 
vorbească despre participarea întregului târg? 
Aici intervine gândul de dinainte de faptă. O simplă 
cruce nu poate vorbi decât de o singură cruce de om! 
Chiar și pe Golgota vor fi fost trei cruci, indiferent de 
opțiunea crucificaţilor. Ideea trebuia să obţină, apriori, 
terenurile publice și, evident, asentimentul puterii 
locale și sprijinul necesar. 


S= de ce s-a făcut lucrarea! Să pomenim 

um va fi convins artistul lumea devine 

deja un amănunt, când ansamblul există 

și acesta, ca orice multiplicare a minunilor, 
naște mereu noi minunări, cu atâtea probleme și 
povești frumoase. Monumentalul din arta sa trebuia 
să vorbească nu doar de orașul care are în sine 
ansamblul, ci de spiritul oamenilor, acela care are 
în el eroismul, sacrificiul, seninătatea dacică în faţa 
morții și credinţa puternică în Dumnezeu. Legătura 
interioară între elementele componente trebuia să 
surprindă filosofia de viaţă a locului, cu petrecerile 
între tărâmuri într-un firesc armonizat și riguros 
respectat. Monumentele trebuia să respire petrecerea 
omului, unul dând seamă pentru mai mulți!, pentru 
evenimentele înseriate ale vieții. 

Erou, în percepţia lumii românești, devii după 
ce nu mai ești. Erou este cel trecut în repaus, scos 
din curgerea timpului. Erou ești atunci când la acest 
eveniment vine lumea să te ierte că ai părăsit-o, 
dar jeluindu-te și recunoscându-tți printr-o veritabilă 
poruncă faptele bune (despre morți, numai de bine). 
Pe calea eroilor trebuie reconstituit ritualul comun al 
celor ce în alai vor fi conduși spre lumea cealaltă, din 
proiecția mentală a celor ai locului. Monumentele de 
pe cale trebuie să sugereze aceste hodine. Povestea 
eroului-emblemă, pe calea tuturor eroilor, pe drept 
cuvânt numită la Târgu-Jiu „Calea Eroilor”, 
răspunde explicit întrebării „de ce?” La podul 
de fier de peste Jiu au căzut jertfă și au 
devenit eroi oameni cărora le datorăm 
îndeplinirea rânduielilor pentru lumea de 
dincolo. Trebuie să facem lucrul acesta în 
numele întregului târg și eroismul lor să-l 
marcăm durabil pentru a nu fi uitat. Spre raiul 
nostru, ca spre Câmpiile Elizee ale altora, 
locurile de odihnă vor fi puse semne distincte, 
să ne minuneze cu taina lor. Pregătirea trecerii 
de aici dincolo este demult consacrată ca 
obicei: îmbăierea, îmbrăcarea hainelor bune, 
așezarea pe tron (așa se numește în unele 
locuri coșciugul!), pentru a primi la priveghi omagiul, 
apoi, după timpul prescris, trecerile prin toate ușile și 
porţile (a odăii, a casei, a curţii), spre casa Domnului, 
biserica, unde primim dezlegarea spre lumile de 
dincolo, ale lumii noastre duale cu Tatăl ceresc 
și Mama pământ. Apoi, inerția mișcării se frânge 
la locul de veci, marcat de piatra de hotar, un 
stâlp sau o cruce pe care numele eroului, perioada 
viețuirii lui și vreun gând-epitaf îl scot din anonimat, 
vremelnic însă, pe omul, persoană unică. 

Am trecut de multe ori prin târgul cu ansamblul de 
monumente dedicate de Constantin Brâncuși eroilor 
din Războiul Reîntregirii, pornind de la evenimentul 
concret al forţării Jiului. Acum, devenit municipiu, faţa 
orașului s-a schimbat, credem noi, cu bună credinţă, 
în bine. Chiar și lucrările cele mari, cu conexiune 
directă în interpretarea sensurilor încifrate ale artei 
din povestea ansamblului îmi par aducătoare de 
ceva în plus, nu doar în cele fizice ale locului, cât mai 
ales în semnificaţii. S-a liniștit curgerea năbădăioasă 
a Jiului, care, regularizat fiind, nu mai poate năvăii 
în oraș. Pe insula lui, chiar de lângă parc, podul, 
păstrat și el ca monument, prelungește grădina 
publică. Ambele maluri vorbesc de starea de pace, 
preumblare înconjurată de liniștea apelor în care 
se vede tot cerul, ca o contemplaţie edenică. Nu 
departe, un loc de adunare al mulțimii poate aclama, 
până târziu în noapte, victoriile vitejilor sportivi numiţi 
pe aici... panduri, stadionul având nocturnă. Lupta 
de acolo este sub semnul păcii și al celor pașnice. 


alea Eroilor de la Târgu-Jiu pornește 

de la Apă, ca o mare adunare de curgere 

omenească, se continuă prin grădina 
publică, Pământ al adunării oamenilor în care au 
loc chiar încununările familiilor tinere, apoi în Biserica 
de pe cale, din nou adunarea de oameni cu focul lor 
lăuntric, prelungit în Focul lumânărilor, apoi în grădina 
consacrată să fie cer cu nesfârșirea Aerului atins 
de stâlpul nesfârșirii, nu doar ca piatră de hotar, ci 
legătură între lumi. Nu insistăm asupra semnificației 
ansamblului, lucru făcut în altă parte și de noi, dar cu 
asupra de măsură de iubitorii lui Constantin Brâncuși. 

Am fost și la Paris, chiar și în Micul Paris, dintre 

Dâmboviţa și Colentina, să văd căile oamenilor 

și rostul lor. Așa mi s-au năzărit diferenţele de sens. 
Lângă un pod peste Sena, nu departe de Louvre, 

cu palatul lui regal, în paradoxala piaţă a Concordiei, 
francezii în revoluţia lor celebră se judecau unii 

pe ceilalţi, după ce fuseseră camarazi în lupta 

lor comună, iar ghilotina se înroșise, nu doar 

de sângele execuțiilor, cât de numărul lor și de 
faima persoanelor. Acolo, chiar reprezentanții lui 
Dumnezeu, adică nefericitul rege Ludovic al XVI-lea 
și consoarta sa Maria Antoaneta, vor fi dat tributul 
noii înscăunate: „ființa supremă”, adică omului, 
exagerat de iluminat și liber-cugetător. Devizei „Nihil 
sine Deo!” i se va fi tăiat atunci capul, chiar în Piaţa 
Concordiei, omul asumându-și plenar demiurgul. Se 
pornește apoi spre calea triumfului, una îndreptată și 
lărgită de Napoleon al III-lea, să nu mai poată avea 
loc cârtirile populare la excesele 
puterii de orice fel. Se trece pe 
sub Arcul de Triumf, unde eroismul 
încununează victoria unor oameni 
în confruntarea lor cu alţi oameni. 
Natura cauzalităţii conflictului 
neavând nicio importanţă, 
întotdeauna un arc de triumf 
semnifică adevărul învingătorului, 
adică forța lui de lovire și, poate, 


din întâmplare, 
și justețea 
faptului. Triumful 
este difuzat 
împrejur aici, 

= francezii 
răspândindu-l din această piaţă a Arcului de Triumf 
spre toate direcţiile, ca dintr-un soare cu razele lui, 
să vorbească lumii întregi atât despre regele soare 
(aroganță faraonică și infailibilitate universalistă!), 
cât și despre capitala iluminismului, cel ce va fi 
revoluționat raţiunea și își va fi ghilotinat mulți copii. 
Venind pe Calea Elizee, spre vremurile moderne 
cu zgârie-norii și palatele imperiul bancar, ale 
multinaţionalelor din opulentul La Defense, trebuie 
trecută o nouă poartă. Evident... de apărare! Cine 
este dincolo și cine este dincoace? Lumea veche 
a Parisului este spre Sena, iar a zgârie-norilor 
cu opulenţa financiară dincolo de moderna poartă. 
Nu vom regăsi în acest ansamblu al gloriei omenești, 
sfidând dumnezeirea, nicio catedrală. Sacre Coeur 
și Notre Dame vorbesc singure naţiunii franceze, 
chiar dacă dominant, din afara căii eroilor. Sunt 
pline de fast ceremoniile pe această cale menite 
să ne amintească de forța unui stat, cu eroii 
și eroismele lui și poziționarea faţă de Dumnezeu, 
după cugetul vremurilor. 


oloana fără sfârșit a Parisului, Turnul Eiffel, 
apărută în cale doar pentru o expoziţie 
mondială, își va fi căpătat autoritatea și 
permanenţa inspirând profilul sondelor de foraj, al 
pădurilor de stâlpi de transport al electricităţii la înaltă 
tensiune, al marilor antene de comunicație din lumea 
modernă. El vorbește de tehnologiile omului de-a 
supune pământul și cerul. Chiar prin vizitarea lui 
permanentă ne hrănește cu mândria de-a fi oameni 
care am supus natura și, stând la taifas cu Gustav 
Eiffel ori cu Edison, acolo, între norii de deasupra 
Parisului, ni se sugerează fiecăruia măreția noastră 
omenească într-o beţie a sinelui care uită că totul 
ni s-a dat spre împlinire și izbânda nu ne aparține 
pe de-a întregul, cum de altfel chiar turnul acesta 
de veghe ocultează în devenirea lui materia 
metalurgiei și ingineria zăbrelelor lui Pănculescu, 
neacceptat la șueta din nori a americanului 
și francezului. Simbolizarea puterii omului, 
asumându-și-o fără inhibiţie, este povestea 
unei căi a eroilor din lumea apuseană. 
România, nu știu de ce soră mai mică a Franţei, 
când ne revendicăm o latinitate mai veche în gintă, 

s-a lăsat cucerită de spiritul citadin al iluminatului 
Paris și a vrut și ea să-și emancipeze mahalalele, 
adică ceea ce-n Orientul nostru impregnat secular 
în obiceiuri și chiar năravuri se chemau cartiere. Așa 
s-a pus de sistematizarea Bucureștiului, să se poată 
numi chiar Micul Paris. După podirea cu scânduri, 
ulițe principale prin care trăsurile mai marilor trebuia 
să facă legătura caselor târgului cu chipuri de palate 
cu drumurile care veneau spre capitala domnească, 
ori îi scoteau pe stăpâni pe la moșiile lor, 

noroaiele și/sau praful au fost altfel lecuite. Așa 

au apărut șoseaua și strada mai acătării. Odată 

cu independenta de sub otomani, Podul Mogoșoaiei 
va fi devenit un fel de Calea Victoriei, coborând spre 
cheiurile Dâmboviţei, încă neamenajate, dar în mod 
sigur spre Curtea Veche, Hanul lui Manuc și chiar 
spre Dealul Mitropoliei, alt loc cu scaune 
ale puterii. Apoi, odată cu acumularea 
de modernitate, modelul parizian, că 
doar devenisem monarhie la vedere 

și ne recuperam ţara cea mare, ne 

va fi adus alte însemne. După Războiul 
Reîntregirii va fi apărut Arcul de 

Triumf, să vorbească de unitatea ţărilor 
românești, după o adunare plebiscitară. 
Are în el, deși seamănă cu cel parizian, 
sărutul fraţilor care se întorc în casa 
comună a statului naţional după multă 
suferință. Dar, în buna tradiţie a gloriei 
militare, aici nu se oficiază cununii, ci, 
doar la zilele mari ale ţării, se desfac 
lanţurile să treacă defilarea. Au trecut, 
preamărind gloria militară și mândria 
românească și după 23 August, să-l 
preamărească pe „eliberatorul frate”. Apoi, după ce 
aveam cale, am făcut și o Piaţă a Victoriei, în care 
se adună oamenii să cârtească mincinoasele rapoarte 
asupra declaratelor izbânzi. De acolo, tot radial, se 
desprind alte căi, în concurenţă și în disociere cu o 
cale unică, nu prin funcţionalitatea urbanistică, ci prin 
asumarea unei simbolistici în legătură cu o veritabilă 
cale a eroilor. Unde s-ar afla coloana? Credem că 
pe Şoseaua Aviatorilor, unde monumentul dedicat 
eroilor aerului are și transfigurarea crucii și simultan 
a zborului omului. Prin vecinătate găsim primăvara 
unora și o fostă Casă a Scânteii, alături de o grădină 
publică cu înmormântatul sat românesc, unde 
îmbălsămarea conservatoare nu este eroism al 
supraviețuirii, ci anticiparea extincţiei despre care 
vorbește și Muzeul lui Grigore Antipa, chiar din 

Piaţa Victoriei. Amestec de lucruri și gânduri, 

unitate în diversitate a lumii globale, ar spune 

un propagandist aliniat sincronului planetar. 


împrietenirea cu noi, a celor cu vederea. 
Trăim complicat și în permanenta căutare 
a înţelesurilor. Ne minunăm, fără să ne explicăm, în 
fața minunilor. Sunt locuri unde, deși suntem copleșiți 
de frumusete, bogăţie și putere a formelor, gândul 
nu se poate așeza și nu poate cumineca, în vreun 
fel, minunea. Simultan te simţi asaltat, luat de valul 
cel mare în plutire, că ametești de plăcere și atunci 
ceva îţi șoptește că ești de acolo, în complicitatea 
omenească, prin puterea de seducţie a lucrurilor și 
convertirea ta subită. Ești uluit de Paris, impresionat 
de București și îţi trebuie multă zăbavă să te 
dumirești, dar, chiar minunat de puterea semenului 
tău, nu-ți poţi găsi liniștea, nu poţi ieși din tumultul 
omenesc. La Târgu-Jiu simplitatea și potrivirea felului 
nostru de-a fi, inculcate în lucrurile de pe cale, par 
chiar înfăptuirile duhului troiţei, cu demiurgul obligat 
la smerenie ca omul locului și cu fiul de-al locului, 
dar cunoscător și al ispitirilor și ademenirilor marilor 
metropole. 
După trei pătrare de veac, Calea Eroilor, dar 
pentru aducere aminte, nu doar pentru eroismul 
unui moment unic, ne freamătă recunoştinţa pentru 
cei ce-au desenat-o prin târg și i-au pus semnele 
vorbitoare în limba primordială pe care o pricep, încă, 
toți oamenii pământului. Eroilor anonimi, purtătorului 
lor de... cuvânt, Constantin Brâncuși, românul-gorjean 
universal, cioplitorul în duh, după inspirata spusă 
a unui contemporan, ne plecăm smeriţi frunţile 
și le mulțumim, pomenindu-i. 


Ţine lucrurile își exprimă fața, dată spre 

ama ştia pe de rost 
VI Cuvântul preotului 
din Peer Gynt 
și era bucurosă că-l putea 
recita pe când stăteam în 
pat, ducând dorul tatei. Eu 
I-am sorbit pe Ibsen cum face 
un burete din deșert cu apa 
celei dintâi ploi venite după 
paisprezece ani de secetă. Da, paisprezece ani 
aveam atunci când am citit tot ce a scris acest 
dramaturg vestit pentru modul în care a descris 
ca nimeni altul ipocrizia burgheziei, tăind fără milă, 
cu precizie de bisturiu, prin carnea societăţii pe 
care eu o cunosteam. Și eu am învăţat predica 
pe de rost, bineînţeles: 





Unul ce-ncalcă legea țării? Ei bine, da! 
Dar unul ce străluce peste lege 

ca sclipitorul pisc din Glittertinden 

ce peste nori îincoronează-naltul. 

Om fără rost, a fost. Lipsit de rod, 

nici neam, nici tu credință. 

Dar undeva, la șes înțelenit, 

între vecini și rude, menirea și-a-mplinit, 
acolo a fost măret, fiind el însuși. 


E-adevărat, m-am gândit frecvent la Dusmanii 
Poporului, cei doi fraţi din Stockholm și tot cortegiul 
lor aferent, și da, am apelat la Ibsen atunci când 
am căutat să-mi explic cele două extreme care 
se luptă în mine, Brand și Peer Gynt. Dar las 
la o parte acest subiect. Prefer să meditez asupra 
citatului de mai sus din Cuvântul preotului. 

Mama și cu mine ne gândeam la tata, care 
încălcase legile regimului. Pentru noi era simplu: 
legea era ilegitimă din cauză că regimul era ilegal. 
Dar cum rămânea cu celelalte trei posibilităţi? 

Noi nu încălcam regulile de circulaţie, chiar dacă 

și ele erau subordonate aceluiași regim nedrept. 
Am fi putut argumenta că acele reguli provin de la 
un regim legitim, dar care s-a (auto)dezis. Cu toate 
acestea, micul nostru truc logic nu putea explica 
următoarea combinaţie: legi ilegitime introduse 

de un regim legitim. 

„N-a fost nici bogat, nici înțelept”, dar și-a tăiat 
un deget pentru a se sustrage serviciului militar; 
poate din cauză că simpatiza cu idealurile pacifiste, 
sau poate pentru că se simţea chemat la o altă 
datorie, unde avea ceva de apărat, „la șes înțelenit, 
printre vecini și rude”, unde putea fi e/ însuși. 

Ibsen nu ne luminează mai departe, ceea 
ce probabil nici nu i-a fost intenţia. Scopul pe care 
I-a urmărit a fost acela de a ne atrage atenţia asupra 
unei contradicții majore, îndemnându-ne să reflectăm 
la o temă de pe urma căreia am avea de câștigat 
cu toții. 

Cum știm când l-am găsit pe cel care 
„străluce peste lege”? Și, mai precis, cum devenim 
„unul ce-ncalcă legea ţării” și nu doar un simplu 
autosuficient? Confruntarea dintre idealist 
și egoist reflectă o parte din întreg, dar 
nu reproduce întreaga sa dimensiune. 


pentru că mi-a fost dat să încalc adesea 
legile unor ţări în timpul misiunilor militare 
pe care le-am exercitat pentru Norvegia, ca aliată 
a NATO și SUA. Oare aș fi procedat la fel pentru 
o Norvegie pur și simplu norvegiană? Nu sunt 
așa de sigur. Aripa dreaptă a Partidului Muncitoresc 
Norvegian, împreună cu alte câteva organisme, a 
condus Norvegia pe drumul includerii în NATO înainte 
ca eu să împlinesc vârsta care-mi dădea dreptul la 
vot. Sper că cititorul va înţelege că atunci când provii 
dintr-o familie aparținând micii nobilimi, care a optat 
dintotdeauna pentru serviciul civil așa cum am făcut-o 
și eu, presupui că aceste legi sunt făcute pentru 
noi, cu scopul de a ne monitoriza și superviza. 


en viaţa m-am răfuit cu dilema aceasta, 


În calitatea noastră de cetățeni, ar trebui să le 
respectăm și să ne supunem lor, nu să le încălcăm. 
Numai așa ne putem asigura respectul celorlalți. 

Cu timpul, s-a cristalizat un întreg sistem 
de reguli și reglementări, pornind de la indicatoarele 
de circulaţie și mergând până la „sclipitorul pisc 
din Glittertinden”. 

A vorbi despre etică, așa cum bunul meu amic 
Harald Ofstad obișnuia să spună, nu-i de glumă. 
Cu etica nu te joci. 

Ea trebuie să izvorască din interior, din străfundul 
sufletului nostru. Când încalci o lege, o faci pentru 
a favoriza o altă lege, una superioară. Probabil că 
nu te-ai născut sub acea lege. Eu nu fac parte din 
categoria celor care cred că legile ne cad în poală 
la naștere, ca niște daruri cerești. Eu cred că ele 
sunt semănate în noi, în lutul nostru, care le servește 
drept teren fertil. Noi nu suntem nici tabula rasa, 
O „filă nescrisă”, nici 
prevăzuţi cu un cifru ascuns 
în subtext, ca-n paginile 
pe care le răzuiesc copiii, 
până când apare încet 
o formă, un chip. 

Trebuie să credem 
în această lege supremă. 
Ea nu există numai pentru 
a ne fi de folos în plan privat, 
ca un fel de mică evaziune 
fiscală. Legea supremă 
trebuie să fie capabilă să 
reziste luminii zilei. Trebuie 
să fii în stare să o formulezi 
pe înțelesul tău și al 
celorlalți, să demonstrezi 
că o observi și să permiţi 
ca ea să devină subiect de 
dezbatere și dialog. „E!” (cel care n-a fost nici 
bogat, nici înţelept) n-a făcut-o. În asta constă 
avertismentul: nu ne-ar plăcea să transformăm 
un profesor de etică palavragiu în model de urmat 
pentru toți. „E!” a înfăptuit ceva, nu doar a vorbit. 
Actele sunt în același timp și texte. 


să simţim legea, s-o gândim, chiar dacă 

n-o batem în cuie și nici n-o stocăm pe discul 
calculatorului. Eu mai am problemă și cu așa-numita 
Lege de Aur: orice ţi s-ar face, tu să răspunzi cu 
aceeași monedă. Dar, așa cum George Bernard 
Shaw bine zice, gusturile oamenilor pot diferi. Regula 
aceasta se aplică mai degrabă societăţilor care nu 
sunt de stat. Într-adevăr, ceea ce „e!” a făcut a fost 
o acţiune împotriva statului; ce acţiune trebuie să 
întreprindă acum „statul”, ca replică împotriva lui? 
Și Kant e ambiguu la acest punct: a-ţi reteza un 
deget nu poate fi considerată normă universal 
valabilă. Să-i plasezi deasupra normelor considerate 
de autorităţi drept „comune” pe cei care-ţi sunt 
aproape sau pe cei pe care-i îndrăgești? Poate. 
Putem plasa refuzul serviciului militar, ca normă 
universală, pe aceeași treaptă cu refuzul sclaviei? 
Poate, dar eu nu sunt sigur că Ibsen ar fi 
vrut neapărat să se opună serviciului militar. 

Cu ceva vreme în urmă am adoptat o viziune 
asupra nevoilor de bază ale omului — condiţiile 
necesare supraviețuirii sale — sprijinindu-mă pe trei 
piloni: bunăstarea materială la un nivel decent, un 
sens al vieţiilor noastre și libertatea de a alege calea 
pe care dorim să acoperim aceste nevoi. Apoi am 
avut revelaţia acelui nimb sclipitor deasupra culmii 
muntelui luminat: respectă nevoile celorlalți ca și 
când ar fi ale tale. Fii tu însuţi și urmează-ți vocea 
interioară, care s-a dezvoltat în ființa ta lăuntrică. 
Dar să respecţi și vocea lăuntrică a celorlalţi. 

Nu-ţi rămâne decât să pui toate aceste lucruri 
laolaltă, îmbinându-le. 

Telul acesta e mult mai ușor de atins pe calea 
dialogului, a schimbului de idei pe teme de dezvoltare 

comună, decât prin discuţie în contradictoriu, 

duel verbal sau reducere la tăcere. Nu toţi trebuie 

să urmăm normele pe care ni le dictează mania 
universalizării cu orice preț. Ceea ce avem de făcut 
este să respectăm normele care pot fi reconciliate 
între ele. Aici ne pot servi drept punct de pornire 

Kant și Legea de Aur, dar trebuie să pășim cu băgare 
de seamă. Poate că George Bernard Shaw a avut 
dreptate când a spus că singura Lege de Aur 

e că nu există nicio Lege de Aur. 


nici preotul n-a făcut-o. Dar „omul acela 

nu se prezintă ca infirm în faţa lui 
Dumnezeu”. Care Dumnezeu? Îmi vine greu să 
cred că e vorba despre micul Dumnezeu norvegian, 
care are aprobare de la stat și sălășuiește în câteva 
ministere și curţi de justiţie din Kristiania/Oslo, în 
loc să locuiască între munţi sau pe cele 
mai înalte culmi. Din cauză că e autentic. 

„Trebuie să asculți de vocea firavă care 
vine din interiorul tău”, îmi spunea mama. 
În copilărie nu m-am îndoit de asta nicio 
secundă. Dar m-am întrebat, firește, a cui 
voce o fi aceea și cum ajungea ea acolo. 
Alţi copii erau curioși să afle cum arată 
un ceas sau un motor pe dinăuntru, eu 
mă întrebam despre vocea mea interioară. 
Destul de timpuriu mi-a venit ideea că vocea 
aceea interioară s-ar putea să fie a mamei 
mele. Mai târziu am realizat că aceasta 
era ideea lui Freud, chiar dacă el îi dăduse 
mamei un nume cam ciudat: superego. 

A urmat întrebarea: acel „străluce 
| deasupra norilor” e ireconciliabil cu legea, 
ce facem cu el? La acest punct, am avut 
3 nevoie de un nou Maestru. N-aveam destulă 
imaginaţie pentru a sta pe propriile mele picioare 
fără să apelez la „propteaua” unui maestru. Gandhi. 
Eram probabil prea intelectual pentru a putea suporta 
realitatea în formă brută, fără mediere. Trebuia 
să fie un maestru al cuvântului, cu dedicație 
și vocaţie. Aceasta e exact ce a făcut Gandhi. 

Dar el avea să-și facă intrarea mai târziu. 

Mama obișnuia să se roage seara. Sora ei, 
Frida, căsătorită cu preotul Halfdan Waage din 
Holmestrand/Drammen, a fost una dintre persoanele 
cele mai bune la suflet pe care le-am cunoscut 
vreodată. Creștină convinsă, nu-și ierta faptul 
că pe vremuri, prin anii 1890, copilă fiind, furase 
niște gem. Acesta era maximul de păcat pe care 
I-a comis în întreaga ei viaţă, o viaţă pe care a 
dedicat-o sistematic celor din jur. Cealaltă soră, 
Herdis, a prestat muncă de pionierat ca profesoară 
și ca directoare, era severă și dispunea de un 
superego considerabil. Trei surori Karamazov? Îmi 
amintesc că mama mi-a spus ceva care m-a intrigat. 
„Femeile gândesc cu inima. Și bărbaţii gândesc, 
dar cu ceva care este situat undeva mai jos.” 


VI aestrul nu a propăvăduit tăiatul de deget, 


să aibă grijă de tata. Am păstrat în amintire 
respectul pe care i-l acordam ei și credinţei 
ei nezdruncinate, chiar dacă nu s-a perpetuat și la 
mine. Dumnezeul la care se ruga ea era indubitabil 
mai mult un paznic al vecinilor și rudelor, decât al 
regelui și al ţării. Pentru ea, Dumnezeu din Ceruri 
era mai aproape decât regele și ţara, și unul și alta 
având în perioada 1940-1945 o adresă londoneză. 
M-am confruntat cu o dilemă — aprilie 1940, 
bărbaţi în verde mărșăluiau pe Karl-Johans-Gate, 
cu inscripția Gott mit uns pe centuri. „Păi”, a 
răspuns tata întrebării mele, „e același Dumnezeu 
cu al nostru, dar se vede treaba că e un pic supărat 
în momentul de faţă." Un Dumnezeu care să aibă 
astfel de probleme nu era al meu... 


VI ama se ruga la Dumnezeu, implorându-l 


(Traducere de Gabriela Căluţiu Sonnenberg a 
secţiunii The Master: Henrik Ibsen, din autobiografia lui 
Johan Galtung, On the peace path through the world.) 






urtea de la Argeș 


Marcel Ayme 


de plecare pentru o nouă carte, apărută un 

an mai târziu, Le confort intellectuel. Marcel 
Ayme inventează un stil inedit. „Eseul”, cu savuroase 
accente pamiletare, presupune dialog, naraţiune, 
personaje care-și etalează ideile, convingerile și, 
nu de puţine ori, sentimentele și resentimentele. 
Cam așa cum se întâmplă în dialogurile filosofico- 
teologice ale lui Soloviov ori Serghei Bulgakov. 
Personajul principal, care va expune întreaga 
teorie despre „confortul intelectual”, se numește 
M. Lepage și incarnează tipul mic-burghezului „cinstit, 
întreprinzător, cu picioarele bine înfipte în pământ, 
cu simtul realităţii și al valorilor tradiționale”. Chiar 
după o relectură atentă a eseului nu se poate spune 
precis dacă M. Lepage e un alter ego al lui Marcel 
Ayme sau, dimpotrivă, un alter tout court. 
Interlocutorul e un scriitor care incarnează, 
la rândul său, spiritul modernităţii. 

Conform teoriei lui M. Lepage, decadenţa 
Franţei se datorează în primul rând perveriirii 
intelectuale a burgheziei. El identifică 
rădăcina „răului” nu în ideologiile comunist- 
stângiste, cum ne-am aștepta, ci în rolul 
major pe care o anumită literatură îl joacă în 
fasonarea sufletească a noilor burghezi. Nu 
Marx, ci Baudelaire e principalul responsabil 
al decadenţei. Altfel spus, conform diagnozei 
dlui Lepage, inamicul nu trebuie căutat în 
exterior, ci în interior. Decadenţa burgheziei 
a fost provocată și continuă să fie întreținută 
nu de o revoluţie politico-socială, ci de una 
internă, estetico-psihologică. „Ameninţător 
nu este Marx, ameninţători sunt Baudelaire, 
Delacroix și emulii lor. Sigur, presupunând că ar 
fi fost citit și înteles, Marx n-ar fi reușit niciodată să 
convingă burghezia să se sinucidă, fără a mai pune 
la socoteală faptul că unei raţiuni i se poate opune 
oricând altă rațiune, mai convingătoare. Dar un poem 
obscur, o imagine violentă, un vers frumos, plin de 
umbră și de atmosferă vagă, o armonie tulbure, o 
sonoritate rară, taina unui cuvânt somptuos, dar fără 
sens, acționează asemenea alcoolului și introduc 
în organism anumite moduri de a simţi și a gândi 
care n-ar fi putut avea acces pe calea raţiunii.” 
Așadar, burghezia nu e asasinată (din exterior), 
ci ea se sinucide lent, slăbită fiind de atacurile artei 
moderne, care-i atrofiază instinctul de apărare și cel 
concret-întreprinzător. Marx propovăduiește revoluţia 
socială antiburgheză, în vreme ce artiștii moderni 
(gen Baudelaire, Delacroix), apostoli ai unui 
romantism depresiv, sinucigaș, pun în pericol însăși 
raţiunea de a fi a burgheziei. Inoculat cu virusul artei 
moderne, burghezul se autodistruge. Nu e nevoie 
de niciun dușman exterior. Dușmanul se află deja în 
interiorul sufletului burghez. Revoluţia s-a întâmplat 
deja, pe nesimţite. Căci „a accepta o revoluţie în 
arta poetică și a-i degusta noutatea înseamnă a 
te familiariza cu ideea de revoluție pur și simplu 
și, foarte adesea, cu rudimentele vocabularului ei.” 


| | n fragment din Uranus constituie punctul 


pervertire? „Frecventarea unei anumite 

poezii obișnuiește spiritul să dispreţuiască 
sensul exact al cuvintelor, îl obișnuiește cu ideile 
vagi, cu hoinăreala metafizică și cu toate potrivelile 
întâmplătoare (/es hasaras) ale impresionismului 
verbal.” Pagini întregi vor fi consacrate acestui 
concept propriu lui Marcel Ayme, „impresionism 
verbal”, care trimite, fără niciun dubiu, la curentul 
omonim din pictură, a cărui principală „noutate” 
constă în răsturnarea raportului de forțe între formă 
și fond, între culoare și subiect. Dacă în pictura 
„clasică” (academică) subiectul prevala asupra 
formei, sau măcar ambele se aflau pe picior de 
egalitate, impresioniștii răstoarnă ecuaţia, dând 
primul loc culorii, mai precis, petei de culoare, 
nuanței, vagului. Această dictatură a vagului la 
nivel lexical e denunţțată de M. Lepage. Sonoritatea 
cuvintelor, „fonicitatea” a devenit, în poezia modernă, 
mai importantă decât sensul lor. De aici, un vag al 
comunicării care tinde spre blocaj, spre neputința 
comunicării, în ultimă instanţă. Sensul prim, 

C um se produce, după M. Lepage, această 





„confortul intelectual” 


„canonic”, al cuvintelor e dinamitat, iar pe ruinele 
acestui sens nu se mai înalță decât vagi secvențe 
fonice lipsite de noimă. Societatea însăși e 
dinamitată, în chiar esenţa ei. Membrii unei societăţi 
sunt legaţi între ei prin limbaj, prin sensuri clare, 
inechivoce. Or, dizolvarea sensurilor cuvintelor, 
sabotarea logicii (aristotelic-burgheză prin 

natură) duce, pe cale de consecinţă, la dizolvarea 
societăţii. „Supunerea faţă de prestigiul cuvintelor 
nu predispune la rigorile logicii, al cărei instrument 
se alterează încetul cu încetul. Cum să judeci corect 
când nu mai ești sigur de sensul cuvintelor pe care 
le folosești, când o întreagă literatură ne îndeamnă 
să gândim cu pielea, cu mâinile, cu picioarele, 

când luăm drept gânduri dereglările unei sensibilități 


putrede poetice și literare?” 
naliza dlui 
A Lonaoe e 
mai adâncă 


și subtilă decât pare 
la prima vedere. El 
| nu reproșează poeziei 
| că există, ci burgheziei 
că a făcut din viaţă 
antipoezie, din logică 
antipoezie, din 
sentimente antipoezie, 
într-un cuvânt, a 
| pervertit toate sferele 
existenței umane, 
lăsându-se cotropită, 
fără să reacționeze 
deloc, de germenii 
descompunerii. „Niciodată nu vor fi suficient de 
circumspecti în ce privește poezia. Vorbesc de 
adevărata poezie, cea care constă în a spune lucruri 
false ori în a nu spune absolut nimic. Ea pregătește, 
fără doar și poate, domnia confuziei, a anarhiei 
și a tuturor deviaţiilor mintale și sentimentale.” 
Poezia modernă e declarată inamicul numărul 
unu al „confortului intelectual” pentru care pledează 
M. Lepage și pe care-l definește astfel: „Tot ceea 
ce asigură sănătatea minţii, buna sa dispoziţie 
(son bien-6tre) și securitatea ei”. lar la finalul cărții, 
aducând unele precizări: „Numim confort intelectual 
ansamblul comodităţilor care, asigurând buna 
întocmire a minţii, vigoarea și exercitarea sănătoasă 
a facultăţilor sale, o păzesc de alterări lingușitoare 
ale vocabularului și de seducții enervante, înșelătoare, 
otrăvitoare, a unor lecturi, de anumite curse ale 
sensibilităţii ambientale” (p. 193). Declarându-se 
apărător necondiţionat al confortul intelectual, 
M. Lepage intră în polemică deschisă cu „inovaţiile” 
modernităţii, fără ca Marcel Ayme să facă din el un 
reprezentant al „reacţiunii”. Există ceva simpatic la 
acest „demolator”, o umanitate și o sinceritate care-l 
fac mai mult decât digerabil, î] fac viu și aproape 
inatacabil, în vreme ce interlocutorul său, bietul 
scriitoraș care admite a fi obligat să scrie pe gustul 
vremii, abia deschide gura, iar când o deschide 
nu face altceva decât să debiteze câteva truisme 
jenante, „politic corecte”. In același timp, așa cum 


spuneam mai sus, el nu este un alter ego al autorului. 


Răzbate însă din pledoaria sa o reactivitate pozitivă, 
un soi de opoziţie sănătoasă la prostia și snobismul 
burgheziei epocii, care-l salvează de la caricatură. 
Capitolul în care face praf, din punct de vedere 
estetico-politic, celebrul sonet al lui Baudelaire, 

La beaute, e antologic. Așa cum am putut constata 
și până acum, calul său de bătaie e Baudelaire, și 
nu pentru că l-ar dispretui, ci, dimpotrivă, pentru că-i 
recunoaște, pe de o parte, locul eminent în literatura 
modernă și, pe de altă parte, rolul principal în 
coruperea elitei burgheze. „Baudelaire rămâne, fără 
doar și poate, culmea celor o sută cincizeci de ani 
de romantism. Nu că n-ar fi existat și alți poeţi, cu 
un suflu mai larg, cu o inspiraţie mai originală, cu 

un meșteșug mai sigur. Dimpotrivă, au fost mulţi, 
dar el îi depășește tocmai pentru că reunește 

și duce la extrem toate trăsăturile romantismului: 
vagul, moliciunea, tenebrosul, narcisismul, infiniturile 
facile. Ceea ce nu-l împiedică, să fim drepti, să aibă 

Cristian BĂDILIȚĂ 


el însuși un miros de cadavru 
descompus și de săpun 
de doi bani” (p. 63). 


cest „vag”, acest 
A estaiem melancolic, 
cum vrem să-i 
spunem, afectează nu doar universul raţional, ci 
și pe cel religios, al burgheziei. Credinţa „modernă”, 
afirmă M. Lepage, nu se mai concentrează pe 
dogmă, rit, cult, într-un cuvânt, pe un set clar și bine 
conturat de prescripţii, ci ea a devenit un amestec de 
sentimentalism și toleranţă necritică. „Marii formatori 
de conștiință catolici și în primul rând scriitorii nu mai 
pretind credinţă sau alegerea unei dogme. Le ajunge 
ca omul să fie sensibil la o anumită poezie a religiei 
așa cum suntem sensibili la frumusețea unui tablou 
sau la atmosfera unei partide de catch. Lucrul acesta 
îți îngăduie să fii deopotrivă ateu și catolic” (pp. 98-99). 

Rechizitoriul lui M. Lepage e unic în istoria 
anarhismului de dreapta, din cel puţin două motive. 

E un rechizitoriu din interior, făcut, cu o aparentă 
naivitate și o franchetțe dezarmantă, de către un 
burghez împotriva propriei sale categorii sociale. 
„Burghezu!” analizat, denunţat, criticat aici de Marcel 
Ayme nu e nici faimosul „salaud” al lui Sartre, nici 
„'imbecile” al lui Celine, și nici „le soumis” al lui 
Micberth. Aceștia văd în burghez un inamic al 
libertăţii umane, un rob al convenției. Ei îl detestă 
din exterior, de pe o anumită poziţie ideologică: 
Sartre, de pe o poziție marxistă; Celine, a justiţiarului 
extremist; Micberth, a aristocratismului libertar. 

Altfel stau lucrurile în eseul lui Marcel Ayme, care, 
așa cum scriam mai devreme, își iubește personajele, 
indiferent de apartenenţa lor socială. Rechizitoriul 
din Confortul intelectual trădează un sentiment de 
dragoste înșelată. Marcel Ayme propune o critică a 
burghezului, a artei burgheze, a sentimentalismului 
burghez din interior, tocmai pentru a oferi garanţia 
legitimităţii acestei critici. Un burghez sadea denunță 
tarele clasei din care face parte, o clasă intrată în 
decadenţă din pricina nu doar a atacurilor exterioare, 
ci a propriei sale slăbiciuni. Burghezia franceză de 
la mijlocul secolului XX nu mai are destui anticorpi, 
adică destul simţ practic, destul bun-simţ pentru 

a-și stăvili decadența. Solutia, la nivel intelectual, 
preconizată de M. Lepage e „un cartesianisme pour 
marchands de cochons” („un cartezianism pentru 
crescătorii de porci”). Şi mai concret: înapoi la 
romanul poliţist! Gata cu fandaxiile romantice, 
moderniste, gata cu mofturile deconstrucitiviste. 
Pentru a renaște din propria cenușă, burghezia 

are nevoie de o doză puternică de Agatha Christie. 
Cu această colosală ironie se termină Confortul 
intelectual, pledoarie, în ultimă instanţă, pentru 
redescoperirea curajului de a fi noi înșine, de 

a nu ne lăsa duși de curenţii nestatornici și buimaci 
ai vremii, de a fi sinceri și adevăraţi, chiar cu riscul 
de a șoca ori, dimpotrivă, de a părea „depășiți”. 

Da, Confortul intelectual e în primul și în primul 
rând o bombă atomică împotriva mecanismului 
modernităţii, denunţată ca o nouă dogmatică a 
nedefinitului și nesemnificativului. Departe de a se 
face purtătorul de cuvânt al unei alte dogmatici, de 
tip reacționar sau revoluţionar, Marcel Ayme interpune 
între el și realitate un personaj, ca și cum această 
realitate n-ar putea fi surprinsă, în adevărul fiinţei 
sale, decât prin orbitele unei măști. Ascuns în spatele 
dlui Lepage, amestec de reacţionar bonom și anarhist 
antimodernist, Marcel Ayme își creează libertatea 
maximă pentru a spune lucrurilor pe nume. Căci 
adevărul i se revelează nu celui care se autocon- 
templă, obsesiv, în luciul fântânii, ci numai celui care 
știe să privească dincolo de reflecția propriului chip. 


Notă 

1. Marcel Ayme n-a scris decât două eseuri, 
Le confort intellectuel și, în perioada interbelică, 
Silhouette du Scandale (1938), o fenomenologie 
a scandalului, scrisă cu o vervă inimitabilă. Dacă 
Le confort intellectuel s-a bucurat de foarte multe 
ediţii și republicări (fiind reluat și în format de buzunar), 
volumul Si/houette du Scandale n-a fost reeditat decât 
o singură dată, de Grasset, în 1973. 






ste dificil să eviţi 
- locurile comune, 
atunci când 

vorbeşti despre învăţământ, 
deoarece tot ce este pretins 
înțelept a mai fost gândit! 
De asemenea, nu poți critica 
o situație sau alta, fără să 
vii cu soluții, fie ele parțiale. 
Atunci când folosim cuvântul „resursă”, ne gândim 
de regulă la bani, la valori ascunse, la miracole, care 
ar putea fi activate. Resursele limitate la care doresc 
să mă refer sunt mai puţin cele materiale, cât cele 
intelectuale și relaţionale. Acceptând că avem o ţară 
săracă (de fapt sărăcită, dacă nu chiar jefuită), toate 
instituțiile, inclusiv școala, sunt supuse unor restricții 
imanente. Nu ne mai putem permite, în numele 
toleranței nostre nelimitate, să irosim resurse, să 
consumăm energii pentru a repara ceea ce ne-au 
impus sau ne impun diverșii trecători. Ne trebuie 
legi și regulamente corecte, care să nu fie modificate 
50 de ani, dar și respect pentru reguli și pentru 
locomotivele profesionale omologate. Au apărut, 
prin generaţie spontanee, tot felul de autorităţi, 
de persoane care nu au trecut profesional pentru 
că nu au operă, nu au viitor pentru că nu au valoare, 
dar au în schimb un prezent continuu... Nu voi 
pronunţa cuvinte europene la modă — curriculă, 
evaluare, reforme structurale, proiecte Bologna, 
care sunt considerate un mare succes al SUA 
și al Rusiei în competiția cu Europa Unită. Nu 
mă voi referi la tarabele care acordă diplome, nici la 
cercetarea matematică sau la aplicaţiile matematicii, 
ci doar la disciplina de învățământ și cultură activă 
numită Matematică. 

Apariţia calculatoarelor moderne a modificat 
percepţia decidenţilor și, în ultimii 20 de ani, aceștia 
au decis că este nevoie de mai puțină matematică, 
de exemplu, în domeniul tehnic; în condiţiile unei 
pseudodemocraţii, nu a prea avut cine să ne apere 
și suntem o minoritate tăcută în consilii profesorale, 
senate universitare, comisii ministeriale sau 
parlamentare. Vorbeam de calculatoare, care au 
creat un tip de „imperialism” acaparator în lumea 
științelor și comunicării... Au apărut domenii care nu 
existau acum 10 ani, cum ar fi genetica matematică, 
codificări practic indescifrabile, e-coins, calcul cuantic 
etc. Culmea este că, pentru a fi descrise, înţelese 
și aplicate, acestea cer tot mai multă matematică, 
impun o disciplinare a gândirii, un respect pentru 
precizie, pentru participare la competiţia valorilor. 

La întrebări precum „de ce atâta matematică?”, 

„de ce toată lumea?”..., răspunsul este dureros: 
este singurul nostru mod de a supraviețui ca specie 
și nu știm de la ce student, elev sau nenăscut, vor 
veni soluţiile și sondarea adâncurilor geometrice 

ale materiei discrete sau întunecate. In curând, 

nu vom mai avea la îndemână petrol, gaze naturale, 
minereuri utile; avem în schimb poluare, ape 

























George Baciu s-a născut la 

6 noiembrie 1962, în Stănești-Argeș. 
Absolvent al Facultăţii de Istorie-Filosofie a 
Universităţii din București (1987), masterat 
în administraţie publică (2006), doctorat 


| colaborator la numeroase publicaţii, 
“] consilier de presă (purtător de cuvânt) 
“1 al Ministerului Finanţelor (1995-96), 
|] redactor-șef și cofondator al revistei 
| de cultură Pietrele Doamnei, 


Prodigioasă activitate culturală 
“| în Domnești, profesor din 1996 

| și director al Grupului Școlar 
Domnești din 2001. 
| Cărţi publicate: Domnești. Oameni 
— — — de ieri și de azi (coautor, 2004), 
Dicţionar. Asan Bătălii, Campanii Războaie din istoria lumii (mileniul 
al Ill-lea î.Hr. — 2 septembrie 1945) (2008), Cu muza Clio pe drumuri de 
istorie (coautor, 2008), Teja Papahagi, un aromân așezat cu sfințenie în 
cartea satului domnesc (coautor, 2009), Tristeţea unei iubiri (roman, 2009), 


Anul VI 


Matematica și resursele limitate 


Octavian STĂNĂȘILĂ 


reziduale nocive, deșert, păduri rase. Nu vom mai 
avea ce vinde și nici cu ce cumpăra. Suntem datori 
să găsim soluţii și îmi permit câteva sugestii: 


1. Recâștigarea elevilor și studenţilor pentru 
matematică. Aceasta nu se mai poate face prin 
publicitate și evocare a succeselor românești la 
Olimpiade internaţionale; de fapt, astfel de îndemnuri 
sunt inhibitorii. De asemenea, la acest demers sunt 
chemaţi și părinţii, printr-un efort de analiză sinceră 
și fără complexe. Se impune ca programele analitice, 
începând cu gimnaziul și liceul, să fie mai aerisite, 
cu manuale prietenoase de max. 150 de pagini. 
Tabletele și e-manualele nu rezolvă problema, ci o 
proiectează în virtual. Mulţi absolvenţi de liceu ajung 
la facultate deja stricaţi iremediabil, cu goluri mari în 
pregătire, de neacoperit, atâta timp cât Capacitatea, 
Bacalaureatul și admiterea la facultate sunt cum 
sunt. Matematica nu mai poate rămâne o materie 
terorizantă, refuzată; 
este nevoie de măiestria 
dascălilor, de înțelegerea 
psihologiei tinerilor, 
de armonizărea cu 
activităţi recreative. Este 
fundamental ca noțiunile 
să fie motivate, înainte 
de a fi introduse și fixate. 
Atunci tinerii vor învăţa 
din convingere, nu prin 
înfrângere. Matematica 
trebuie învățată de rușine, 
nu de frică sau cu scârbă. 


2. Matematica pentru meserie. Este necesar să 
mutăm atenţia pe înțelegerea matematicii predate, 
deoarece acum ea este folosită mai mult ca un mijloc 
comod de selecție la unele concursuri. Este păcat 
și păgubos să vezi la absolvenţii de liceu cu ce 
s-au ales după mii de ore de matematică. Cei 
talentaţi au capacitatea asimilării rapide a unui volum 
mare de cunoștințe, însă există un mare număr de 
tineri care aveau dotarea intelectuală necesară și 
suficientă de înțelegere, dar nu au întâlnit dascălul 
pe potrivă. Din păcate, se pot aplica doar lucrurile 
înţelese. Este important ca profesorii să arate tinerilor 
că obiectele esenţiale ale matematicii sunt totuși 
doar câteva, care provin din descrierea fundamentală 
a realității — mulțimile, numerele, seturile de numere, 
configuraţiile geometrice și spaţiile; restul sunt 
derivate. Legat de pregătirea pentru meseria viitoare, 
se impun încercări de apropiere de instituţionalizare 
a unor relaţii cu mediul întreprinzătorilor. 


3. Modestia matematicianului. Cea mai mare parte 
a matematicii predate în licee și universităţi are ca 
autori diverși cercetători ai naturii — fizicieni, ingineri, 
economiști. Leibniz, Newton, Euler și Lagrange 
au stabilit modele fundamentale ale unor procese 
mecanice și fizice, Cauchy era inginer și a stabilit 


Ed. Tiparg, Pitești, 2014. 
Numai așa 


Numai așa am învăţat să mor. 

Pe roata olarului modelând o ulcea, 
pe-o privire de Mioriţă aţipită-n vâlcea, 
pe-o urmă de picur tăcut de izvor. 


Mirat de mirarea că abia de mai sunt, 
pe răgazul pământului tău, un cuvânt, 
ca o urmă de picur tăcut de izvor. 





legile elasticităţii și rezistenţei materialelor, 

Poincare era inginer de mine și metalurgie (putini 

știu că a stat 6 luni la Reșiţa, punând în funcţiune 
combinatul de acolo), Gauss a pus bazele teoriei 
electromagnetismului și separat ale geodeziei, John 
von Neumann bazele mecanicii cuantice etc. Fermat 
și Weierstrass au fost avocaţi, iar Clairaut a devenit 
academician la 18 ani! Nu avem motive de aroganță 
și complexe de superioritate. De exemplu, analiza 
matematică poate fi predată în zece moduri, toate 
corecte științific. Dar la unii colegi există prezumția de 
nesimţire. Vor să fie originali, neînțeleși, distanți față 
de elevi sau studenţi, crezându-se prinții domeniului, 
când de fapt sunt niște bieți popi. Ce facem cu seriile 
paralele, unde la aceeași materie diferă predarea, 
examinarea, comunicarea cu studenţii? Se impune ca 
șefii de catedră, decanii și nu numai ei, să se implice 
mai mult. Trebuie remarcat că Societatea de Științe 
Matematice, prin președintele ei, prof. Radu Gologan, 
a făcut unii pași importanţi de ieșire în 
arenă, de refacere a spiritului Gazetei 
Matematice. De altfel, ne aflăm cu 
învățământul într-o perioadă similară 

| cu cea de pe timpul lui Spiru Haret, în 
care se impunea strângerea rândurilor, 
oameni luminaţi, matematicieni, 

ingineri, fizicieni, cu folosirea pozitivă 

a resurselor, inclusiv a timpului liber. 


4. Corelări ale matematicii. Tot 
ca o resursă limitată, dar semnificativă, 
privim corelarea matematicii cu ea 
însăși, prin prezentarea logică a 
conceptelor, prin alegerea de exemple 
convingătoare, prin coerenţa motivării. Apoi, trebuie 
practicată în predare corelarea cu fizica și cu alte 
discipline științifice de bază. Nu este simplu și 
nu există reguli, în afara comunicării directe dintre 
cadrele didactice, din respect pentru tânărul studios. 

Corelarea cea mai importantă rămâne cea cu 
viaţa, cu mediul economic și social, cu piața muncii. 
De curând, academicianul Solomon Marcus a 
elaborat un decalog al educaţiei/instrucţiei, adresat 
tuturor factorilor educaţionali, decalog care trebuie 
asimilat și aplicat cu urgenţă. Domnia sa ne mai 
oferă o resursă, aceea de a înțelege mecanismele 
prin care a reușit să aibă un dialog perpetuu cu 
atâţia tineri, invitaţi la sinceritate și respect simetric. 

Sperăm că vor fi refăcute comisii de specialiști, 
locale sau centrale, care să se implice în 
reconstrucţie, să răspândească „idei pe gratis“, să 
arate tinerilor că fiecare generaţie are ceva de făcut. 
Matematica înțeleasă și cei care o folosesc și iubesc, 
din universităţi și licee, sunt o forță, iar românii au 
o apetenţă naturală demonstrată pentru matematică, 
poezie și contemplare. Ar fi păcat ca aceasta să 
fie pierdută, deoarece este o resursă excepțională 
și, poate, una dintre cele mai ieftine și eficiente 
modalităţi de apărare a fiinţei naţionale. 


Lacrima Anei 


Domnești. Arc peste timp. Crâmpeie de monografie (coautor, 2009), Istoria 
mai aproape de tine (2010), Gânduri de la marginea lumii (versuri, 2010), Obștile 
sătești, leagănul neamului românesc (2010), Cu gându-n buzunar (versuri, 2012), 
In vestiarul inimii (2012), Apus în derivă (roman, 2014). 

Poemele alăturate sunt reluate din volumul Domnește-mă, Doamne!, 


Gânduri picurate 


2 

Dumnezeu are degetul la gură 

și stă în genunchi pe scândura de stejar 
din biserica desenată în sufletul pârâului 
ce picură din pleoapa Anei. 


La marginea dorului scurs peste tei, 
sfinţit de silaba din pântecul Anei, 
ca de-o urmă de picur tăcut de izvor. 

Ce frumoasă ești, iubito! 
Semeni cu pământul 

pitit în buzele pârâului 

ce cade trist din ochii Anei. 









Oltului, câţiva kilometri după Slatina, departe 

de sate, într-un fel de pustietate verde 
prăfoasă, am descoperit, oarecum din întâmplare, 
stâlpii cei mari de piatră (marmură) din fosta 
Mănăstire Văcărești, precum și podoabele fostei 
Biserici Sfânta Vineri, demolate, ambele, în ultimii 
ani ai lui Ceaușescu. Intâmplarea este semnificativă, 
deoarece am fost martor mut la ambele demolări — 
iar apoi m-am nimerit aici, la Brâncoveni, tocmai când 
se aduceau aceste resturi de preț. Era în toamna lui 
1987, lucram de aproape un an la Luceafărul, unde 
mă transferasem de la Biblioteca Academiei Române, 
după o lungă colaborare cu revista care lupta pentru 
Ediţia Eminescu. Il căutam, pentru un interviu, pe PS 
Calinic, episcopul cărturar, și, ajuns la Mănăstirea de 
la Curtea de Argeș, preoţii săi mi-au spus că a trebuit 
să plece urgent undeva spre Slatina. 

II cunoșteam pe Vlădica, pentru 
că-l vizitasem de câteva ori, în companie 
scriitoricească, petrecând împreună clipe 
minunate și ore lungi de discuţii pe teme 
teologice, istorice, dar și literare. Eu locuind 
în zonă, pe Râul Doamnei („Râul Sfânt 
al Doamnei”, cum îi zic când sunt departe 
de casă), Mănăstirea de la Curtea de 
Argeș mă atrage cum mă atrage copilăria: 
magnetic îmi strâng gândurile în jurul 
ei când îmi năzare în minte. Incepând de 
pe la 9-10 ani, noi, cei din satele apropiate, 
veneam aici peste dealuri, pe poteci, de 
Vinerea Izvoarelor sau de Sfânta Maria, 
ceata sătenilor mei trecând în Valea 
Vâlsanului prin pământurile satului, apoi 
urcând plaiul Pe Șoptana, o potecă largă, 
bătută, cu troițe la toate coturile — și coborând chiar 
deasupra împrejmuirii de zid a întinsului locaș. Eram 
copii torturați de gânduri rele și, cum ajungeam în 
incinta mănăstirii, mergeam drept la peretele altarului, 
unde știam că este, sus lângă acoperiș, o inscripţie 
ale cărei litere roșii nu le puteam descifra, dar despre 
care eram siguri-siguri că indică locul unde se află, 
în zid, oasele Anei lui Manole... Așa am perceput 
în copilărie balada, cu spaimă de om, pe care 
mi-o alimentam la fiecare pelerinaj... 
Ca bibliotecar, mai târziu, am cules de prin cărți 

și ziare câte informaţii am găsit pe tema Curtea 
de Argeș — și acum, în discuţiile cu înalții prelați ai 
locului, le împărtășeam cu dânșii. Desigur, cele mai 
multe erau știute — dar altele, nu. Eu, apoi, voiam 
să știu taina Anei, dar nimeni nu mi-o deslușea. Mai 
exact: citisem cu lux de amănunte despre renovarea 
Bisericii Mănăstirii de la Curtea de Argeș și știam că 
înainte, în timpul și după Războiul de Independentă, 
ea a fost, de fapt, demolată până în temelii și 
reconstruită după planurile iniţiale minuţios întocmite 
— dar din cărămidă. Oameni politici și de cultură ai 
vremii veneau aici să vadă evoluţia lucrărilor conduse 
de arhitectul francez Andre Lecomte du Nouy, între ei 
Titu Maiorescu (în 1886, la încheierea reconstrucției, 
acesta și-a oficiat aici căsătoria religioasă cu Ana 
Rosetti, într-o alcătuire de nuntași care a ocupati, 
practic, toată urbea; printre invitaţii criticului nu 
figurează, însă, și prietenii săi scriitori) — dar, desigur, 
și Mihai Eminescu. (Ziarul Timpul scrie mult despre 
oraș, mai ales despre un grup de atei cuibărit aici, 
condus de celebrul doctor Russel; unele texte sunt 
cert de Eminescu, deși nu se află în ediţiile lui. In 
zona mea, în satul Nucșoara de pe Râul Doamnei, 
persistă legenda după care Eminescu ar fi scris 
poezia Lacul privind acest lac, de aici, din Nucșoara.) 


| a Mănăstirea Brâncoveni, pe malul drept al 


este alta decât cea de azi: era din piatră, 

cu rozete sculptate, cu plăci de piatră 
semiprețioasă încastrate în zid, „un adevărat mozaic 
de sculpturi”, cum zice acesta. Desenele de dinainte 
de renovare arată, de asemenea, alt monument. 
Bunul nostru episcop mă lua de mână, mă conducea 
la zidul de incintă și-mi arăta un depozit lung și 
larg de pietre, ordonate într-o împletitură de sârmă, 
zicându-mi că acestea sunt zidurile vechi, s-a păstrat 
totul, dar accentuând că la demolarea din anii 1875- 
1886 ai secolului al XIX-lea n-au fost găsite oseminte 
în ziduri, legenda rămâne doar în baladă... L-aș 
crede, dacă aș găsi consemnat undeva negru 


Pesca descrisă de Cezar Bolliac la 1850 


Cheia de boltă 





pe alb că au fost sau n-au fost găsite oseminte, 

că s-au căutat... Acea demolare și reclădire rămâne 

un mister și ceea ce mă pune pe gânduri este că 

nici noi, cei din satele cât de cât apropiate, n-am 

primit vreo veste de la părinţi sau bunici despre 

oasele Anei, dacă au fost sau nu în zid. Bunicul meu, 

Dumitru Georgescu, învăţător, s-a născut la 1880 și 

a trăit, har Domnului, până la 1973, cu pelerinajele 

lui din copilărie sau tinerețe cu tot: nici el, nici colegii 

lui de generaţie, nici părinţii noștri, nimeni nu ne-a 

spus nimic despre cei 12 ani de demolare și reclădire 

a bisericii (1875-1886), dacă se va fi găsit ceva, 

dacă se va fi păstrat. Dar a rămas, iată, frica noastră, 

a copiilor, de fiecare dată când atingeam zidul, 

acum neted, de cărămidă bine tencuită, al bisericii... 

N-am „ispitit” niciodată clerul locului cu întrebări și 

argumente mai adânci, las taina în sufletul meu -— iar 
—— 1 mirarea că memoria colectivă 

rămâne într-adevăr indiferentă 

| la asemenea amănunte 

se topește, și ea, când mă 

| gândesc că nici Blaga, nici 

Eliade sau Caracostea nu 

| le comentează: probabil că 

| nu sunt importante pentru 

mit și semnificaţiile lui. 


ar, desigur, nu 
[D= aceste gânduri 
veneam acum, ca 

redactor la Luceafărul, la 
Inaltul Calinic — deși, undeva, 
în ghemul meu de speranțe, 
stăruia o scamă, un fir de 

— agătat, un „dacă-i scapă 
cumva-ceva”... dar asta mai mult ca să-mi țină atenția 
la pândă. Mai degrabă, însă, acum aveam să mă 
cam căiesc întrucâtva pentru o întâmplare de prin 
vară, când, la Domnia Sa la masă, de față cu un 
bătrân călugăr foarte învăţat, am îndrăznit o discuţie 
poate prea laică despre Sfânta Filofteia... din care 
m-am retras cam moromețian. Și anume: am 
descompus numele ei în filo- și -fthia amintind 
că Fthia era patria lui Ahile, cel care, nu este așa?, 
era vulnerabil la călcâi, la fel ca Fecioara Tracă 
cea nimerită cu barda în călcâi și căzută pe loc 
în adormire. Indrăzneam să spun că mitul tracului 
Ahile din Ftia se perpetuează în cel al Sfintei Filoftia, 
ca o creștere organică a creștinismului din tulpina 
anterioară păgână. Continuam, apoi, cu informaţii 
de ordin istoric găsite în scormonelile mele 
bibliotecărești. După acestea, moaștele Sfintei 
Filofteia și cele ale Sfintei Paraschiva au fost luate de 
Mircea cel Bătrân de la Târnovo cu acordul sultanului 
Baiazid și aduse în Țara Românească pentru a întări 
ortodoxia împotriva catolicismului care venea dinspre 
apus (vezi episodul Vlaicu Vodă — Doamna Clara, 
petrecut cu o generaţie înainte de Mircea). 
Domnitorul le-a pus la Curtea de Argeș. A urmat, 
însă, bătălia de la Nicopole, unde Mircea s-a aliat 
cu prinții catolici împotriva lui Baiazid. Sultanul 
a spulberat acea coaliție — iar apoi, mai târziu, a 
comandat o expediţie de pedepsire a domnitorului — 
cu scopul principal de a-i prelua moaștele celor două 
sfinte, după raționamentul: te-ai aliat cu prinții catolici, 
nu ai nevoie de dovezi ale ortodoxiei. In această 
expediţie de pedepsire a lui Mircea cel Bătrân, 
Baiazid găsește racla Sfintei Paraschiva — și o preia 
(abia peste câteva sute de ani, în 1643, Vasile Lupu 
va răscumpăra cu o sumă de bani fabuloasă aceste 
moaște, pentru Biserica Trei lerarhi din lași, pe care 
a ridicat-o special ca să le primească). Baiazid nu 
găsește, însă, în această expediţie de pedepsire, 
și racla Sfintei Filofteia: domnitorul are răgazul s-o 
ascundă, undeva „De la Argeș mai departe”, cum 
grăiește „Răvașul tânărului domn” din Scrisoarea III 
de Eminescu. Au fost, deci, două Rovine — unul 
glorios înainte de Nicopole și celălalt, după Nicopole, 
soldat cu înfrângerea domnitorului; poetul poate pune 
în gura lui Baiazid replica „La Nicopole văzut-ai...”, 
dar anacronismul său constă în aceea că proiectează 
prima victorie a lui Mircea în locul înfrângerii de 
acum, de după Nicopole. Cât despre Doamna 
din răvaș, ea este, pentru poet, sfânta care 
a determinat victoria, care se retrage discret 
în peisaj și-l protejează... 

Înaltului Calinic i-a plăcut 
argumentaţia mea 
eminescologică atât de mult 
că mi-a dat voie să ies din 
vasta Sală regală a Palatului 
episcopal (unde și Titu 
Maiorescu își ținuse banchetul 
de nuntă, iar acum ne aflam 
noi, câțiva istorici literari și 
scriitori primiţi de cler ca semn ! 
de mare bunăvoință) pentru o ţigară, pe care am 
savurat-o singur și departe, la zidul de incintă al 
mănăstirii, lângă lapidarium-ul care-mi amintea 
obsedant de oasele Anei. Dar, când am revenit, 
bătrânul călugăr care ne veghea discuţiile a vorbit 
și a zis mai întâi că sunt două sfinte cu nume diferite, 
una este Filofteia sau Filoftia, ca în tradiţia populară, 
iar ce-a doua este Filothea, „cea iubitoare de 
Dumnezeu”, și că în tradiţia bisericească aceasta 
din urmă este celebrată. Nu știu dacă am fost eu de 
atunci încoace mai atent cu numele sfintei, dar, mai 
ales în ultimul timp, observ că s-a oficializat cel al 
bătrânului duhovnic de atunci: Filothea. Biata mama 
și mai mult de jumătate dintre femeile din satul meu 
care se numeau Filofteia și își ziceau Tia, Tiuţa, n-a 
știut, nici ea, nici părinţii sau bunicii sau străbunicii 
ei (lor) că sunt alături cu numele de Sfântulița de 
la care credeau că și-l trag (așa i se spune Sfintei 
Filofteia/Filothea în zonă: Sfântulița — dar asta, 
desigur, în tradiţie laică). 


a argumentelor mele, arătând că aceste 

izvoare merg după fanteziile lui Grigore 
Tamblac și că sunt altele, mai demne de încredere, 
care spun altceva, și că nici nu poate fi vorba de 
două Rovine, de o revenire a lui Baiazid etc. Tot 
ce-am putut salva din această „teorie” (a rămas că 
este doar o teorie) e că Eminescu știa aceste lucruri 
cum le-am rezumat mai sus din surse contemporane 
lui: episcopul Melchisedec al Buzăului dă informaţia, 
un cunoscut al poetului. 

Dar, tot vorba lui: „Rămâneti în umbră sfântă, 
Basarabi și voi Mușatini”. Revin la soarele limpede al 
acelei toamne din 1987, când, îndemnat de consilierii 
PS Calinic de la Argeș, am luat drumul Slatinei pentru 
interviul cerut de revistă, muncit de aceste gânduri 
și însoţit de un tânăr absolvent de teologie dintr-un 
sat apropiat de al meu care dorea cu orice preţ să-și 
cunoască stăpânul sufletesc pentru a-i face ruga să-l 
aducă la o biserică mai pe lângă vatra părintească. 
Am coborât, ca în Dante, în „bolgia” imensă a 
Mănăstirii Brâncoveni, care se vedea jos în chip 
de zid nesfârșit de cărămizi roșii care vrea să se 
rotunjească undeva, dar nu știai unde; se vedea, dar 
se îndepărta mereu după coturile drumului de țară 
și nu mai ajungeam odată să-l avem în faţă. Aici era 
șantier, praf, moloz, saci de ciment stivuiţi prin colțuri, 
utilaje industriale, scânduri groase peste tot făcând 
poteci de trecere. Inăltimea sa „trebuie să sosească”, 
putem sta să-l așteptăm. In furnicarul de călugări și 
muncitori ne găsim locul după ce ne preumblăm prin 
incintă și admirăm statuia lui Popa Șapcă — păstrată, 
îmi zic astăzi, probabil în virtutea numelui său cam 
proletar — și apoi purcedem la întrebări, ca tot omul: 
ce e cu locașul, ce e cu episcopul... 


A poi, tot el a trecut la o combatere măruntă 


ani abandonată, mai întâi pentru o școală 
de copii, apoi pentru o mare crescătorie 
de porci, abia de câţiva ani se curăţă încăperile, 
pământul și zidurile, se renovează, se reface. Cine 
a curăţat aceste „grajduri ale lui Augias”? — Din grija 
doamnei Bărbulescu și cu brațul și mintea Inaltului 
Calinic. Cum, nu știm cine e doamna Bărbulescu?! 
Inspectoarea școlară a judeţului. Și nu numai atât: 
e sora „tovarășului”. Am înteles că, Scorniceștii 
lui Ceaușescu fiind aproape, s-a făcut memoriu 
peste memoriu, a fost sensibilizat „tovarășul” cu 
asemănări între el și fericita domnie a lui Constantin 
Brâncoveanu, până când s-a pornit acest șantier 
imens care urmează să scoată de sub imperiul 
mizeriei morale și al murdăriei animale o ctitorie 
a lui Vodă Brâncoveanu și s-o redea unei obști 
de călugărițe. 


VI ănăstirea toată fusese până acum câţiva 


> 





Istoria de lângă noi 





familia Ceausescu a ochit un loc sacru 

și a vrut să și-l adjudece. Și încă altfel: 
pentru atâtea biserici demolate, tot ei cer milă de 
la Dumnezeu refăcând una. Istoria va alege dintre 
aceste sloganuri — sau va împietri altele în cărţile 
ei. Cine știe, poate se va zice că Ceaușescu însuși 
și-a găsit destinul Brâncoveanului într-un soi de 
„fanariotism intern” făurit chiar cu mâna lui... Am 
înțeles, însă, atunci, pe loc, nu că fără braţul și 
mintea Inaltului Calinic Mănăstirea Brâncoveni ar 
fi așteptat mult și bine, cum a așteptat până la ivirea 
sa între înalții clerici; și acesta poate fi un slogan; 
nu; ci că există salvare în orice. Știam că Inaltul 
Calinic a făcut din Mănăstirea de la Cernica un pahar 
de închinăciune sfântă, iar apoi, din Mănăstirea de 
la Curtea de Argeș, poate cel mai curat loc din partea 
aceasta de ţară. Ştiam că acestea le făcuse în timp, 
cu răbdare și organizare, dar ce vedeam aici, la 
Brâncoveni, îmi imprima senzaţia că se face peste 
timp, într-un fel de fugă a istoriei, de nerăbdare a 
facerii și refacerii. L-am văzut, apoi, în fruntea unui 
convoi de traulere care se căzneau sforăind din greu, 
ca o turmă de crocodili metalici, să coboare pantele 
drumului îngust: le aducea de undeva, de lângă 
București, am aflat că de la Mogoșoaia. Primele două 
transportau niște coloane lungi de marmură acoperite 
cam strâmb cu o prelată: stâlpii cei mari din interiorul 
Mănăstirii Văcărești, fragmentaţi în câte două sau în 
câte trei bucăţi. A coborât din mașina mică ce aducea 
convoiul, apoi însuși s-a îmbrăcat repede într-un 
halat, a pus o tichie pe cap — și a urcat în traulerul 
din față, care cam greu a pătruns pe porţile 
Brâncovenilor, legând apoi cabluri uriașe de prima 
coloană, apoi dirijând macaragiul s-o ridice și s-o 
așeze pe loc limpede. Era dificil și delicat, pentru 
că cilindrii de piatră, groși cât stejarul cel mare din 
curtea Mănăstirii Cernica, erau sculptați în șiruri 
spiralate de altoreliefuri florale — și cablurile nu 
trebuia să le jeneze... In fine, o descărcare de pietre 
fără opinteli, fără — Doamne ferește! — obișnuitele 
înjurături sau strigături bruște, doar cu semne și 
vorbe blânde, cu pauze de observaţie și reluare. 
A durat câteva ore bune, sub privirile tuturor lucrau 
doar episcopul și macaragiul — ajutoarele improvizate 
mulțumindu-se să protejeze acele sculpturi și ca 
stâlpii să fie așezați cum și unde trebuie. Sus, în 
camion, mi se părea nu ca un Hercule sau Samson 
jucându-se cu stâlpii de piatră (l-am admirat și-l 
admir totdeauna pe IPS Calinic, căutându-i în orice 
împrejurare a vieţii „poza” eroică), dar ca un dirijor ce 
orchestrează stânci terestre. Jos, când a coborât și 
ne-a primit omagiile, a redevenit om muncitor, chiar 
muncit, asudat. Repede s-a recompus în odăjdii 
și ne-a invitat la un colţ de vorbă. Ne-a explicat, 
mai întâi, că a adus aceste coloane pentru a face 
aici, la Brâncoveni, un lapidarium, cu ele și cu alte 
relicve de prin ţară. Impreună cu ele a mai adus 
și podoabele din altarul Bisericii Sfânta Vineri. 
O glumă a mea cu subinţeles pentru dânsul: 
„ Tot un lapidarium, Inalte?” Voiam să continui 
cam așa: „Dar cu oasele Anei lui Manole, 
cum rămâne”, dar a continuat dânsul: „— Duhul 
Văcăreștilor stă între aceste coloane.” 


D esigur, se poate spune și altfel astăzi: 


pentru mine? În 1985, când se demola 

Mănăstirea Văcărești, eram de fată. 
Biblioteca Academiei Române avea, printre multele 
ei depozite exterioare de carte, unul și aici, în incinta 
mănăstirii, în fostul atelier de tâmplărie al fostei 
pușcării, construit chiar lângă biserică, și s-a dat 
ordin să fie preluat în grabă că se demolează totul. 
O vară întreagă am lucrat la preluări, ne-a ajutat 
mult armata, dar lucrul n-a putut fi încheiat. Se 
întâmpla cam așa: deschideam o cameră și găseam 
cărți stivuite compact, până aproape de tavan, iar 
deasupra lor — un strat de praf și mucegai uscat: 
exemplarele putrezite de vremi, pentru că fostul 
atelier avea un luminator și sticla se spărsese 
pe ici pe acolo. Indepărtam stratul de mucegai cu 
lopețile și la o jumătate de metru dedesubt apăreau 
exemplarele curate, multe titluri fiind noi-noute. Era 
vorba de depozitul de editură al Academiei Române, 
cărți și periodice tipărite până la ultimul război, 
depozitate în ordine, dar fără evidențe: soldaţii de la 
1947-1948 le stivuiseră corect, ca pe niște cărămizi, 
dar nu făcuseră topografia, munca aceea a preluărilor 
fiind și grabnică și abia îngăduită (regimul ar fi fost 
dornic să ardă această productie de carte „burgheză” 


D e ce este semnificativă această întâmplare 

sau s-o dea la topit pe toată, abia dacă mai era 
înduplecat câte un „kulturnic” să accepte debarasarea 
— iar punerea cărţilor la pușcărie a părut, desigur, o 
metaforă vie a realităţii, astfel încât a mers). Trebuia, 
așadar, să le sortăm. Era, de pildă, Istoria Românilor 
de N. lorga, cele 12 volume, tiraj de editură, câte 
800 — 1000 de exemplare volumul, în limbile română, 
franceză, germană — cărți noi-nouţe, hârtie bună, 
legătură de lux, cerneala tiparului ca proaspătă. 
Catalogul periodicelor românești de Nerva Hodoș 

și Sadi lonescu se găsea în vreo 2000 de exemplare. 
Săpai și nu știai peste ce dai: vrafurile erau duse 
afară și întinse pe iarbă, refăcându-se colecții 

de periodice, volume de cărţi... Muncă de Sisif 
supravegheată de soldaţi care se plictiseau 

prin curtea mănăstirii până când realizam noi 

de un transport ca să-l preia în camioane. 


Mai rămăseserăm câţiva bibliotecari pentru 

ultimele treburi și mai mult căscam gura decât 
munceam. Drept e că, mai în taină, mai pe faţă, 
aveam grijă și de gât să nu se usuce, dar asta 
mai la marginea Văcăreștilor, la câteva sute de metri 
distanţă, unde ședeam trântiţi în iarbă, ne dădeam 
unul altuia sticla de votcă „Săniuța” și spuneam la 
nesfârșit bancul cu călugării aplecaţi în șir indian, 
primul și ultimul îndemnând în cor: „Să facem un 
cerc! Să facem un cerc!”... Atâta mizerie morală 
copleșise Văcăreștii în zilele demolării aceleia la care 
n-a fost îngăduită faţă bisericească, încât — poftim, 
ca să cadă măgăreaţa pe alţii, cum se zice — am 
văzut chiar soldaţi jucând, ce e drept, cam cu grijă, 
fotbal cu craniile seculare ieșite din criptele alipite 
de zidul bisericii, acum dezafectate. Confirm, aici, 
mărturiile arhitectului Gheorghe Leahu, dar adaug 
că osemintele din această criptă s-au risipit, după 
spargerea ei, și cu ajutorul câinilor; într-o zi le-am 
văzut strânse la un loc, cu un buchet de lumânări 
aprinse lângă ele, și am aflat cu toţii că a fost 
inițiativa unei colege bibliotecară — dar nu știa ce să 
facă mai departe. Ar fi trebuit sac de pânză, coșciug, 
groapă, cimitir... Lucrurile astea nu se fac de „civili” 
pur și simplu, e nevoie de preot, ritual... Zile la 
rând am privit cu toții, nu fără mirare, pantofii negri, 
păstraţi incredibil de bine după două sute și atâţia 
de ani, ai unui schelet risipit. lar acum, peste ani, 
îmi vine a crede că la fel se va fi întâmplat și 
cu osemintele Anei lui Manole, dacă nu cumva 
dominanta simetrică a amintirilor mele nu le scoate 
dintre întâmplări doar pe cele semnificative pentru 
împlinirea formei... 

De la un timp, însă, nu prea ne mai dădea ghes 
să ne adăpostim în poiana mărginașă, dorind, și noi, 
să vedem ce și cum aici, în miezul faptei. Au legat 
mai întâi un cablu lung de oțel de turlă și l-au atașat 
la un tractor. Credeau că va cădea trasă de acesta. 
S-a opintit bietul tractorist o dimineaţă întreagă 
trăgând, smucind, ridicându-se pe roatele de 
dinapoi... Abia dacă se mișca turla, dar negativ-ironic. 
Au schimbat tractorul cu unul greu, pe șenile. Acesta 
scrâșnea și întreaga construcţie se clătina și scârţâia 
ceva mai vioi, dar tot degeaba. A doua zi, făcând 
probabil un plan de lucru mai dibaci, au venit cu două 
tractoare mari pe șenile. Au ridicat pe turlă un cablu 
din sârmă împletită, gros ca pe mână, pe care l-au 
trecut printre două ferestre. Un capăt al cablului l-au 
legat de un tractor, celălalt capăt — de celălalt tractor. 
Priveam, dar ni s-a spus să stăm departe că „se 
dărâmă drăcia” și cade pe noi. Vorbeau între ei, 
se sfătuiau, „analizau situaţia” — și auzeam insistent 
expresia „cheie de boltă”, apoi explicaţia: turla este 
ca o cheie de boltă, dacă pica, toată constructia 
se năruia. Am dedus că, în mintea lor, altfel nu 
se poate dărâma o biserică, trebuie lovită doar 
acolo, sus... Intreg capacul bisericii este susținut 
de coloanele de marmură din interior, atât de cele 
patru care se află în centru, cât și de cele marginale. 
Practic, construcţia era ancorată sus, în cer, nu jos, 
în pământ... Ideea era să taie turla cu acest cablu 
folosit în chip de ferăstrău: un tractor îl trăgea într-o 
parte, celălalt în sens opus. Au început „fierăstruirea” 
duduind și gemând și aruncând nori de eșapament: 
se clătina toată construcția, pârâia din toate 
încheieturile — dar nu ceda cu niciun chip. 

„Cheia de boltă” parcă-ţi spunea că a fost 
calculată pentru zece tractoare cu șenile... 

Două zile a urmat duduiala cu ridicarea 
tractoarelor în „călcâiele” șenilelor, cu trosnete 
în interior — și ne obișnuiserăm, noi, cei 


Nr.6 (55) m lunie 2015 


| ar cu demolarea bisericii a fost așa. 


de pe margine, cu ideea zădărniciei românești: 

nu se poate și gata, vor abandona și ei. A treia 

zi, însă, în zori, o bubuitură puternică a zguduit tot 
cartierul Berceni: au pus trotil la baza turlei și lucrul 
a mers ca pe roate. Biserica arăta ca un balaur pornit 
spre cer, cu gâtul rupt, tăiat. Restul a fost ușor, cheia 
de boltă fiind descheulată, demolarea a devenit 
aproape manuală. Coloanele au căzut singure în 
interior, de unde au fost recuperate și duse undeva, 
la Mogoșoaia — tot așezământ brâncovenesc. De 
acolo au venit, iată, mai acasă, la Brâncoveanu. 
Această mănăstire a lui din malul Oltului a devenit, 
îmi zic astăzi, ca un receptacul al înfrângerilor/ 
pedepselor neamului. Mână omenească? Minte 

cu scop? Faptele sunt mai mari decât oamenii, 

ele fac destinul. 


în memorie, unde am vrut să-mi 
împărtășesc tristeţea pentru destinul 

brâncovean, dar mă copleșește admiraţia pentru 
un preot bărbat pus parcă peste tot la răscrucile 
salvării. Notez, în încheiere, mai întâi că Biserica 
Sfânta Vineri s-a demolat în vara lui 1987, de ziua 
lui Eminescu, și mă aflam, desigur, pe străzi, în 
jurul ei, locuind și eu, cândva, în Dudești și vizitând 
des locurile sau foștii vecini. N-am văzut cum s-a 
petrecut, aici, căderea, dar se răspândise zvonul, 
printre enoriași, că dacă luăm câte o cărămidă din 
ea și-o păstrăm acasă ne aduce noroc: am luat și eu 
una, am împăturit-o frumos într-o hârtie și am pus-o 
în bibliotecă. Peste puţin timp efectul s-a reverberat, 
au urmat demolările și în cartier, bila cunoscută de 
fier legată în pendulul macaralei lovea în „burţile” 
caselor ca-n brânză, n-a scăpat nici casa bătrână 
în care locuisem, nici ale vecinilor... Singurul „noroc”, 
așadar, ca întâmplare nimerită, a fost să dau acum, 
în toamnă, peste aceste odăjdii ale bisericii chiar 
când erau aduse la muzeul de la Brâncoveni. 

Totuși, trebuie să mai fac o notație, fiind vorba 
de demolări, surpări, salvări. Deși anii se încurcă 
și rezultă mai degrabă o obsesie tematică personală 
decât o desfășurare logică de evenimente, trebuie 
să amintesc de cutremurul din noaptea de 30 august 
1986, de Sfântul Alexandru. Locuiam la etajul 7 al 
unui bloc de 14 etaje și acel cutremur a durat destul 
de mult, pereţii scârțâiau îndelung, iar pardoseala de 
beton se ondula și devenise moale ca turta de ceară. 
Băiatul meu cel mare avea 6 ani, iar cel mic 4 și 
amândoi dormeau. Mama lor și cu mine eram la 
bucătărie și, după câteva secunde de zgâlţâială, 
văzând c-o ia la vale, cum se zice, am sărit spre ei, 
dar am rămas amândoi descumpăniţi: ce să facem? 
Să-i sculăm? Să-i luăm în braţe? Unde să fugim? 
Am avut un gest de autoritate paternă și am cerut să 
stăm nemișcaţi și să spunem „Tatăl nostru” deasupra 
copiilor. Atunci, poate în spaimă, în halucinaţiile 
clipei, mi-a apărut ca o icoană la colţul tavanului 
imaginea unui preot tânăr, energic, tremurându-și 
putin barba și șoptind: nu vă temeţi, nu cade! N-a 
căzut, ne-am sculat copiii și am coborât în stradă 
amestecându-ne printre ceilalţi locatari și așteptând, 
așteptând... Imaginea aceea dirijând zidurile glisante 
ale blocului în starea lor pe loc îmi apare, când și 
când, la colţul tavanului; încerc s-o descifrez, vreau, 
doresc să fie a episcopului nostru cărturar — dar 
niciodată nu-mi duc dorinţa până la capăt, adică 
nu vreau, de fapt, să știu că este a cuiva anume. 


N u găsesc final pentru acest reportaj 


mai văzut pe Inaltul Calinic. M-a chemat 
pe la dânsul, aș fi vrut să merg, fie doar 
și pentru a-l întreba atât, un singur lucru: „— De ce, 
Inălțimea Voastră, aţi dat numele Institutului Teologic 
din Pitești Sfânta Filothea și nu Filofteia?" (și să-mi 
răspundă, desigur, că legendele rămân adevărate 
doar în baladă și în numele noastre laice, adăugând, 
cu zâmbetul dânsului mereu îngăduitor: așa cum 
Sfântulița își are locul cel mai potrivit doar în Răvașul 
tânărului domn...), dar n-am mai putut răspunde 
chemării; drept fiind că nici n-a mai fost vreun 
preot tânăr care să mă roage să-l însoțesc către 
episcopie... l-am povestit, însă, recent, tânărului 
de atunci, astăzi preot în vatra satului său, 
întâmplarea aceasta din noaptea cutremurului 
— și mi-a spus ultimativ că trebuie s-o mărturisesc, 
să i-o relatez neapărat Inaltului, poate că-l privește. 
Drept pentru care o și fac acum, în singurătate, 
obiectiv, gândindu-mă doar la tiara dânsului, care 
îmi apare din ce în ce mai mult ca o cheie de boltă. 

D) e mai bine de douăzeci de ani nu l-am 






la noi o iniţiativă de renaștere spirituală 

creștină, a cărei importanţă pentru prezent 
ar trebui să fie conștientizată. Categoria evocărilor 
are însă mai multe și mai complicate exigenţe decât 
cele care ne trec prin minte, la prima vedere. Sunt 
implicate delicate și complexe relaţii între oameni, 
reflecţii ținând de filosofia culturii și, de multe ori, 
perioade de viaţă importante, formatoare. Este ca 
și cum, în momentul evocării, am trăi două vieți, una 
a prezentului propriu-zis și cealaltă ţinând de cu totul 
alt moment istoric, de un context diferit de idei sau 
sentimente. Acest context reprezintă, de fapt, un alt 
univers semantic, posibil la concurenţă cu cel dintâi. 
Este de aceea o cutezanţă (cel puţin atât ar trebui să 
recunoaștem), dacă nu chiar o impietate să încercăm 
să spunem câte ceva despre comunitatea creștină 
de la Biserica Schitul Maicilor din jurul lui 1955 
[1c], parte dintr-o renaștere românească sufletească 
de natură creștină care a rămas în istorie cu numele 
de Rugul Aprins. Cum se știe și nu este prea greu 
să aflăm [1], [2], Rugul Aprins a fost văzut de-a lungul 
anilor ca un cerc literar-cultural (dr. Vasile Vasilachi), 
ca o universitate filocalică, o comunitate de călugări, 
profesori universitari, studenţi cu pregătiri dintre 
cele mai diverse, filosofie, arte frumoase, litere, 
matematică (Augustin Păunoiu [3]), ca mișcare 
spirituală și duhovnicească (dr. Stelian Gombos) 
sau ca un martor în faţa istoriei (IPS Antonie) ș.a. 
Grupul Rugul Aprins se reunea pentru conferinţe 
ale participanților, reflecţii și discuții filosofice și 
religioase, rugăciuni și slujbe. L-am cunoscut direct 
relativ puţin, cu prilejul câtorva reuniuni restrânse, 
în chilia părintelui Andrei Scrima (persoanele pe 
care am avut privilegiul să le cunoaștem personal 
sunt scrise cu caractere italice) (nota 1). 

Credem că nu s-ar putea prezenta o panoramă 
a culturii românești din ultimul secol fără menţiona- 
rea contribuţiei mișcării Rugul Aprins. Mișcarea 
a revigorat viaţa religioasă, mai ales în rândul 
intelectualităţii laice, a contribuit la răspândirea unor 
lucrări fundamentale, de exemplu, Teologia mistică 
a Bisericii de Răsărit de Vladimir Lossky, tradusă 
și difuzată sub formă dactilografiată, a condus ulterior 
la apariția comentatorului religios de azi și, mai 
ales, a permis o mai cuprinzătoare înțelegere a 
experienţei duhovnicești prin includerea componentei 
intelectuale. Această orientare a fost actualizată după 
1989 prin Grupul de Reflecţie pentru Innoirea Bisericii 
și prin Editura Anastasia, condusă de acad. Sorin 
Dumitrescu, pierzând însă din proeminenţă prin 
apariția proiectului Catedrala Neamului. 

Pentru noi, un rol mai mare l-a jucat cercetarea 
cercului de enoriași de la Schitul Maicilor, preot 
paroh părintele Mihai Avramescu. Nu ne propunem 
și nici nu putem să facem un istoric al grupului, 
cu atât mai puţin să realizăm un studiu monografic 
sau o introducere. Cu puteri limitate și pentru 
concizie, ne rezumăm la regula „povestim numai 
ce am trăit nemijlocit”. Rămân conștiința limitelor, 
dar și bucuria de a spune ceva despre o mișcare 
de înnoire sufletească de importanţă la noi. 

Atunci și acum, am trăit însuflețirea înfăptuită 

ca pe un fenomen religios și cultural semnificativ, 
mai puțin ca pe o mișcare de rezistență civică, 
deși un asemenea efect cert a existat. 


P: cât putem, vrem să arătăm că a existat 


orientare creștină, după Nicolae Steinhardt 

[1c], s-a aflat iniţiativa IPS Tit Simedrea 
(1886-1971), mitropolit al Bucovinei, teolog și 
istoric al spiritualităţii românești, care a organizat la 
Cernăuţi, în august 1943, prima întâlnire a grupului 
Rugul Aprins [1a]. Printre invitaţi se numărau poetul 
și jurnalistul Sandu Tudor, profesorul Alexandru 
Mironescu, chimist, filosof și jurnalist, Constantin 
Noica, Mac Constantinescu (profesor la Institutul 
de Arhitectură al primei autoare a articolului de faţă), 
Paul Sterian, Viorel Suluţiu, Henri H. Stahl și fețe 
bisericesti precum Tit Simearea însuși (prieten 
personal al lui lon Mihalache) sau Benedict Ghiuș 
[1a], fost asistent al lui Nichifor Crainic. Amintim 
că IPS Tit Simedrea ne-a cununat în august 1958, 
în Biserica Batiște, preot paroh Nicolae Cazacu, 
personalitate de diplomat înnăscut, cu largi vederi, 
secretar patriarhal pe lângă PF Justinian, maestru și 
cavaler de onoare fiindu-ne prof. Vincențiu Dumitru. 


| a originea acestei renașteri spirituale de 


Lucrarea va continua la Mănăstirea Antim, 
întărită după intrarea în obște a monahilor basarabeni 
refugiați în 1940. Grupului i se vor adăuga și alte 
personalităţi de primă mărime, precum părintele 
profesor acad. Dumitru Stăniloae (1903-1993) sau 
doctorul poet Vasile Voiculescu. li consemnăm ca 
participanţi, după interviul din [3] al profesoarei Ileana 
Mironescu, fiica profesorului citat mai sus, pe lon 
Marin Sadoveanu, scriitor, profesorul Alexandru Elian, 
bizantinist, pe filosoful și logicianul Anton Dumitriu, 
compozitorul Paul Constantinescu, Paul Sterian, poet 
și economist, Ștefan Todirașcu, profesor universitar 
de drept, sau pe celebra pictoriță Olga Greceanu, 
creatoarea mozaicurilor care împodobesc galeria 
exterioară a bisericii mănăstirii. Sandu Tudor intrase 
în cinul monahicesc la Mănăstirea Antim cu numele 
de Agaton, devenind mai târziu ieroschimonahul 
Daniil de la Schitul Rarău. Cu timpul, la întâlnirile 
de la Antim s-au adăugat și alţii, unii relativ mai tineri, 
ca Roman Braga, Nicolae Bordașiu, Valeriu Streinu, 
Mihai Rădulescu, cu prietenii lor, Șerban Mironescu, 
fiul profesorului, George Văsii, Nicolae Rădulescu, 
Emanoil Mihăilescu, ultimii trei, la vremea respectivă, 
studenţi la arhitectură, colegi cu prima autoare 
a articolului. 

Din rândul participanţilor mai tineri, am avut o 
relaţie și o comunicare mai profunde, din care am 
câștigat enorm, cu profesorii acad. Virgil Cândea 
și Alexandru Duţu, cu distinșii părinţi Sofian Boghiu, 
Andrei Scrima sau Mihai Avramescu menţionaţi. 
Formarea ca intelectuali creștini, după putere, 
le-o datorăm părintelui Mihai și acad. Virgil Cândea, 
care ne-au dedicat ore de convorbire și îndrumare. 

Participanţii la grup și vizitatorii lor urmau 
rânduielile liturghice slujite de părintele Benedict 
Ghiuș, ascultau cuvintele de învățătură ale părinţilor 
Sofian Boghiu, Damian Stogu, Petroniu Tănase 
(matematician), Felix Dubneac și Roman Braga 
și găseau scrieri rare despre Rugăciunea Inimii, 
care de acolo, de la Antim, erau răspândite (2). 


2000), la care ne-am referit mai sus, a fost 

unul dintre asistenții lui Anton Dumitriu, 
la Catedra de Logică și Istoria Filosofiei. In 1945, 
Anton Dumitriu i-a deschis drumul Mănăstirii Antim, 
descoperindu-i grupul de reflecţie spirituală Rugul 
Aprins. Ulterior, Andrei Scrima devine unul dintre 
prietenii Patriarhului Ecumenic Athenagoras, de 
origine aromână. Părintele Andrei Scrima provenea 
tot dintr-o familie aromână din Harghita. Patriarhul 
Athenagoras l-a cunoscut în anul 1960, la Paris. 
EI i-a oferit teologului român rangul de arhimanarit, 
pentru ca apoi arhim. Andrei Scrima să devină 
reprezentantul personal al patriarhului la Conciliul 
Ecumenic Vatican ||. Andrei Scrima a intermediat 
legăturile dintre cei doi lideri ai creștinătății, ceea 
ce a condus la gestul înalţilor prelați Athenagoras 
și Papa Paul al VI-lea de anulare solemnă, în anul 
1965, a anatemelor reciproce din 1054. 

La Antim se păstra amintirea părintelui loan cel 
Străin (Ivan Kulighin), luat, nu știm cum, din refugiul 
românesc și dus într-o temniță sovietică, în care își 
va afla curând sfârșitul. Părintele loan ne aducea 
urmele unei tradiţii care provenea de la reînnoirea 
isihastă din a doua jumătate a secolului al XVIII-lea, 
prin cuvioșii Vasile de la Poiana Mărului și Paisie 
Velicikovski. Erau urmate învăţăturile lor și Filocalia 
în tălmăcirea slavonă a starețului Neamţului (3). 

Revizitând locurile, cu ochii minții și ai amintirilor 
de peste o jumătate de secol, ce ne-ar rămâne 
de atunci până astăzi? In primul rând, o viziune 
de inspiraţie creștină privind istoria culturii noastre 
și nu numai. Ce este aceasta nu este lesne de spus 
pentru că așa ceva ar tinde să ne acrediteze ca 
un fel de purtători de cuvânt, departe de posibilităţile 
noastre reale. 

„Civilizaţia” noastră s-a clădit pe dovă principii: 
finalitatea oricărei acţiuni nu este folosul, ci profitul, 
ceea ce este cu totul altceva. Când producem 
ceva nu avem în vedere satisfacerea unei trebuințe 
reale, ci obţinerea unui profit cât mai mare; individul 
menţine sistemul prin consum, deci austeritatea este 
contrară vocației acestei civilizaţii. Din acumularea 
profitului și din impunerea austerităţii rezultă ceea 
ce vedem, cu noi și la tv. Nu este dilema din care 

A mintim că părintele Andrei Scrima (1925- 

nu 
putem 
să 
ieșim, 
ci criza. 
Dacă 
nu ne 
convine 
să 
cedăm la una dintre maladiile veacului — arghirofilie, 
turpitudine etc. — rămân oricum două opțiuni: 
disperarea cu revolta asociată sau, mai este una, 
un fel sau altul de retragere, restul fiind în arsenalul 
slăbiciunilor și demisiilor noastre (va urma cu partea 
privind Schitul Maicilor). 


Note 

1. Fragmentul care urmează este reprodus după 
[1b, pp. 78-79], dintr-o scrisoare a lui Andrei Scrima către 
prof. Alexandru Mironescu. „Te rog să transmiţi salutul meu 
cald și respectuos domnului profesor Onicescu; mă simt 
atât de umilit de întârzierea care durează în a-i scrie. II rog 
să mă îngăduie câtăva vreme, până în momentul primului 
răgaz mai larg. De asemenea, du, te rog, închinăciunile 
mele P. Benedict, P. Stăniloae, P. Sofian, P. Damian (a) 
(de fapt, scriu aceste rânduri și pentru ei; nu uita să-l vezi 
pe P. Damian). Ce face P. Daniil? Imbrăţișează-l pe domnul 
doctor, pe Titi, pe toţi, pe toți. Salutări lui Eugen (b), Dragoș 
(c), Valentin (d), Vincentiu (e). Mă gândesc la ei și sufăr 
de a nu le putea scrie cât doresc.” a — Părintele Damian 
Stogu, duhovnic la Mănăstirea Antim, scos din monahism 
prin decretul din 1958, iar după reintegrare plecat în Israel, 
unde a avut moarte de mucenic și a fost înmormântat 
lângă biserica Schitului Românesc de la lordan; b — Eugen 
Toma, cercetător, angajat al Centrului de documentare 
al Ministerului Invățământului, apoi al Institutului de 
Documentare Științifică al Academiei. Ca și ceilalți 
destinatari, pe atunci tineri, ai salutărilor, făcea parte 
dintre închinătorii la Mănăstirile Antim, apoi Plumbuita și 
apropiații lui Alexandru Mironescu, care, după o relatare 
contemporană, le-a citit-o la sfârșitul unei slujbe duminicale, 
în pridvorul Mănăstirii Plumbuita, stăreţită de părintele 
Sofian Boghiu, recent mutat de la Antim; c — Dragoș 
Vaida, profesor la Facultatea de Matematică și Informatică 
a Universităţii din București; d — Valentin Poenaru, fost 
profesor la Universitatea din București, apoi redactor 
la Gazeta Matematică; e — Vincențiu Dumitru, cercetător 
la Centrul de Cibernetică Economică al ASE București. 

2. „Transcrise după vechi tălmăciri din Biblioteca 
Academiei Române (scrieri ale Avvei Dorotei, loan din 
Lindos, Isaac Sirul, Calist și Ignatie, Grigorie Sinaitul, 
cuviosul Nicodim Aghioritul ș.a.), traduse din rusă 
de un mare duhovnic basarabean, Gheorghe Roșca 
(Sbornicul de la Valaam, alcătuiri ale episcopilor Tihon 
Zadonski, Teofan Zăvorâtul, Ignatie Briancianinov, 
părinţilor loan Kronștadinski și Pavel Florenski), acesta a 
fost principalul aport românesc la literatura samizdaturilor 
din țările comuniste, aport pe care istoricii totalitarismului 
continuă să-l ignore și de care profită astăzi editori 
improvizaţi și mercantili, fără a aminti măcar numele 
celor ce și-au riscat libertatea răspândind asemenea 
scrieri” (notă de Virgil Cândea din [1d]). 

3. „În afara lucrărilor apusene — de Nikolai Arseniev, 
lren€e Hausherr, Kurt Holl etc., cunoscute la noi..., în 
perioada interbelică exista despre Rugăciunea lui Isus 
o bibliografie... în... română Spovedania unui pelerin rus 
către duhovnicul său, traducerea lui G. Alioșa, cu o prefață 
de Gala Galaction...; Serghie Cetverikov, Paisie, staretul 
Mănăstirii Neamţului, tradusă de episcopul Nicodim, 
apărută în 1933, cuprindea un întreg capitol despre 
Rugăciunea Inimii; Cursul de teologie mistică al lui Nichifor 
Crainic, tratând pe larg tema, a fost ținut în 1935-1936, 
iar un studiu cu același subiect al lui Antim Nica, viitorul 
episcop al Dunării de Jos, a fost publicat în revista Biserica 
Ortodoxă Română, în 1939 (notă de Virgil Cândea din [1d]). 

in cele mai vechi 
[iimouri din acele 

vremuri în care 
oamenii au produs bunuri 
materiale cu destinaţia 
specială a vânzării, adică 
atunci când erau create 
mărfuri, oamenii au simţit 
nevoia consemnării tuturor 
operaţiunilor care le aduceau în mod neîndoielnic 
un profit, prin urmare, aveau un interes deosebit în 
urmărirea și consemnarea acestora, fie chiar și numai 
pentru a-și putea verifica subalternii sau partenerii 
de afaceri în urma cărora ei realizau un câștig. 

Evoluţia acestei științe este strâns legată de 
evoluția economiei și mai ales de evoluţia economică 
a omenirii, de crearea noțiunii de economic, proces 
care a cunoscut o perioadă extrem de lungă în timp. 

Trebuie menţionat, însă, faptul că acest economic 
a fost subordonat foarte multă vreme unor presiuni 
conjuncturale impuse de dispoziţii statale, precepte 
religioase sau alte presiuni exterioare, care și-au 
pus amprenta asupra acestei forme codificate 
de consemnare a actelor și faptelor economice. 

Incerc să definesc prin acest economic acel 
ansamblu de relaţii economice care se creează, 
se dezvoltă și mai apoi dispare (în timp) în cadrul 
productiei, distribuirii și redistribuirii profitului. 

In momentul în care statul a început să devină, 
mai mult sau mai puţin, un arbitru (sau chiar 
un ordonator absolut) al vieţii economice, 
consemnarea rezultatelor economice a devenit 
obligatorie, deoarece se impunea o relativă echitate 
în preluarea impozitului de la cei care produceau 
valoarea în cadrul economiei. 

Bineînţeles că în condiţiile în care, pe parcursul 
istoriei, am avut atâtea cazuri de conducători de 
popoare analfabeți, se manifesta uneori un dispreţ 
total faţă de cultură și cunoaștere, în general, 
de unde și apariţia inechităţilor în viaţa socială și 
economică. In aceste perioade, se poate vorbi despre 
vremuri istorice în care domnia arbitrariului a fost 
totală, presiunile exterioare asupra vieţii economice 
producând mari dereglări în funcţionarea economiei 
țărilor în cauză, justificarea fiind normele de drept 
care se bazau pe principiul Dominus eminens. 

Era perioada în care se considera, de pildă, 

că suveranul este proprietarul întregii cantităţi 

de monedă din ţara pe care o stăpânea!... Mai mult, 
suveranul era un fel de stăpân absolut al bunurilor 
din regatul său, putând dispune într-o măsură 
destul de mare de acestea. 


dominat existența Europei în Evul Mediu 
și care, în mod indirect, au reușit să ducă 

la formarea unor mari teorii despre economie, despre 
comerț, despre guvernarea luminată care-și făcea 
simțită nevoia, teorii despre stat în general, cu tot ce 
înseamnă și ce presupune funcţionarea și afirmarea 
acestuia în plan intern și extern, despre ordonarea 
vieţii economice după criterii neartificiale, care 
să respecte natura intimă a relaţiilor între diverși 
parteneri, agenţi economici cum am spune 
astăzi, participanţi la viaţa economică. 

Este interesant cum puteau coexista teorii foarte 
diferite care, la o analiză atentă, astăzi ar putea, 
ba chiar reușesc, să ne surprindă. Un exemplu 
este faptul că, într-o Italie medievală, fărâmițată 
statal și politic, teren al marilor confruntări de interese 
și de idei, se suprapuneau atât teoriile Bisericii 
Catolice, care anatemizau împrumutul cu dobândă, 
considerându-l diabolic, scoțându-l în afara legii, dar 
care practica vânzarea de indulgențe, și interesele 
clasei marilor comercianţi florentini și marilor bancheri 
cărora li se va spune în timp lombazrzi, cei care au 
creat, poate, primul experiment economic la scară 
statală. Este drept că nu a fost vorba despre un 
stat cu mare întindere teritorială, dar cu o durată 
semnificativă, un experiment reușit, care a dus, în 
cele din urmă, la ceea ce numim Epoca Renașterii, 
cu tot ceea ce a însemnat ea pentru civilizația 
europeană și mondială. 

Cam în acele vremuri, prin secolele al XIV-lea 
și al XV-lea, a apărut, discret, ba chiar considerată 
ca fiind un mare secret de serviciu, contabilitatea. 


E perioada marilor războaie care au 

Despre contabilitate, altfel 


Dan Marius DRĂGAN 


Contabilitatea, ca știință, își propunea și își 
propune și astăzi să reţină și să ordoneze datele 
și informaţiile cu privire la gestionarea averilor, 
publice și personale, și, fără nicio îndoială, a apărut 
atunci când aceste date erau deja atât de multe încât 
nu mai puteau fi memorate decât în scris. Numai că 
această știință realizează ceva mult mai interesant, 
anume, o reprezentare a lumii cu ajutorul numerelor! 

Există dovezi arheologice că lumea antică folosea 
și stăpânea cu succes o mulțime de tehnici și practici 
contabile. 


Hamurabi, unde, între o mulțime de norme 
juridice, civile sau penale, mai mult sau 
mai puţin structurate, se află reglementări precise 
referitoare la utilizarea documentelor justificative 
(așa cum erau ele scrise, pe tăblițe de lut), la tehnica 
și modul de calculare a dobânzilor și la utilizarea 
„conturilor” ca mijloc de evidență. De asemenea, 
erau reglementate practici de marcare și sigilare 
a mărfurilor (vinul și uleiul de măsline nu se vindeau 
decât în amfore marcate cu sigilii oficiale). 

S-au descoperit în templele asiriene și babiloniene 
o multime de tăblițe de lut, cu scriere cuneiformă, 
care dovedeau colectarea și concentrarea acolo a 
unor imense valori, bunuri materiale și bani, de la 
comercianți, locuitori și de la credincioșii templelor. 

Numeroase urme ale unor asemenea evidențe 
au rămas moștenire și de la romani. 

In fond, fiecare mare imperiu, regat sau stat a fost 
construit și s-a bazat pe o foarte mare birocraţie, care 
de multe ori a devenit, în timp, justificarea existenţei 
statului!... 

Nu este deloc o glumă afirmaţia că fiecare imperiu 
sau regat semnificativ s-a bazat pe informaţiile 
stocate pe un munte de hârtie. Memoria omenirii 
este păstrată într-un gigantic munte de hârtie! 

Până la începuturile Evului Mediu, contabilitatea 
a fost în partidă simplă, utilizându-se cu predilecție 
actele justificative, conturile simple, o mare 
importanţă cunoscând inventarierea mărfurilor și 
produselor. Toate aceste înregistrări memoriale, adică 
„înregistrări care se substituiau memoriei”, registrele 
contabile din acele vremuri au făcut să se dezvolte 
această știință și această meserie, care începea 
să devină din ce în ce mai respectabilă. 

Marile succese teritoriale și în domeniul 
cunoașterii pe care le-au adus Cruciadele și Ordinul 
Templier, adevărata revoluție pe care au produs-o 
aceste fenomene în cunoașterea și civilizaţia lumii, 
și-au pus o deosebită amprentă asupra a ceea 
ce va deveni prima scriere secretă, primului sistem 
codificat de scriere accesibil și unor profani. Pentru 
că, această formă de consemnare și reprezentare a 
lumii și a vieții este la urma urmei un gen de scriere 
secretă sau cel puţin ocultă, pentru învăţarea căreia 
este necesară parcurgerea unor etape speciale 
de pregătire, are o gnoză proprie și adevărate 
cicluri de învăţare pentru aprofundarea ei. 


N 
| ncerc să spun prin aceasta că simbolistica 


P rimele dovezi clare le găsim în Codul lui 


utilizată de contabilitatea care tocmai se 

năștea ca știință, dar și ca și sistem de scriere, 
devenea un fel de ramură secundară a marilor 
sisteme de scriere iniţiatice, care-și trăgeau esenţele 
din chiar Tabla de Smarald a marelui inițiat Hermes 
Trismegistus și mai puţin, ca formă, din vechea 
Kabală, păstrând esenţa exprimării cifrice, ca simbol 
al reprezentării vieţii și a proceselor esenţiale. 

In epoca Renașterii, această știință, care se 
năștea pe nesimţite, purtată de spirite mari, dar care 
rămâneau anonime, a avut ca adepţi personalități 
excepționale ale istoriei. 

Este cunoscut faptul că unul dintre cei mai mari 
papi pe care i-a cunoscut istoria a fost Grigore |, 
supranumit și cel Mare, spirit luminat și extrem de 
eficient în plan politic și spiritual, însă foarte puţină 
lume cunoaște, sau cunoaște, dar nu acordă 
importanţa cuvenită, faptul că acesta conducea 
personal contabilitatea veniturilor și cheltuielilor 
statului papal. 

In felul acesta, el reușea să controleze și 
să dimensioneze în mod foarte corect nevoile și 
posibilităţile statului papal și ale Bisericii Catolice, 
pe care le conducea, în mod implicit, realizând, 

datorită acestei cunoașteri superioare și exacte, 
marile succese politice și diplomatice din timpul 
domniei sale. 


N i a ea 
| n secolul al XIV-lea, în Italia are loc o adevărată 


explozie a vieţii economice. Comerţul cu 

Orientul, comptuarele comerciale deschise 
în mai toate porturile importante ale Răsăritului, duc 
la o diversificare fără seamăn a relaţiilor de schimb, 
de distribuţie și de redistribuţie a profitului rezultat. 
Activitatea bancară cunoaște o dezvoltare fără egal 
până atunci, bancherii lombarzi, practic, făcând 
politica dinastiilor europene, influențându-le. 

Semnalul de alarmă care a demonstrat că 
lucrurile se cer perfecţionate a fost marele faliment 
al bancherilor „italieni”, care au împrumutat casa 
domnitoare franceză, în timpul Războiului de o Sută 
de Ani, cu o mare sumă de bani în aur, având garanții 
statale, care în cele din urmă s-au dovedit a fi fără 
suport real, Franţa intrând într-o îndelungată criză 
economică și politică, perioadă cunoscută, literar 
vorbind, ca perioada „regilor blestemaţi“. A fost 
o perioadă extrem de dificilă, ale cărei cotloane 
se mai cer și astăzi cercetate, deoarece conduc 
la înţelegerea mai bună a realităţilor lumii de azi. 

Molimele aduse de războaiele care nu se mai 
terminau, haosul monetar în care monedele apăreau 
și dispăreau haotic, monede care își diminuau 
permanent cotaţiile declarate oficial, atât din cauza 
falsurilor executate de către diverși infractori, dar 
mai ales din cauza falsurilor făcute și promovate 
de chiar puterea statală, insecuritatea vieţii de 
zi cu zi, criza răsăriteană cauzată de expansiunea 
continuă a Imperiului Otoman către Apus, care 
a dus la prăbușirea Imperiului Bizantin, mai apoi 
la dezastrul de la Mohaci și nu s-a mai oprit decât 
în secolul al XVIl-lea, pe la sfârșit, cu ocazia 
Asediului Vienei, toate acestea au afectat extrem 
de mult viaţa oamenilor în acel Ev Mediu care 
începea să se numească Renaștere. 

O figură extrem de importantă pentru 
civilizaţia umană a fost împăratul Friedrich al 
II-lea Hohenstauffen, cel care, fascinat de simboluri, 
I-a susţinut și încurajat pe Leonardo Fibonacci să 
cerceteze șirurile de numere, descoperind frumusetea 
și armonia în domenii până atunci necunoscute. 
Principala consecinţă a acestor cercetări a fost, 
în timp, introducerea în viaţa de zi cu zi a utilizării 
cifrelor arabe în locul celor romane. 

Adevărul este că azi ne este aproape imposibil 
de înţeles cum ar arăta o pagină scrisă cu operaţiuni 
artimetice efectuate cu cifre romane! 

Introducerea cifrelor arabe — și mai ales a 
înțelegerii bazei de numerație zece — a fost poate 
cea mai mare performanţă civilizaţională până 
la apariţia calculatoarelor! 


acestei științe, a contabilităţii, un rol 
important au avut și acei mari specialiști 

ai finanțelor, acei adevăraţi vrăjitori ai creditului, 
cavalerii templieri, rămași în ilegalitate după 
capitularea ordinului din anul 1308 în faţa lui Filip 
al IV-lea cel Frumos, regele Franţei, refugiaţi peste 
Canalul Mânecii și adăpostiţi la curtea scoțiană 
a lui Robert Bruce, cel pe care îl vor ajuta, în bătălia 
dusă de acesta la Bannockburn în 1314, atunci când, 
se pare, steagul Beauseant, alb-negru templier, a 
fluturat ultima dată pe un câmp de bătălie, cavaleri 
care au pus bazele sistemului de comerț european, 
„inventând” coridoare comerciale comparabile 
cu Drumul Mătăsii, trasee care începeau în Scoţia, 
treceau prin Ţările de Jos, traversau Burgundia și 
Franţa și din Confederaţia Helvetică se răspândeau 
înspre Boemia sau către Toscana, Serenissima 
Republică și către Statul Papal. 

Acești cavaleri, oficial până în 1307 și neoficial 
mai apoi, în cadrul activităţii economice pe care 
o desfășurau, au fost, practic, inventatorii scrisorii 
de garanție, al agio-ului, al comisionului pentru 
servicii financiare și pentru curierat, au utilizat în mod 
frecvent în documentele lor de expediere confirmarea 
de primire, au utilizat o mulţime de alte practici pe 
care astăzi le descoperim surprinzător de actuale 
și conforme unei lumi mult mai moderne decât 


imaginea pe care o avem despre acele vremuri. 
—————. > 


Ci că se poate afirma că în dezvoltarea 





Știința, parte a culturii 





de consemnare corectă, validă, pe bază 

de ceea ce denumim astăzi „documente 
justificative”, sistem de consemnare care să fie 
suficient de „la vedere”, ca să nu dea de bănuit 
suveranilor sau Inchiziției, dar și codificat, în același 
timp, ca să nu fie priceput de oricine ar fi ajuns 
în posesia acelor consemnări. 

Era nevoie, prin urmare, de un sistem de 
consemnare neostentativ, realizat de indivizi 
competenţi, dar care să fie și ei neostentativi, 
chiar cu riscul de a fi ridiculizați de către cei care 
nu știau exact cu ce se ocupă! Imaginea contabilului 
„cu mânecuţe” este o imagine fabricată și întreţinută 
cu abilitate în conștientul colectiv, cu toate că această 
reprezentare — de funcţionar umil — cel puţin astăzi, 
este foarte departe de ceea ce face cu adevărat 
un contabil competent, iar în ceea ce privește 
câștigurile acestuia, fără a fi ostentative, nu sunt 
deloc de neglijat, cu atât mai mult de disprețuit! 

Acest mare pas civilizaţional și științific efectuat 
în evidenţierea cu fidelitate a unei realităţi economice 
a fost contabilitatea în partidă dublă, al cărei părinte, 
fără îndoială primul teoretician al ei, a fost Luca 
Pacioli (numit de către unii autori și Paciolo), autorul 
cărții Summa de Arithmetica, Geometria, Proportioni 
et Proportionalita, apărută la Veneţia în anul 1494 
și reeditată în anul 1523 la Roma, la nouă ani după 
decesul autorului, prin grija și interesul marelui papă 
Giuliano della Rovere, rămas în istorie sub numele 
de luliu al II-lea. 

Această carte aduna și sintetiza într-un mod 
enciclopedic cunoștințe de aritmetică, algebră, 
geometrie, matematici comerciale și financiare, 
contabilitate și uzanțe comerciale din diverse regiuni 
ale Peninsulei, din Europa continentală, dar și din 
Arhipelagul Grecesc și din Cipru, unde chiar după 
plecarea Ordinului Ospitalier al Sfântului loan de 
lerusalim sub presiunea teribilă a armatelor turcești, 
cetatea Famagustei va rămâne încă multă vreme 
sub suveranitate venețiană. 

Și înainte de cartea lui Luca Pacioli a existat 
o anumită literatură contabilă. Se pot exemplifica 
lucrări ale lui Como Giovani sau Benedeto Cotrugli, 
autori care au folosit și au dezvoltat elemente ale 
contabilităţii în partidă dublă, dar, fără nicio îndoială, 
marele organizator, marele luminat, cel care a 
adunat în norme scrise, logice, și a dat posibilitate 
de adaptare a sistemului de evidenţă contabilă 
la orice secțiune a realităţii economice 
a fost veneţianul Luca Pacioli. 

Contemporan cu multe personalităţi ale Renașterii 
italiene și de pretutindeni, Luca Pacioli a fost el însuși 
un adevărat om al Renașterii. Unii contemporani îl 
considerau mag, nefiind atât de mediatizat ca iluștrii 
săi contemporani, dar a creat o operă care a lăsat 
însemnate urme în istorie. A fost călugăr, meditator, 
matematician, autor al unor manuale de uzante 
comerciale și financiare, grafician (una dintre cele 
mai utilizate tipuri de litere, cas/on, este creația 
sa) și filosof al vremii sale. A fost cel care l-a învăţat 
matematică superioară pe marele Leonardo DaVinci, 
acestuia recunoscându-i-se dimensiunea creatoare 
excepțională abia după terminarea ciclului de 
pregătire pe care l-a efectuat cu magul venețian. 


Ţi: acestea necesitau un sistem 


realizare a lui Luca Pacioli a fost elaborarea 
acestui sistem de evidenţă contabilă în partidă 

dublă, bazat pe dubla reprezentare a obiectelor și 
proceselor economice, cu ajutorul noţiunilor filosofice 
de activ și pasiv. Vă invit să meditaţi puţin asupra 
corespondenței acestor principii cu principiile 
Yin și Yang. 

Este necesar să mai spun că, de atunci, din 
1494, până în prezent, principiile de organizare 
a contabilităţii nu s-au schimbat, cunoscându-se 
doar forme de adaptare la noile realităţi economice 
sau la noile mijloace de prelucrare a informaţiilor. 

Se poate afirma că în tot secolul al XVI-lea 
lucrarea lui Luca Pacioli a avut o importanță 
covârșitoare, pentru economie și pentru functionarea 
statelor, el fiind citat în lucrările sale de contabilitate 
de către Wolfgang Maria von Goethe, un alt mare 
contabil și specialist al finanţelor, ministru al Ducelui 
de Weimar în domeniul finanţelor și monedei, 
autor al unui foarte bun tratat de contabilitate, 
geniu umanist, dar care a rămas în istorie doar 
prin monumentala sa operă literară. 

Trebuie spus, însă, că adevăratul inventator 
al sistemului de evidentă al contabilităţii în partidă 
dublă este, totuși, necunoscut, istoricii fiind de acord 

că acest sistem era practicat cu cel puţin o sută 
de ani înainte ca primele lucrări scrise despre 
el să apară. 

Leagănul contabilităţii în partidă dublă a fost 
Veneţia, iar patria sa este Italia. 

Acest sistem se bazează pe o cunoaștere 
ezoterică a lumii, care a permis dezvoltarea unei 
viziuni abstracte și dualiste asupra lumii și a realităţii 
economice. Această concretizare într-o operă scrisă, 
riguroasă și definitivă este, după cum am mai 
spus, marele merit al lui Luca Pacioli, „inventatorul” 
noțiunilor de activ și de pasiv. Dar ce sunt 
și ce înseamnă acestea? 

Realitatea economică este privită de Luca 
Pacioli sub un dublu aspect, sub acela de mijloc 
și concomitent și sub formă de relație juridică. 


fi privită ca existenţă duală, dezvoltându-se 

noțiunile abstracte de activ și pasiv, cu 
ajutorul cărora se vor reprezenta toate aspectele 
vieții economice. 

Autorii, inițiaţii care au descoperit și au dezvoltat 
contabilitatea în partidă dublă, au fost adânci 
cunoscători ai Tablei de Smarald a lui Hermes, 
deoarece întreaga reprezentare a realităţii exterioare 
este subordonată exprimării cu ajutorul primarului, 
dualului, ternarului, cuaternarului și octalului. 

Să investigăm puțin aceste dimensiuni ezoterice. 

Primar, adică lumea care se regăsește îndărătul 
scrierii cifrate este una, este reală, este întotdeauna 
cuantificabilă în unități convenţionale universale 
(valoare), capabile a fi înțelese ușor, dar în același 
timp lăsând posibilitatea mascării aspectelor delicate 
de ochii profanilor, neiniţiaţi în tainele acestui limbaj. 

Din această cauză se spune că această știință 
a contabilităţii este prudentă, utilizează permanența 
metodelor (fiind una și aceeași, în totalitatea 
diversităţii formelor pe care le îmbracă, forme dictate 
de viaţă, modelând în același timp viaţa pe care 
o reprezintă) și respectând continuitatea activității, 
înțelegând prin aceasta că viaţa este privită în 
curgerea ei firească pe un orizont previzibil normal 
(așezare menită să sporească normalitatea într-o 
epocă deloc liniștită, chinuită de anarhie, război 
și arbitrar.) „Este adevărat, fără minciună adevărul 
adevărat.” 

Dual, adică lumea este în același timp materie, 
dar și idee. Patrimoniul se află atât sub formă de 
obiect real născut în urma unor relaţii abstracte, dar 
cognoscibile, cât și constituit din relaţii stabilite între 
elementele sale materiale. Activul va defini în felul 
acesta patrimoniul economic, valorile economice sub 
forma lor fizică, concretă, iar pasivul va reprezenta 
patrimoniul juridic, relaţii în care se află subiectul 
patrimoniului cu valori care fac parte din activ. 

E o ambivalenţă a reprezentării lumii și a 
adevărului privit sub multiplele sale fațete, unul 
și același, deși aparent altul, în viaţa de zi cu zi. 

„Ce e deasupra este la fel cu ce e dedesubt; iar 
ce e dedesubt e la fel cu ce e deasupra: pentru 
a împlini miracolul unui singur lucru.” 

Ternar. Simbolul este număr și este din trei 
cifre, întotdeauna egal cu alte trei și cu un alt simbol 
pentru a afla în final valoarea. Contul, socoteala 
scrisă, ordinea lucrurilor în ordinea timpului va avea 
simbolul numeric întotdeauna format din trei cifre 
desfășurate în analitice pe maximum trei grade sau 
trei niveluri. Trei sunt elementele fără de care este 
imposibilă înţelegerea, activul, pasivul și contul 
(conturile în totalitatea și diversitatea lor). 

Trei sunt elementele formulei contabile, conturile, 
egalitatea dintre ele și valoarea realității reprezentate, 
egalitate simbolică a importanţei materiei cu ideea, 

a materialului cu materialul sau a ideii abstracte 
cu altă idee abstractă. 

In formulă se împletesc Trei cu Doi, trei 
termeni concreți (simbol, simbol și realitate valorică 
cognoscibilă cotidian și comun de oricine) și realitatea 
egalității abstracte de doi posibili termeni diferiți, uniţi 
doar în planul abstract al simbolismului lumii abstract 
constituite, pentru a reflecta mai corect lumea 
vulgară, comună, cotidiană, firească, frustă, concretă. 

Trei sunt nivelurile în care se acumulează 
abstractizarea informaţiei, gradele de sintetizare 
până la cunoașterea finală: contul (socoteala scrisă 
cu creșteri și descreșteri), balanţa și bilanțul. 

Și după cum toate lucrurile provin din UNUL, 
la fel toate lucrurile au fost create de acest UNIC, 
prin adaptare. . 

Cuaternar. Inchiderea, finalul, răspunsul se află 
în balanță (două talere, axul principal, Axis Mundi, 

și ordinea egalităţii care se obligă să o realizeze) 
în patru secțiuni, patru grupări, într-o înghetare 
a mișcării, în coloane ale Trecutului, Prezentului, 
Insumării și Diferenţei, fiecare dintre ele reprezentând 
creșteri și descreșteri, pentru fiecare cont de activ 
sau de pasiv (toate singure sau uneori însumate, 
după principii de ordin calitativ, vor forma posturile 
viitorului Bilanţ — Sinteză a sintezei). Fiecare 
coloană va însuma pe fiecare rând al său creșteri 
și descreșteri, într-un mod personalizat, după cum 
felia de realitate reprezentată cu ajutorul fiecărui 
cont ține de sfera activului sau de cea a pasivului. 
La rândul lor, primele două coloane, cea a 
elementelor trecute și cea a elementelor curente, 
reprezintă elemente ale laturii cantitative ale 
existenţei și care prin însumarea lor în coloana 
sumelor totale permite trecerea către reprezentarea 
calitativă din coloana soldurilor, în care calitatea 
este obţinută prin diferenţa debitului și creditului, 
reprezentând în esenţa lor creșteri și descreșteri 
ale faţetelor realităţii obiective reprezentate 
cu ajutorul conturilor. 


vom avea reprezentat Octalul (de patru ori 

câte două coloane, de patru ori câte două 
reprezentări ale aceluiași real aflat în mișcare din 
trecut prin prezent către suma-trecere către o nouă 
calitate, reprezentare reală, abstractă și concretă în 
același timp, a unei realităţi îngheţate într-un anumit 
moment, în fapt, ea fiind vie și într-o mișcare continuă 
din trecut, prin prezent, către un viitor cu un orizont 
previzibil (cum de altfel am mai spus) și de aceea 
normal. 

Al patrulea — „Soarele îi este tată, luna îi este 
mamă, vântul l-a purtat în pântec, pământul îi este 
doică.” [...] 

AI optulea — „Urcă cu cea mai mare chibzuială 
de la pământ la cer și apoi coboară din nou pe 
pământ și strânge laolaltă puterile lucrurilor superioare 
și celor inferioare. Astfel, dobândi-vei slava întregii 
lumi, iar întunericul se va depărta de la tine.” 

(Din Tabla de Smarald a lui Hermes Trismegistus.) 

Dacă am dori să reprezentăm toate aceste idei 
cu simbolistica hermetică, vom descoperi Unitatea 
reprezentată ca punct (de început și/sau de sfârșit), 
Doi va fi reprezentat cu două linii (simbolul egalităţii 
în formula contabilă, simbol forțat, fără legătură 
cu semnificația semnului în matematică, deoarece 
în niciun caz simbolurile în cazul unei reprezentări 
a unui fenomen real nu vor fi egale, egalitatea fiind 
un fel de stare de spirit, o relaţie abstractă și în 
niciun caz o stare de fapt, cel puţin în sensul strict 
reprezentat grafic), Trei, reprezentat de triunghi, 
îl vom descoperi mascat în piramida închipuită 
a nivelurilor de abstractizare și în viziunea trecerii 
dinspre trecut prin prezent către acel odihnitor 
viitor cu orizont previzibil. Cuaternarul va fi pătratul 
simbolizând două câte două forțe active și pasive, 
văzute la rândul lor într-o de două ori dublă 
reprezentare: de creștere și de descreștere, și de 
mișcare a informaţiei cuantificate în sumele adunate 
în conturi, de la un nivel primar al abstractizării către 
cel secundar, dinspre trecut către viitor, prin acea 
fixare de secundă înghețată, care este prezentul 
reprezentat de Balanță. Octalul este simbolizat de 
deschiderea generoasă a Rozei Vânturilor, Roză- 
stea, îndreptată către toate punctele cardinale, 
unind Nord și Sud, Răsărit și Apus, întru minunea 
punctului — Punct, din mijloc... 


A stfel, din împletirea Cuaternarului cu Dualul 


iscoditor al luminii ascunse în cifre, încifrator 
al vieții în tărâmul abstract al aritmeticii 

sublime, tăinuită de simboluri, și-a trăit viaţa 
sub Semnul Ternarului: 

„Trei sunt culmile păcatului: Zgârcenia, Desfrâul 
și Trufia. In lume sunt trei primejdii: să călărești, 
să călătorești pe mare și să trăiești sub tiranie; 
trei sunt culmile dobândirii de iertare: Postul, 
Milostenia și Rugăciunea; trei sunt culmile penitenţei, 
trei unghiurile Bisericii Luptătoare. Trei sunt vârfurile 
Triunghiului divin: Pater, Verbum, Spiritus Sanctus.“ 
(Luca Pacioli) 

Astăzi, o lume întreagă îi folosește știința, 
lumea este dominată și controlată de știința pe care 
el a eliberat-o din tăcere, ca să ordoneze existenta 
oamenilor. 

Oamenii nu știu asta, dar se subordonează 
acestei legi, acestei, pentru ei, taine. 

Și viaţa lor depinde în atât de mare măsură 
de ea... 


| uca Pacioli, vrăjitor al ideilor, mag luminat, 
























cademicianul Alexei 

Simașchevici este fondatorul 

școlii științifice în domeniul 

materialelor semiconductoare de tip 

II-VI și al heterostructurilor în baza 

lor. Este autor și coautor a peste 550 

de lucrări ştiinţifice, printre care 4 

monografii și 26 de brevete de invenții. 
S-a născut la 27 iunie 1929, în 

Chișinău. In anul 1947 și-a început 

studiile universitare, iar în 1952 a absolvit 

Facultatea de Fizică și Matematică, 

secţia de fizică, a Universităţii de Stat 

din Moldova (USM). In 1952-1955 

a făcut doctoratul la Catedra de Fizică 

Experimentală a aceleiași universități. 

În 1962 susţine la Universitatea din 

Vilnius, Lituania, teza de doctor. În 1967-1969 a predat cursuri de fizică generală 

la Institutul de Petrol din Algeria. După revenire, reia activitatea didactico-știinţifică 

în cadrul USM. Începând cu anul ion timp de 28 de ani, a fost șef al Catedrei 
de Fizica Semiconductorilor, fiind totodată conducător științific al Laboratorului 
de Cercetări în Fizica Semiconductorilor. In 1979 susţine la Sankt Petersburg 
teza de doctor habilitat în științe fizico-matematice, iar în 1981 i se conferă titlul 
de profesor universitar. In anul 1989 este ales membru corespondent, în 1992 
membru titular al Academiei de Științe a Moldovei (AȘM), iar în 1995 este 

ales coordonator al Secţiei Matematice, Fizice și Tehnice a AȘM și membru 

al Prezidiului AȘM. Din acea perioadă își începe activitatea științifică în cadrul 
AȘM, stând la baza formării unui laborator comun al USM și Institutului de Fizică 
Aplicată (IFA) — de Materiale și Structuri pentru Energetica Solară, activitatea 
sa în cadrul IFA perpetuând-o până în prezent. Mai mult de 20 de ani a fost 
președinte, apoi președinte de onoare al Fundaţiei Copiilor din R. Moldova. 

In perioada 1985-1990 a fost deputat și membru al Prezidiului Sovietului 
Suprem al RSSM, fiind printre persoanele care în august 1989 au votat Legea 
despre funcţionarea limbilor, lege prin care limbii române i-a fost acordat statutul 
de limbă de stat în Republica Moldova. 

Este distins cu titlurile de „Om Emerit” (1996) și de laureat al Premiului de Stat 
(1983), decorat cu Ordinele „Insigna de onoare” (1986) și „Gloria Muncii” (1999) 
și cu Medalia „Meritul Civic” (1995). 








O zi care a despărţit două suflete 


în clasa | a Liceului „B.P. Hasdeu” din Chișinău, 

i-a decedat tatăl, Vasile Simașchevici. Peste 
un an, după anexarea Basarabiei de către URSS, 
băiatul a fost înscris în clasa a Vl-a a Şcolii 
Nr. 13 din Chișinău (în aceeași clasă cu viitorii 
academicieni Constantin Sibirschi și Silviu Berejan). 
In vara următoare, pe 15 iunie 1941, doamnei Ana 
Simașchevici, mama lui Alexei, contabilă la Directia 
de Cale Ferată Chișinău, i s-au propus (ca și altor 
părinţi din această organizaţie strategică de transport) 
bilete pentru odihna de vară a copiilor și ea a hotărât 
să-și trimită fiul de 12 ani într-o tabără pionierească 
din Odessa. Băiatul ei încheiase un an greu de 
școală, cu schimbarea programului de învățământ și 
introducerea limbii ruse în procesul de studii și, slavă 
Domnului, fusese promovat cu bine în clasa a VIl-a. 

Cititorul își dă bine seama ce-a urmat: peste o 
săptămână, pe 22 iunie, a început cel mai groaznic 
război din istoria tuturor conflagraţiilor mondiale. 
Copiii nici n-au apucat bine să se obișnuiască 
cu tabăra că au fost nevoiţi, din cauza 
bombardamentelor aviaţiei fasciste, să plece urgent 
acasă, la Chișinău. Dar au rămas profund derutaţi 
când li s-a comunicat că personalul de serviciu de 
la Calea Ferată Chișinău a fost evacuat în adâncul 
țării și că se vor întâlni cu rudele mai târziu. 

Copiii au mai rămas câteva săptămâni la Odessa, 
după care li s-a ordonat să urce în vagoane și au 
plecat spre Harkov. Spre ghinionul și norocul său, 
Alexei Simașchevici, ajuns în acest oraș ucrainean, 
s-a îmbolnăvit de scarlatină și a fost internat într-un 
spital. Copiii de la Chișinău și-au continuat calea 
ca să ajungă în spatele frontului, dar trenul a fost 
bombardat de aviația fascistă — din cei circa 50 de 
copii au scăpat cu viaţă unul sau doi, mărturisește 
astăzi academicianul Alexei Simașchevici. Unul 
dintre ei a reușit să se întoarcă acasă, la Chișinău, 
și să le aducă părinţilor îngrozitoarea veste: copiii 
lor nu mai sunt în viaţă, au fost uciși de bombe. 

Cât de mult a suferit Ana Simașchevici la auzul 
acestei vești! Durerea a fost peste puterile ei. In 1944 
a lăsat casa pe seama unor cunoscuti și a hotărât 
să plece la soră-sa, în România. Doar acolo avea 
cu cine să-și aline durerea sfâșietoare. 


|: anul 1939, pe când Alexei Simașchevici era 


providentță, a urcat în tren cu niște militari care 

se retrăgeau din Harkov. Soarta i-a pregătit însă 
noi încercări: la o gară a fost reţinut pentru vagabondaj 
și, împreună cu alţi copii găsiți pe drumurile războiului, 
a fost dus la un orfelinat din Tașkent. In acest oraș 
din Asia Mijlocie, în anul 1944, a absolvit o școală de 
meserii, devenind mecanic radio, profesie care, de 
altfel, i-a prins bine în viaţă. A urmat apoi repartizarea 
tinerilor la lucru în regiunile eliberate ale Ucrainei. 
Alexei alege Cernăuţii, cel mai apropiat oraș de 
Chișinău, aflat încă sub ocupaţie. Acolo a lucrat 
câteva luni la direcţia radiodifuziune și, când i-a fost 
eliberat orașul natal, i s-a permis să se întoarcă acasă. 

Mare i-a fost durerea și tristețea când ușa casei 

părintești i-a fost deschisă de niște străini. Din 
fericire, aceștia nu l-au respins, l-au primit în casă și, 
totodată, i-au adus trista veste că mama s-a stabilit 


N 
| ntre timp, Alexei, viu și nevătămat, ocrotit de 


Anul VI 


cu traiul în România, fiind convinsă că el, Alexei, 
nu mai este în viaţă. L-au podidit lacrimile — după trei 
ani de chinuri și căutări, o pierduse și pe mamă-sa, 
se putea spune, pentru totdeauna — nimeni nu știa 
cu exactitate în care localitate din România se afla. 
Ce era să facă? Spre norocul său, acești oameni 
l-au primit în casa părintească, l-au înscris la Şcoala 
Medie Nr. 4 — la cei 15 ani ai săi mai avea nevoie de 
sprijin și ajutor. Colegi de clasă i-au fost viitorii actori 
celebri Valeriu Cupcea și Dumitru Margină, din 
nou Silviu Berejan, precum și Valentin Vitiu, Victor 
Casian, Alexei Popa, ulterior, doctori în științe. După 
absolvirea școlii, în anul 1947, a dorit să-și continue 
studiile în domeniul radiotehnicii și, împreună cu 
câţiva colegi de clasă, a devenit student al Institutului 
de Telecomunicaţii din Odessa. După câteva 
săptămâni, băieţii au înțeles că în condiţiile de atunci, 
într-un oraș străin, nu vor rezista fără susţinere 
morală și materială și s-au întors la Chișinău. 


la Facultatea de Fizică și Matematică a 

Universităţii de Stat din Chișinău, deschisă 
în 1946, erau locuri necompletate și, pe baza 
abonamentelor la cantina institutului din Odessa, 
au fost înmatriculaţi ca studenţi. Se mai întâmplau și 
astfel de minuni pe acele timpuri. Numai peste câteva 
luni tinerilor li s-au restituit documentele din Odessa. 
Astfel, Alexei Simașchevici și-a început viaţa de 
student al unei instituţii de învățământ superior. 
Soarta l-a învăţat să-și asigure singur existenţa — 
primea bursă, mai câștiga ceva cu meseria de 
mecanic radio și lucra ca laborant la Catedra de 
Fizică Experimentală a facultăţii. II ajutau mult și 
locatarii din casa părintească. Prin urmare, tânărul 
se descurca binișor. 

La facultate începuseră cercetările în domeniul 
descărcărilor electrice în gaze sub conducerea 
conferenţiarului lon Balog, venit la Chișinău de 
la Universitatea de Stat din Moscova. La aceste 
lucrări participau cu un deosebit interes și studenții, 
inclusiv Alexei Simașchevici. Viaţa căpăta o 
nouă dimensiune. Era mulţumit de ofertele ei 
— la învăţătură era apreciat cu cele mai înalte note, 
avea colegi buni, dotați, care cu timpul au devenit 
personalităţi științifice marcante — academicienii 
Victor Kovarski și Isaac Bersuker, profesorul 
universitar Ivan Burdian de la Universitatea din 
Tiraspol, Brighita Orenștein, căsătorită Kovarski. 

Totul mergea bine, doar acasă, când rămânea 
între cei patru pereți din camera sa, singurătatea 
îl sugruma: își amintea cu lacrimi în ochi de cei care 
i-au dat viaţă, de copilăria sa alături de părinţi, de 
mama, cea mai scumpă și devotată fiinţă, care-i 
lipsea atât de mult. O visa în una și aceeași rochie 
elegantă de crepdeșin — frumoasă, înaltă, tandră 
și cu un zâmbet fermecător. „E în viață oare? Cum 
o duce? Ne vom mai întâlni vreodată?” — se întreba 
tânărul. Pe atunci nu putea să spună că avea rude 
peste hotare. Doar atât își permitea: să dialogheze 
în gând cu mama. 

Dar în viaţa lui Alexei Simașchevici a intervenit în 
mod miraculos încă o persoană — Sergiu Rădăuţanu, 
înscris la Facultatea de Fizică și Matematică după 

| e-a surâs norocul și de această dată: 

ce-şi încheiase serviciul militar | 
de patru ani. Inalt, în uniformă 
militară, un bărbat matur, 
frumos în sensul direct al 
cuvântului și cu același 
zâmbet cuceritor — Alexei îl 
recunoscuse imediat. Părinţii 
tinerilor se cunoșteau dinainte 
de război — taţii lor fuseseră 
profesori de liceu: Vasile 
Simașchevici preda la Liceul Comercial, iar lon 
Rădăutanu la Liceul „B.P. Hasdeu”. Din vorbă în 
vorbă, Sergiu Rădăuţanu a aflat istoria dramatică 

a lui Alexei Simașchevici. Ambii tineri rămăseseră 
fără taţi — Vasile Simașchevici, după cum am spus, 

a decedat în 1939, lon Rădăutanu, cunoscut om de 
cultură din Basarabia, specialist în domeniul literaturii 
franceze, poliglot, cunoscător a nouă limbi, a 

fost mobilizat pe front, de unde nu s-a mai întors, 

s-a prăpădit undeva prin regiunea Krasnodar. 

Sergiu Rădăuţanu, care locuia alături de mama 
sa, Nina Rădăutanu, și-a încurajat prietenul cu o 
promisiune: „O vom găsi neapărat pe mama ta, ai 
să vezi! Mă crezi că o să-și dădăcească și nepoții?!” 
Alexei Simașchevici îi zâmbi și, deși îi venea greu 
să creadă în această poveste, îi mulțumi colegului 
pentru susţinere și vorbele de încurajare. 


Simașchevici absolvă facultatea și în 

același an susține admiterea la doctorat 
în cadrul USM, unde au demarat primele cercetări 
experimentale din Moldova în domeniul fizicii 
semiconductorilor sub conducerea profesorului 
Mihail Cot. Sergiu Rădăuţanu își continua studiile 
la facultate. Intr-o bună zi, s-a apropiat de prietenul 
său și i-a comunicat scurt: „Am găsit-o pe mama ta. 
lată adresa. Poţi să-i scrii. O vom aduce la Chișinău.” 
Astăzi, Sergiu Rădăuţanu nu mai este în viaţă, ca 
să ne dea detalii referitor la această întâmplare. Dar, 
în cazul de față, vedem cum energicul student (și, 
în primul rând, om de omenie), a avut perseverenţa 
și ingeniozitatea necesare pentru a uni două suflete, 
care practic pierduseră speranța de a se mai revedea. 

Doi ani a corespondat Alexei Simașchevici cu 
mamă-sa, stabilită într-o comună de lângă Craiova. 
Perioada dezghetului hrușciovist le-a dat posibilitatea 
de a comunica în acest mod. Doi ani au fost necesari 
ca Ana Simașchevici să-și perfecteze actele de 
repatriere, să-și facă bagajele și să ia vaporul 
spre Odessa. Ironia sorții, orașul care i-a despărţit 
în 1941, după 14 ani, în 1955, i-a reunit din nou. 

S-a adeverit și pronosticul făcut de viitorul 
academician Sergiu Rădăuţanu: când dna 
Simașchevici a intrat în casa fiului, l-a văzut pe 
nepoțelul Andrei, de un anișor. L-a îmbrățișat cu tot 
focul dorului, adunat de atâta amar de vreme. Peste 
trei ani i s-a născut și nepotica Olga. Pe ambii copii 
i-a crescut cu mare dragoste de bunică și de mamă, 
creând astfel condiţii părinţilor lor de a se dedica din 
plin științei și problemelor de serviciu. După atâtea 
suferințe, Dumnezeu i-a dat o viaţă lungă dnei Ana 
Simașchevici — a trăit 95 de ani, ultimii 35 de ani 
aflându-se alături de fiul său drag. 


S= mai scurs niște ani. În 1952, Alexei 








Un loc unic, numit acasă 


n limbajul atât de adânc cufundat în semnificații 

| universale, exprimate prin armonia sunetelor 

vocii umane și a diverselor instrumente, muzica 

a traversat spații și secole purtând în ea valori 
profunde, eliberate de constrângeri etnice, rasiale 
sau confesionale. Geniul compozitorilor și al autorilor 
anonimi a ajuns la sufletele oamenilor prin magia 
interpreților care au dat semnelor sonore amplitudinea 
Și glasul limbajului universal muzical. Un asemenea 
mesager al capodoperelor este maestrul violonist 
Alexandru Tomescu, pe cât de tânăr, pe atât de 
dăruit artei sale. Pregătit pentru marile scene ale 
lumii, și-a început călătoria artistică în familia sa de 
muzicieni și la Liceul de Muzică „George Enescu” din 
București. Au urmat apoi dascălii din Conservatorul 
din București (1995-1999), Southern Methodist 
University, Dallas, Texas — Profesor 
Edward Schmieder (2000) și Ecole 
Superieure de Musique, Sion, Elveţia — 
Profesor Tibor Varga (2001). După 
acest traseu inițiatic, a urmat o carieră 
în plină desfășurare, în care glasul viorii 
sale le-a vorbit ascultătorilor despre 
pasiune, entuziasm și frumusețe. 

In cazul meu, în particular, și în 
cazul soliștilor, al artiștilor interpreți, 
în general, este vorba de fiecare dată 
despre o poveste unică, un concurs de 
împrejurări care sunt de cele mai multe 
ori irepetabile. N-aș putea spune că 
numai școala românească mi-a dat sau 
m-ar fi ajutat într-un anume fel, ci și două persoane în 
mod cu totul special: mama mea, profesoara Mihaela 
Tomescu, și maestrul Ștefan Gheorghiu, cu care am 
lucrat peste 12 ani. Maestrul Ștefan Gheorghiu este 
unul dintre părinţii școlii de violonistică din România, 
cu rezultate remarcabile atât pe plan național, cât 
si internaţional. Prin clasa mamei mele, în peste 
40 de ani de activitate didactică, au trecut foarte, 
foarte mulţi, sute de violoniști. 


Perioada de creștere artistică cea mai sensibilă, 
mai ales pentru un copil sau adolescent dornic 
să parcurgă treptele afirmării în muzică, în muzica 
clasică, a fost marcată de restricțiile și impunerile 
regimului comunist, dominat de cultivarea 
profesiunilor „grele, cu efecte imediate în economia 
socialistă planificată. In asemenea condiții, izolarea 
de marile curente artistice ale Europei, ale lumii 
interpretative, în general, a fost și o căutare 
și promovare a capacităților interioare, dar 
și o restrângere a posibilităților de afirmare. 

Până la 13 ani am trăit in comunism. Era 
foarte dificil să pleci din ţară pentru un concurs sau 
un concert. E destul de greu de făcut o comparaţie 
rapidă între cum ar fi fost viaţa cuiva care ar fi ales 
să trăiască în România față de China sau New York. 
Sunt convins că dacă istoria mea s-ar fi petrecut pe 
cu totul alte meleaguri și aș fi avut șansa de a întâlni 
acei oameni care m-au marcat, atunci rolul geografiei 
ar fi fost pur si simplu insignifiant. In ceea ce privește 
muzica clasică, tradiția de a te bucura de un concert 
de calitate, există încă multe decalaje pe care 
România mai trebuie să le recupereze. 


Chiar dacă a avut loc o schimbare de regim politic 
și chiar o reașezare a artelor într-o structură socială 
mai echilibrată, consumismul, spiritul mercantil 
au generat alte condiţionări împovărătoare pentru 
mesajul pur al esteticii muzicale. Dificultăților impuse 
de noua economie de piață, efectivă și în lumea 
artelor, li s-a adăugat recunoașterea meritelor 
violonistului Alexandru Tomescu în promovarea 
limbajului „transfrontalier” al muzicii. Odată cu 
concertul care a marcat preluarea Președinției 
Consiliului Uniunii Europene de către Italia, în a 
doua parte a anului trecut, artistul român a fost 
decorat cu Ordinul Steaua Italiei în grad de Cavaler, 
pentru merite deosebite în promovarea culturii 
italiene. Distincția i-a oferit-o ambasadorul italian 
la București, Diego Brasol, în numele președintelui 
Giorgio Napolitano. Dar asemenea momente 
sunt mai rare decât presiunile zilnice, imediate. 

Majoritatea artiștilor sunt bugetari și sunt plasați 

undeva pe la coada listei, cam pe același palier 
cu profesorii, pe când în străinătate profesiile 
din domeniul artistic sunt foarte căutate, 
de cele mai multe ori și pentru condiţiile 
financiare extrem de generoase. 

In peste 30 de ani de activitate concertistică 
am cântat cu toate filarmonicile din ţară, am dat sute 
de concerte — încă nu am avut răgazul să le număr! 
„Nu sunt bani” este laitmotivul asociat mereu culturii 
în România. O parte pozitivă este faptul că, în cei 25 
de ani de după Revoluţie, spre deosebire de vestul 
Europei, unde s-au desfiinţat orchestre, în România 
nu s-a închis niciuna dintre filarmonici, ba, din contră, 
au mai fost inaugurate alte două sau trei orchestre. 
Trebuie să ţinem cont însă și de un ordin de mărime: 
în Germania, spre exemplu, erau câteva sute de 
orchestre 
și s-au închis 
câteva zeci, 
în timp ce în 
România sunt 
cu totul 20 
de orchestre. 


Pentru un 
viitor muzician 
ambianța 
spirituală 
în care se 
dezvoltă 
inseamnă 
asimilarea unor tradiţii și conceptii identitare care 
dezvoltă conștiința de sine, dar și a apartenenței la 
o comunitate cu o credință, o istorie și valori comune. 
Intr-un asemenea context, pregătirea intensă pentru 
posibilele succese viitoare înseamnă uneori și 
sacrificarea bucuriilor mărunte cotidiene. Românismul 
și-a manifestat personalitatea și prin mitul sacrificiului 
suprem necesar împlinirii artistice, sintetizat cel mai 
expresiv prin parabola zidirii Anei de câtre soțul ei 
în Biserica de la Curtea de Argeș. Fără a împinge 
sacrificiile atât de departe, Alexandru Tomescu 
și-a început cariera concertistică la 9 ani, ca solist 
al Orchestrei din Constanţa, o vârstă foarte fragedă, 
care ar fi putut impune o anumită rigurozitate 
dezagreabilă pentru un copil, fie el și dedicat muzicii. 

Eu unul nu aș numi pregătirea din anii copilăriei 
sacrificiu. Nu am senzaţia că am sacrificat ceva, am 
făcut doar ceea ce mi-a plăcut cel mai mult și acest 
lucru a fost — și este — să cânt la vioară. Am avut 
o copilărie extraordinară: am călătorit foarte mult, 
am mers pe la tot felul de concursuri naţionale, unde 
îmi făceam de fiecare dată prieteni noi. Aveam în 
repertoriu concerte pentru vioară și orchestră înainte 
de a fi împlinit 9 ani, dar părinţii mei, ambii muzicieni, 
au decis să lase lucrurile să evolueze în ritmul 
lor natural, cultivându-mi, însă, și interesul pentru 
componistica și școala interpretativă românească. 
Dincolo de spectaculosul debutului, cu mult mai 
complex este ceea ce faci ulterior pe termen lung și 
modul în care te prezinţi și prezinţi specificul mediului 
naţional din care provii. Este foarte important să 
ai O viziune a ceea ce dorești să construiești și să 
știi să evaluezi, să știi să dozezi efortul potrivit cu 
fiecare vârstă. Copilul ar trebui să se poată dezvolta 
în mod firesc și natural din punct de vedere muzical, 
chiar si atunci când are o evoluție spectaculoasă 
și strălucitoare care sparge toate normele. 


În mediul international, unde competitia cerne 
valorile cele mai relevante, școala națională, gândirea 
și simțirea românească în transmiterea mesajului 
muzical sunt cu atât mai importante în contextul 
caracterului în egală măsură descriptiv dar și încriptat 
al compozițiilor clasice. Există anumite elemente 
individualizate, care construiesc o anumită viziune 
din componente ale tradiţiei și culturii românești. 

Viziunea mea este într-o continuă devenire. Nu 
pot spune că la 9 ani știam foarte precis ce voi face 
peste 20 de ani. Este vorba despre proporțiile de timp 
specifice fiecărei vârste. Incerc în mod conștient să 
explorez toate direcţiile pe care le simt interesante, 
păstrând în același timp însă o proiectie, o idee 
unitară care se materializează pe termen lung. 

Nicolae MELINESCU 


Este un exerciţiu foarte 

bun pe care încerc să-l 

aplic nu doar în viața mea 
profesională, ci și în viaţa de 
zi cu zi, extra-muzicală, acela 
de a avea mereu un plan pe 
termen lung. Lucrul cel mai 
important este să știu că după [i 
ce mă voi retrage din viaţa 
de concert, voi putea lăsa în 
urma mea o serie semnificativă de înregistrări, 
care să mă reprezinte 100%. 





Palmaresul celor aproape trei sute de concerte 
și recitaluri în peste treizeci de țări, între care Coreea 
de Nord și de Sud, Macedonia, Olanda, Filipine, 
Albania, dar și scene celebre din Marea Britanie, 
Statele Unite sau Japonia, cele douăzeci de discuri 
cu înregistrarea celor mai dificile compoziții clasice 
și moderne constituie un patrimoniu personal care 
vorbește despre amplitudinea preocupărilor artistului 
român Alexandru Tomescu. Viziunea sa interpretativă 
a însemnat nu numai cultivarea calităților de cetățean 
al planetei, ci și a românismului, a apartenenței 
la o anumită naţiune, la o tradiţie în carieră care 
l-a identificat ca român. 

Ţin minte că pe la sfârșitul anilor '90, după ce 
câștigasem concursul Paganini în Italia și aveam 
numeroase invitaţii ca să cânt, am stat la kilometri 
întregi de cozi pe la ambasade pentru a obţine vize. 
Am trecut prin multe situații la limită, în care viza 
era acordată în ultimul moment, câteodată chiar 
după ce trecea ultimul moment. Am însă satisfacția 
de a nu fi ratat niciun concert din astfel de motive. 

In ziua de astăzi statutul României s-a îmbunătățit și 
asemenea aventuri sunt deja de domeniul trecutului. 
Naţionalitatea unui interpret are fără îndoială rolul său 
în conturarea bagajului său de sensibilități sau afecte, 
însă în cele din urmă contează cine ești și cum te 
exprimi tu ca artist, nu numai ce scrie în pașaport. 
Fiecare artist își alege calea. Unii hotărăsc să-și 
stabilească reședința în străinătate și îi înțeleg pe 
deplin, alţii rămân în România pentru a muta munții 
din loc. Nu m-am dezis niciodată de România, sunt 

și voi rămâne român. E un loc care-mi place, pentru 
că este locul care înseamnă acasă, indiferent cât de 
bine, cât de frumos, cât de civilizat, cât de apreciat aș 
fi în alt colţ al lumii. In cazul meu, casa este România. 
Cred că artiștii români ar trebui să-și asume acest 

rol activ de reprezentanţi ai ţării, pentru că putem 

și noi o contribui artistic la un capital de imagine 
pozitivă. De o primire cu totul specială am avut 

parte în Noua Zeelandă, ţară în care astăzi se poate 
călători fără viză. Am fost invitat să cânt integrala 
Capriciilor de Paganini — este un program pe care 
putini violoniști îl pot aborda în concert. Călătoria 
până acolo, chiar și cu avionul, este epuizantă. 
Durează mai bine de 35 de ore, aproape două 

zile de zbor, transferuri, timp de așteptare. 

La graniţă, când au văzut pașaport românesc, 

mi-au indicat un culoar separat. In naivitatea mea, 
am crezut că au aflat că am venit să le cânt Capriciile 
și nu știau cum să mă primească mai frumos, să 

mă trimită într-o sală de așteptare cu muzică clasică. 
Am ajuns însă pe culoarul pentru cei care erau 
puricaţi până în măduva oaselor și te căutau la 
propriu până în tălpile pantofilor. Ne-au ţinut vreo 
patru ore pe aeroport ca să ne întrebe unde stăm, 
cine ne-a invitat, care este adresa hotelului, care 

este strada hotelului, mai rămânea să ne întrebe 

și numărul camerei. Concertul însă a fost foarte 
apreciat și am avut cronici excelente. 


Prin natura lucrurilor, limbajul muzical este cel 

mai direct, universal. Nu are nevoie de traduceri, de 
dicționar, ci doar de trăirea stării emoționale pe care 
îl creează. Repertoriul maestrului Alexandru Tomescu 
cuprinde compoziții românești. Unele dintre ele, mai 
ales cele clasice, sunt piese de succes instantaneu, 
altele, indeosebi cele contemporane, se bucură de 
atenția acordată inovației componistice și interpretative 
care animă și împrospătează spectacolul universal. 


(Continuare la pag. 19) 

Marian NENCESCU 


ub îndrumarea directă 
S: lui Dimitrie 


Vatamaniuc, primul 
care a cercetat biografia 
eminesciană prin prisma 
unor elemente ce transcend 
în operă (v. Eminescu și 
Transilvania, Ed. Dacia, Cluj-Napoca, 1995, 240 p.), 
o serie de cercetători locali, de la Jean Dumitrașcu 
(Eminescu și Argeșul, Ed. Argeș Press, Pitești, 2000, 
126 p.), la Emil Talianu (Eminescu și Giurgiu, Ed. 
Semne, București, f.a., 135 p. cu ilustr.) sau lon 
Filipciuc (Drumul împărătesc al Poetului, Ed. Macarie, 
Târgoviște, 1999, 160 p.) au încercat să pună în 
lumină o serie de interferenţe între spiritul eminescian 
și contextul socio-politic al epocii în care acesta 
a trăit și a creat, respectiv 1867-1889. Intre aceștia, 
se remarcă, prin hărnicie și tenacitate, teleormănea- 
nul Stan V. Cristea (n. 16 martie, 1950, la Sfințești, 
Teleorman), inițiatorul, încă din 2000, al manifestărilor 
periodice desfășurate sub genericul Zilele Eminescu 
în Teleorman, găzduite de unele instituţii culturale 
din Alexandria, Turnu Măgurele și Roșiorii de Vede, 
dar și al evocărilor anuale cu titlul Eminescu — omul 
deplin al culturii românești, la care au fost invitaţi, 
alături de scriitori și critici locali, și o serie de artiști 
și scriitori cu ascendenţe teleormănene. 

Rodul acestor preocupări s-a materializat în 
masivul volum Eminescu și Teleormanul (ed. a Iil-a, 
Ed. Aius PrintED, Craiova, 2014, 590 p.cupl.), 
demers început, de asemenea, în 2000, și continuat 
până azi. Obiectivul urmărit de toţi acești istorici, 
seduși de prezenţa Poetului în varii spaţii culturale, 
îl reprezintă constituirea a ceea ce s-ar numi 
patrimoniul Eminescu, concept teoretic ce însumează 
înfăptuirile culturale și spirituale ale lui Eminescu, 
corelate cu receptarea operei sale în epocă și în 
eternitate. Revendicând trecerea lui Eminescu prin 
diverse zone ale ţării, în speţă Teleormanul, Argeșul 
ori Giurgiu, dar și prin vaste zone transilvane, autorii 
au căutat în opera sa literară, publicistică și folclorică 
o serie de legături spirituale cu meleagurile vizitate, 
dar și cu o serie de personalităţi locale, prezente 
atât în viaţă, cât și în referirile cultural-literare 
ale creaţiei sale, cu adevărat titanice. 

Luând ca referinţă anul 2000, decretat drept 
Anul Eminescu, putem spune că demersul autorilor 
menţionaţi nu este singular. Aducând în atenţia 
publică o serie de determinaţii particulare ale 
biografiei eminesciene, corelate cu arealul geografic 
și cultural analizat, putem avansa ideea că fiecare 
zonă este suficient de bogată spiritual ca să poată 
concura la constituirea patrimoniului Eminescu. 


menționate îl constituie, evident, „anii 
de ucenicie” ai lui Eminescu, respectiv 

perioada 1866-1868, când poetul călătorește de la 
Blaj la București, urmând traseul, aproximativ, Sibiu — 
Rm. Vâlcea -— Pitești — Golești — Găești — București, 
dar și perioada când, în calitate de sufleor, a 
străbătut orașele muntene, mai întâi cu trupa 
lui lorgu Caragiale (1867-1868), apoi cu cea alui 
Mihai Pascaly, cu care a și fost în turneu, inclusiv în 
Ardeal, în 1868. Evident, Emil Talianu insistă asupra 
episodului, semnalat și de Augustin Z.N. Pop în 
lucrarea sa Pe urmele lui Eminescu (Ed. Sport- 
Turism, București, 1978, 80 p.), când lorgu Caragiale 
îl întâlnește pe Eminescu în portul Giurgiu, în calitate 
de „bănicer”, adică răzând cu o bucată de lemn 
banițele de cereale, fiind adăpostit într-o caretă, și 
unde îl citea, în gura mare, pe Schiller, în original. 
Mergând pe urmele acestei întâmplări, Talianu 
străbate orașul ca un adevărat detectiv cultural, stă 
de vorbă cu vechi locuitori, încercând să localizeze 
cât mai strict semnele prezenței lui Eminescu în 
portul de la Dunăre. In context, este evocată și 
personalitatea lui Nicolae Droc-Barcian, pedagog 
și întemeietor de școală publică în orașul Giurgiu, 
rășinărean de origine și cu care poetul a întreținut 
relaţii de „strânsă prietenie”, fiind și coleg la 
Societatea Culturală „Carpaţii”, încă de la înființare, 
respectiv din 1882. 

De altfel, ca o mărturie a trecerii poetului prin 


P unctul de plecare al tuturor volumelor 


Anul VI 


Contribuții la constituirea 
„patrimoniului” Eminescu 


acest municipiu este și bustul lui Eminescu, operă 

a lui Corneliu Medrea, ridicat în 1938, prin contribuţie 
publică, în Parcul Alei din localitate. Despre 
avatarurile strângerii de fonduri pentru acest 
monument, reprezentativ pentru Giurgiu, depun 
mărturie doi intelectuali (v. op. cit., p. 59-60), 

invocaţi de Emil Talianu în cartea sa. 


drumurile argeșene ale lui Eminescu, luând 

ca referință albumul lui Victor Crăciun și 
Vasile Smărâăndescu (Eminescu pe pământ românesc 
și în durată eternă, Ed. Publiturism, București, 1989), 
constatând că poetul ia cunoștință cu Argeșul pentru 
prima dată în 1866, iar apoi în 1878, când mai 
poposește o dată la Pitești, înainte de a ajunge 
la Florești, unde fusese invitat 
pentru odihnă, dar și pentru 
a traduce primul volum din 
colecţia Hurmuzachi. Tot 
în Argeș locuia la vremea 
respectivă și Dimitrie Scurei, 
fost coleg de clasă cu 
Eminescu la K und K Ober 
Gimnasium din Cernăuţi, 
devenit învățător la Boteni, 
localitate din fostul judeţ 
Muscel, în 1867, iar, din 
1873, profesor la Câmpulung, 
încheindu-și cariera, după 
1898, în calitate de director 
al monumentalei Şcoli Normale 
din localitate (a decedat în 
1929, la Câmpulung). Prietenia 
lui Eminescu cu profesorul 
Scurei este notorie, cei doi „luând adesea masa 
împreună”, iar în acest anturaj este atras și colegul lui 
Eminescu de la Timpul, dramaturgul I.L. Caragiale. 
Pagini substanţiale scrie Jean Dumitrașcu și despre 
„relația” indirectă dintre Eminescu și fruntașul liberal 
lon C. Brătianu, adversar politic declarat, cu care 
poartă de altfel un război polemic de durată în 
Timpul. Cu eleganţă, istoricul literar argeșean 
consemnează reacția lui |.C. Brătianu, avută în 
ședința Adunării Deputaţilor din 2 aprilie 1888, 
când fostul prim-ministru, acum căzut de la putere, 
sustine public ajutorul acordat lui Eminescu, 
sub formă de pensie viageră, plătită de Consiliul 
judeţean Botoșani, sub motiv că nu vrea să profite 
„de ocasiunea de a lovi în adversarii săi politici”. 


| a rândul său, Jean Dumitrașcu invocă 


Jean Dumitraşcu 


itura ARGES PRESS, 2000 


eminesciană au avut-o alți doi condeieri 
argeșeni, respectiv fostul profesor de la 
Liceul Brătianu, N.I. Apostolescu, cel care scria într-o 
teză de doctorat, susținută la Sorbona, în 1909, că 
Eminescu rămâne ce a fost, anume „un romantic 
covârșit de înrâuririle franțuzismului”, idee cu care, 
desigur, concurează în analele detractorilor lui 
Eminescu cu „vestitul” Caion, la rândul său detractor 
al lui Caragiale. Pe aceeași linie se situează, din 
păcate, și un critic contemporan, piteșteanul Paul- 
Cezar Bădescu, cel care a declanșat, în 1998, 
celebrul „scandal Eminescu”, găzduit de revista 
Dilema. Vorbind despre „provocarea” de la Dilema, 
în care au mai fost „atrași”, între alţii, Zigu Ornea, 
N. Manolescu, Mircea Cărtărescu, Cristian Preda 
ș.a., Jean Dumitrașcu vede și o parte bună, 
în sensul că tânărul redactor „dilematic” a publicat 
și un volum de „polemici, atitudini și reacții de presă”, 
intitulat chiar Cazul Eminescu (Ed. Paralela 45, 
Pitești, 1999). Concluzia acestui episod este, 
în opinia Dumitrașcu, de-a dreptul surprinzătoare: 
chiar în Anul Eminescu, respectiv în 2000, Banca 
Naţională a înlocuit chipul lui Eminescu de pe 
moneda de 1.000 de lei cu chipul lui Brâncoveanu, 
„probabil pentru a-l feri pe poetul naţional 
de alte scandaluri...” (op. cit., p. 35). 
Situat pe aceeași coordonată tematică, 
dar cu un plus de documentare Stan V. Cristea 
îmbogățește substanţial patrimoniul Eminescu 
cu o carte cu adevărat „monumentală”, un model 
de tratare publicistică, construit pe linia deschisă 

N u aceeași atitudine elegantă faţă de opera 









de D. Vatamaniuc. Dacă sursele „primare” de 
inspiraţie sunt cele îndeobște cunoscute și deja 
evocate, respectiv lucrările lui G. Călinescu (Viața 
lui Mihai Eminescu, Ed. Junimea, lași, 1977), apoi ale 
lui Augustin Z.N. Pop, Victor Crăciun, D. Vatamaniuc 
ș.a., iar pentru istoria teatrului loan Massoff (Teatrul 
românesc. Privire istorică, E.P.L., București, 1966, 

2 volume), Stan V. Cristea introduce în ecuaţie și 
unele texte și autori mai puţin frecventaţi, precum 
mărturiile lui D. Teleor (Eminescu intim, Tipografia 
Modernă Gr. Luis, București, 1904, 63 p.), Grigore 
C. Păucescu (Culegere de articole d-ale lui M. 
Eminescu, Tipografia Wiegand și Săvoiu, București, 
1891, 134 p.) etc. Practic, aparatul critic utilizat, 

care se întinde pe mai bine de 170 de pagini (note 
bibliografice, bibliografie, indici de nume și localităţi), 
rivalizează, cu puţine și omenești excepții, 
cu o adevărată lucrare științifică. 


îl reprezintă interpretarea pe care 

Stan V. Cristea o acordă „cazului 
Anghel Demetriescu”, „un uitat”, cum îl 
numește Ovidiu Papadima, sau mai degrabă 
„un eminescolog ignorat” (Alexandru 
Dobrescu). In epocă, a existat opinia că 
teleormăneanul Anghel Demetriescu ar fi 
publicat, sub pseudonimul G. Gellianu, în 
Revista contimporană, în 1875, un studiu 
foarte acid la adresa operei lui Eminescu. 
Teza identităţii dintre critic și pseudonimul 
Gellianu a fost susținută, între alții, și 
de N. lorga și G. Călinescu (,„Indicaţiile 
lui A. Demetriescu despe Eminescu sunt ale 
unui cretin”, susține Călinescu). Mai aproape 
de zilele noastre, D. Murărașu și, pe urmele lui, 
lon Hangiu, aduc argumente „filologice” în sprijinul 
tezei că, în acest caz, A. Demetriescu nu ar fi decât 
un „năpăstuit” (op. cit., p. 205). Mai documentat, 
dl. Cristea V. Stan constată că, într-adevăr, a existat 
un anume Grigore G. Gellianu, evident, altul decât 
A. Demetriescu, și care ar fi locuit la București, având 
ocupaţia de „cap” (șef) al Serviciului Contencios de 
la Eforia Spitalelor. Cum nici adevăratul Gellian(u) 
nu putea scrie articolul cu pricina, Stan V. Cristea 
ajunge la concluzia că sub pseudonimul incriminat 
s-ar ascunde tot un contemporan, respectiv Petre 
Grădișteanu, colaborator, ca și A. Demetriescu, 
la Revista contimporană, însă mult mai grosolan 
sub aspect publicistic. Pe aceeași linie se situează 
și lon Filipciuc, un alt contributor la patrimoniul 
Eminescu, care analizează criptologic numele 
(pseudonimul) de Gellianu, ajungând la concluzia 
că ar aparţine lui Grigore H(aralambie) Grandea 
(Studii eminescologice, vol. 9, 2007, pp. 67-143). 


P unctul forte al investigațiilor 





fi epuizat, nu putem decât să constatăm 

că avem de-a face cu „un pseudonim 
pentru eternitate”. In aceeași suită a investigațiilor 
pe tema „Teleormăneni în publicistica lui Eminescu”, 
Stan V. Cristea aduce elemente de noutate vizând 
relaţia poetului cu Grigore C. Păucescu, unul dintre 
membrii fondatori ai gazetei Timpul și primul editor 
al publicisticii eminesciene, apoi generalul George 
I. Manu, în a cărui locuinţă, de pe Calea Victoriei, 
Eminescu a poposit adesea și pe care l-a admirat 
nu doar ca om, dar și ca intelectual. In fine, este 
evocat și Vasile Boerescu, publicist și universitar 
bucureștean, autor al unei lucrări mai puţin 
cunoscute, intitulată Momente din viata lui Cuza 
Vodă, pe care Eminescu o va comenta, la 26 
februarie 1882, în Timpul, în următorii termeni: 
„Dacă dl. Vasile Boerescu merită deplină crezare, 
actul de la 11 februarie cată a fi privit chiar mai 
rău decât s-a făcut până acum” (op. cit., p. 139). 

Ca o concluzie la toate aceste studii și investigații 
publicistice, vom constata că nu există o regiune sau 
o zonă anume a ţării care să-l revendice exclusiv pe 
poetul naţional și că orice contribuție nouă — câmpul 
investigaţiilor rămânând practic inepuizabil — nu face 
decât să se constituie într-un omagiu necontenit 
adus lui Eminescu. 

-- 


Ci: „dosarul” Gellianu este departe de a 





lon PĂTRAȘCU 


“e n ianuarie 2013, când îmi lansam volumul 
| Un argeșean prin lume la Centrul socio-cultural 
Jean Louis Calderon, mă gândeam cu 

nostalgie la vizita mea pe Valea Nilului când, ghidat 
de minunata poezie a lui Mihai Eminescu Egipetul, 
făceam cunoștință cu repere majore ale uneia dintre 
cele mai mari și mai vechi civilizaţii ale lumii. Când 
mi s-a sugerat tema Cu Eminescu în China, pentru 
cenaclul Colocviile de martea, avându-l ca moderator 
pe scriitorul George Anca, am avut unele ezitări, 
pentru că nu-l știam pe poetul nostru nepereche drept 
un ghid la fel de bun și pe Valea Fluviului Galben. 
Din lecturile mele, reţinusem interesul deosebit de 
care se bucura și se bucură Eminescu în China, unde 
el a fost asimilat rapid, așa cum chinezul asimilează 
tot ceea ce este valoros în cultura universală. 
Spre deosebire de cercetătorii noștri, chinezii 
au găsit mai multe tangenţe între creaţia 
eminesciană și reperele de bază ale 
civilizaţiei lor. Eu, ca amator, nu voi încerca 
să aprofundez acest subiect, pentru că 
respect prea mult îndemnul lui Eminescu: 
Dacă nu pricepem ceva, să spunem mai 
bine că nu pricepem, decât să-i dăm 
o explicație falsă. 

Este adevărat că tema în dezbatere 
mi s-a părut incitantă. In procesul de 
documentare, am aflat că Mihai Eminescu 
făcuse o adevărată obsesie din studierea 
Orientului, la început Apropiat și Mijlociu, 
iar mai apoi și cel Indepărtat, ajungând 
până la chinezi și niponi. Insă, după 
opinia unor eminescologi de ai noștri, lui 
Eminescu i-a fost mai apropiat universul 
indian al Vedelor, Upanișadelor și Sutrelor 
budiste. Având acest punct de sprijin, sper 
să nu forțez nota presupunând că Eminescu era 
la curent și cu procesul de instalare a budismului 
de origine indiană (ramura Mahayana) în China, unde 
se impunea drept unul dintre cei trei piloni de bază 
ai religiei și filosofiei chineze, alături de confucianism 
și daoism. Și, mergând mai departe, iarăși am putea 
presupune că Eminescu va fi aflat că un lăstar 
al budismului asimilat de chinezi, numit Chan, 
a trecut în Japonia, unde s-a impus ca religie 
de stat, sub numele de Zen. 


a avut unele reverberaţii și în opera poetului 

nostru. Luând doar poemul Luceafărul, 
aceștia constată interesul distinct al lui Mihai 
Eminescu pentru mituri, cu accent pe dualismul 
zeităților gemelare din mitologia dacică. Ajunși 
în acest punct, ne gândim la momentul mitologic în 
care apare lumea chineză, cu cele două forțe iniţiale, 
contrare și complementate, Yin și Yang, care, puse 
în echilibru, asigură armonia Lumii, atât în Cer cât și 
pe Pământ. Și la Eminescu se regăsește acea luptă 
între două grupe de forțe opuse și complementare 
(cum le numea Mircea Eliade), acel fond dualist 
arhaic, care a devenit o constantă a gândirii româ- 
nești, nu doar în reprezentări mitic-folclorice, dar 
și în creații culte... — am citat din Lucian Costache: 
Mihai Eminescu: Eseuri deschise, Ed. Tiparg, 2009. 
Autorul volumului mai sublinia că teoria contrastelor 
impăcate își găsește în Luceafărul cea mai firească 
implinire, nu numai când e vorba de entități distincte, 
ci și atunci când aceeași entitate se manifestă dual. 

De la bun început, chinezii au văzut în Eminescu 

pe românul universal (cum îl numea Arghezi), 
încadrându-l, fără rezerve, în rândul celor mai 
mari lirici ai lumii. In China, pe Eminescu îl găsim 
în compania renumiţilor poeti ai Dinastiei Tang 
(618-907): Li Bai (sau Li Tai-pe), considerat încă cel 
mai mare poet romantic, și Du Fu, cel care a ridicat 
limbajul poetic pe culmi inegalabile. Ambii au fost 
șlefuitorii unei limbi, limba chineză, care s-a constituit 
timp de milenii în acel pilon cultural central, numit 
adesea Marele Zid al civilizaţiei chineze. Ca și ei, 
Eminescu, un desăvârșit înnoitor al cadrului expresiv- 
lexical, a turnat într-o formă nouă o limbă veche 
și înțeleaptă. Chinezii au descifrat corect gândurile 
lui Eminescu despre limbă, care după el este însă 
și floarea sufletului etnic al românimii (deci, tot un 
Mare Zid, însă spus în limbaj poetic). Sigur, mai 


LL: 


SŞ piritualitatea chineză, spun eminescologii, 





Sub crugul Eminescului 


u Eminescu în China 


sunt și alte idei fundamentale ale poetului care l-au 
făcut ușor de asimilat în celebrul Regat de Mijloc, 
cum se autodefinea China în vremurile trecute. 

De exemplu, când Eminescu spune că educația 

e cultura caracterului, mergem cu gândul la zicerea 
lui Confucius: Natura ne aseamănă, iar educația ne 
deosebește. Apoi, este respectul lui faţă de trecut, 
exprimat astfel: Fiecare popor și fiecare epocă stau 
pe umerii vremurilor trecute sau cine vrea să afle 
adevărul să se întoarcă în trecut. Coincidenţă sau 
nu, aceste convingeri ale lui Eminescu au câte ceva 
din conceptul milenar chinez privind legătura dintre 
trecut, prezent și viitor, o adevărată Sfântă Treime 
a civilizaţiei chineze. Ajuns în acest punct, se cuvine 
să-l citez pe academicianul istoric loan-Aurel Pop 
care, în expunerea de la Academia Română din 

15 ianuarie a.c., spunea: întregul trecut românesc, 
restaurat de Eminescu în 
poezia lui, a pătruns în 


mai bine și mai profund 
decât prin toate scrierile 
istoricilor erudiţi la un loc. 


contactul lui 

Eminescu cu 
spiritualitatea chineză, 
Xu Wende, renumit 
românist, profesor și jurnalist la Secţia Română de la 
Radio China Internaţional, sugera recent (în volumul 
IV al lucrării Evantaiul celor 10.000 de gânduri: 
România și China, trei veacuri de istorie, la care 
voi reveni în final) că China este pomenită des 
în Caietele lui Eminescu, însă nu se poate ști cu 
precizie cât de temeinic a cunoscut el filosofia antică 
chineză. Acest prieten vechi al României crede, însă, 
că lui Eminescu nu-i era străin daoismul, având în 
vedere interesul lui pentru cosmogonie, pentru ființa 
ontologică pe care Lao Tzi (părintele daoismului, n.n.) 
o numește DAO, respectiv originea tuturor lucrurilor 
și a Universului. De aceea, conchide Xu Wende, 
cele două culturi, chineză și română, par 
să se întâlnească în Luceafărul lui Eminescu. 

Chinezii l-au cunoscut relativ de timpuriu pe Mihai 

Eminescu. Era la finele anului 1922 când Societatea 
chineză pentru studiul literaturii începe să traducă 
din scriitorii ţărilor din Europa Centrală și de Est, 
publicând din operele lor în revista The Short Story 
Magazine. Incă din primul număr (10 noiembrie 1922) 
apar studii despre Slavici, Creangă, Sadoveanu 
și Eminescu, poetul care era anunţat drept unu/ 
dintre cei mai importanți scriitori contemporani. Insă, 
primele traduceri din poezia eminesciană în limba 
chineză apar în ianuarie 1955, în prestigioasa revistă 
Traduceri, în tălmăcirea lui Ge Baoquan. Poeziile 
Pe-aceeași ulicioară, Somnoroase păsărele, 
Și dacă..., Ce te legeni, codrule, De ce nu-mi vii, 
erau preluate din prima ediţie rusă a poeziilor 
eminesciene. Xu Wende, absolvent al Facultăţii de 
Filologie de la Universitatea din București, are meritul 
de a fi tradus primele poezii eminesciene direct din 
română în chineză. Ele erau Ai noștri tineri, Criticilor 
mei și Lacul, publicate în aceeași revistă Traduceri, 
din 1958. În anul următor, Ge Baoquan traduce 
poezia Ce-ţi doresc eu ție, dulce Românie și o 
publică în cunoscuta revistă Literatura universală. 
A trebuit să treacă o perioadă de zece ani (ani ai 
Revoluţiei Culturale din China) pentru ca același 
Ge Baoquan să traducă și să publice, în revista 
Pădurea traducerilor, din Nanjing, șase noi poezii 
ale lui Eminescu. 

conștiința publică a românilor 








în limba chineză este publicată în anul 1981, 

la Editura pentru Traduceri, din Shanghai, 
avându-i ca autori (traducători) pe aceiași Ge 
Baoquan și Xu Wende, dar și pe doamna Li Ninglai, 
toți trei devotați poetului nostru naţional. În amplul 
său studiu introductiv, Ge Baoquan încadrează 
poezia eminesciană în contextul istoric-social-cultural 
al vremii, prezentându-l drept cel mai reprezentativ 
liric român. O nouă antologie în limba chineză, 
Eminescu, poezii și proză literară, vede lumina 
tiparului în anul 2003, fiind prefațată de Dan Zeng, 
vicepreședinte al Uniunii Scriitorilor din China. 
Despre Luceafărul poeziei românești, Zhu Ziqi, 
poet renumit și membru al conducerii Uniunii 
Scriitorilor din China, aprecia că e! este steaua 
luminoasă de pe bolta poeziei universale. Mai trebuie 
amintit faptul că Eminescu devine tot mai prezent 
în enciclopedii, dicţionare și istorii literare în China. 
El este comemorat, an de an, la Beijing și în marile 
centre provinciale. 

Dintre scriitorii chinezi care au îndrăgit opera 
poetului nostru naţional, trebuie amintit și Feng 
Zhichen, fost student al academicianului 
Alexandru Rossetti, primul chinez care și-a 
luat doctoratul în filologie la Universitatea 
din București (1965). Românist pasionat, 
el și-a dedicat viața, în exclusivitate, studiilor 
și cercetărilor privind limba și literatura 
română. El face parte din elita româniștilor 
care au excelat în punerea în consonanţă 
a sonorităţilor limbii române din scrierile 
3 | eminesciene cu tonalităţile limbii chineze. 
Lucru deloc ușor, dacă ne amintim de 
spusele lui Tudor Arghezi cum că /acâtul 
| limbilor nu poate fi deschis cu chei străine. 

“| Însă, acești eminescologi chinezi au avut 
| la îndemână cheile potrivite. 
Popularitatea lui Eminescu în China 
1 depășește, probabil, limitele imaginabilului 


PD rima antologie a operei lui Mihai Eminescu 


unui român de rând. Această ţară este singura unde, 


până în prezent, un președinte al său, respectiv Jiang 
Zemin, îl recita pe Eminescu în limba acestuia. El s-a 
atașat de Eminescu și frumoasa lui limbă română pe 
vremea când se afla la un stagiu de specializare în 
ţara noastră (la construcţii de mașini). Atașamentul lui 
față de România și spiritualitatea românească rezultă 
și din volumul de memorii despre viața și activitatea 
domniei sale din anii '70-'80 ai secolului trecut, unde, 
din cele 500 de pagini, 270 sunt dedicate României. 


i, ultima menţiune, dar nu cea din urmă, 

se referă la apariţia, în luna octombrie 2014, 

a volumului IV al unei minienciclopedii cu 
titlul: Evantaiul celor 10.000 de gânduri: România 
și China, trei veacuri de istorie. Lucrarea apare 
la fiecare cinci ani, atunci când românii și chinezii 
sărbătoresc împreună perioade rotunde de la procla- 
marea Republicii Populare Chineze și, respectiv, 
de la stabilirea relaţiilor diplomatice dintre cele două 
țări. La această muncă titanică s-au angajat doi 
membri ai conducerii Asociaţiei Române de Prietenie 
cu R.P. Chineză, respectiv, ambasadorul Florea 
Dumitrescu, președinte, și prof. univ. Ileana Hogea- 
Velișcu, sinolog, membru al Consiliului Director, 
împreună cu Luo Dongquan, profesor, jurnalist la 
Radio China Internaţional, expert românolog. Poetul 
nostru a fost evocat de fiecare dată de reprezentanți 
de marcă ai culturii chineze. Nu putea lipsi, desigur, 
Xu Wende, cel care face legătura între Mihai 
Eminescu și marii poeţi ai Dinastiei Tang, despre 
care am amintit ceva mai devreme. Tot în acest 
volum întâlnim o emoţionantă declaraţie de dragoste 
pentru Eminescu a doamnei Ruan Jiafan, diplomat, 
românist, absolventă a Facultăţii de Filologie de la 
Universitatea București: Foarte repede, Eminescu, 
Creangă, Caragiale, Vlahuţă, Sadoveanu... m-au 
făcut să iubesc literatura română... După ieșirea la 
pensie, în anul 1997, România a rămas în adâncul 
inimii mele şi repet, de sute de ori, versurile lui 
Eminescu: Ce-ţi doresc eu ţie, dulce Românie, / 
La trecutu-ți mare, mare viitor, pentru că aceste 
versuri frumoase reprezintă și sincera mea dorință. 


lunie 2015 





Cristian COCEA 


e este arhitectura 
| organică? Privite 

din cer, orașele 
moderne apar ca niște pete 
pe faţa planetei. Geometrice, 
orgolioase, ele întrerup 
continuumul natural, modifică peisajul, schimbă clima, 
tulbură habitatul celorlalte viețuitoare. Intr-o măsură 
mai mare sau mai mică, așa a fost mereu. Peste 
veacuri, ziguratul din Ur și clădirea Chrysler din New 
York ilustrează aceeași filosofie a locuirii. Dar s-ar 
putea construi și altfel? Probabil că da. Insă, e nevoie 
de o schimbare de perspectivă. In secolul trecut, 
anumiţi arhitecţi, printre care Frank Lloyd Wright, 
Louis Sullivan sau Le Corbusier, s-au gândit la asta 
și au creat structuri integrate mediului. Conform 
lor, designul unei astfel de arhitecturi, numită 
organică, trebuie să se inspire din natură, 
să fie divers și sănătos. Clădirea „crește”, se 
desfășoară, ca un organism, din interior spre 
exterior, „curge” și se „adaptează”, iar orașul 
devine o colonie a acestor „ființe” vii. Unul 
dintre exemplele cele mai cunoscute ale 
acestei concepţii este „Casa Fallingwater' 
(Fig. 1), ridicată de arhitectul american Frank 
Lloyd Wright direct deasupra unei cascade. 
Fațada, construită cu linii verticale, din 
materiale locale, se confundă cu panta abruptă 
a râului. Mult mai cunoscută, Opera din Sidney, 
proiectată de arhitectul danez Jorn Utzon, pare 
o corabie cu pânzele umflate sau o cochilie de 
nautil gigantic, ridicându-se din apele portului 
austral. Și, pentru că a venit vorba despre 
celebrul melc, să mai amintim proiectul Nautilus, 
aparținând arhitectului mexican Javier Senosiain, 
o casă cu interioare ovale și scări în spirală, 
ca și când ai trăi într-un melc (Fig. 2). 


cel mai cunoscut adept al arhitecturii 

organice este un catalan — Antoni Gaudi 
(1852-1926). La apogeul secolului al XIX-lea, 
tânărul arhitect ridică în Barcelona câteva clădiri 
emblematice. Revendicându-se din Art Nouveau, 
împrumutând elemente neo-gotice și orientale, 
folosind tehnici și materiale specifice artizanilor, 
Gaudi pune bazele unui stil nou, inconfundabil — 
„Modernista”. Forme fluide, linii curbe, culori 
vesele, o filosofie a integrării habitatului urban 
în natură. Succesul n-a venit ușor. Fiu al unor 
fierari din Baix Camp, provincia Tarragona, 
micul Antoni a avut o copilărie chinuită. A fost 
lovit, încă de la cinci ani, de o formă gravă de 
reumatism, ceea ce l-a ţinut la distanţă de ceilalţi 
copii. Vegetarian convins și catolic fervent, obligat 
să facă lungi plimbări prin natură, pe spinarea unui 
măgăruș, a devenit de timpuriu un observator al 
naturii și al formelor ei. „Geometriile copacilor mi-au 
inspirat hiperboloizii și paraboloizii”, spunea Gaudi. 
Primele proiecte au fost felinarele concepute 
pentru Reial Placa din Barcelona, chioșcurile 
de ziare neterminate Girossi și clădirea Cooperativa 
Mataronense Obrera (Cooperativa Muncitorilor 
din Matar6). Apoi, cu prilejul Târgului Mondial 
din 1878, i-a câștigat atenţia unui mare industriaș 
catalan, Eusebi Guell, care îi va deveni prieten 
și finanţator pentru tot restul vieţii. 

Pentru el, Gaudi va proiecta pivnițele de vin Guell, 
pavilioanele Giuell, Palatul Guell, Parcul Guell și cripta 
Bisericii Guell Colonia. Eusebi Guell, aristocrat și 
francmason, îl va prezenta pe Gaudi și altor clienți. 
Astfel, arhitectul modifică peisajul barcelonez, operele 
sale precum Casa Battlo sau Casa Mila intrând 
în patrimoniul UNESCO. 


| | n atent observator al naturii. Totuși, 


cu arhitectura lui Gaudi îl șochează pe 

privitor. Nicio linie dreaptă, niciun unghi — 
totul curge, inclusiv lumina, alunecând pe solzii 
fațadelor. Casa Mila (Fig. 3), sau „Cariera”, cum 
îi spun barcelonezii, pare o faleză găurită, Casa 
Battlo (Fig. 4) e un monstru acvatic, ridicându-se 
din adâncuri. În Parcul Giell, clădirile sunt de turtă 
dulce, iar printre ele se odihnesc salamandre uriașe 


VI isterul Şirului lui Fibonacci. Primul contact 


Anul VI 


Am fost întrebat de ce fac coloane înclinate. Am răspuns că din 
același motiv care-l face pe călător să se sprijine de un baston înclinat. 














Antoni Gaudi și arhitectura organică 


Gaudi) 


și dragoni. Pentru unii, impactul e prea mare — nume 
celebre, precum George Orwell, au refuzat să 
accepte originalitatea lui Gaudi. Apoi, mintea începe 
să înțeleagă, recunoscând. Există frumuseţe aici, 
haosul e aparent. 

Formele au crescut organic, curbele sunt spirale 
logaritmice. Peste tot poate fi intuit siru/ lui Fibonacci. 
Studiind creșterea populațiilor de iepuri, celebrul 
matematician italian a descoperit o lege a creșterii 
naturale, descrisă de șirul următor: 0, 1, 1,2, 3,5,8, 
13..., mai precis, F(n) = F(n-1) + F(n-2), cun > 2. 

Cu alte cuvinte, fiecare membru al șirului este o sumă 
dintre „tată!” și „bunicul” său! Și, cel mai interesant, 
raportul dintre doi termeni consecutivi ai șirului 
converge spre un număr irațional, 1,61803..., care 


i-a făcut pe sl dul să-și smulgă părul din cap. 





Imposibil de cunoscut 
până la ultima zecimală 
(are o infinitate!), acest 

a] număr, denumit „Phi” 

„| sau „Numărul de Aur”, 

se regăsește peste tot în 
natură, reglând creșterea. 
Cochilia unui melc îl 


conţine (este raportul 
: dintre înălțime și lungime), 

valurile mării iau forma spiralei lui Fibonacci, 

seminţele florii-soarelui se așază după două spirale 

ale lui Fibonacci, la fel solzii de pe aripile fluturelui... 
Gaudi știe asta — ceramica sa nu e plasată 

întâmplător, nici pereţii nu sunt mai aplecaţi decât 

trebuie! Și spune: „A crea ceva constă în a-ţi pune 

propria lege în acord cu Legea Creaţiei. Creaţia 

continuă și Creatorul se servește de creaturile 

lui. Cei care studiază legile naturii, intenţionând 

să le folosească în propria creaţie, colaborează 

cu Creatorul. Originalitate înseamnă întoarcerea 

la origini.” 


Gaudi începe marele său proiect — catedrala 
Sagrada Familia. Supranumită Templu 
Expiatoriu, adică sacrificial, Sagrada Familia este 
o bazilică uriașă, ridicată integral din donaţii private 
(Fig 5). Treizeci de ani îi dedică arhitectul, până 
la moartea sa din 1926. Doarme și locuiește în 
catedrală, ca un pustnic. Desenează sute de schițe 
uluitoare, experimentează rezistenţa structurilor 
cu machete, imaginează elemente organice, care 
se îmbină încet-încet. Rezultatul e unic — Sagrada 
Familia nu poate fi comparată cu nimic. Este 
o pădure împietrită, care-și unește frunzele în 
bolți organice. Turlele seamănă cu conurile pinului. 
În vârf râde floarea-soarelui. Contraforţii sunt reduși 
la minimum, eforturile fiind preluate de structuri 
minerale, ca niște lăstari. Vitralii bogat colorate 
luminează blând. Edificiul crește și după moartea 

A rhitectul lui Dumnezeu. În 1882, Antoni 


Dacă ar fi fost vertical, nu s-ar putea odihni, sprijinindu-se în el. (Antoni 















creatorului — nici Războiul Civil, nici dictatura lui 
Franco nu l-au putut opri. Recent, papa Benedict 

al XVI-lea a sfinţit catedrala și Vaticanul se gândește 
să-l treacă pe Gaudi în rândul sfinţilor. Și n-ar fi nicio 
exagerare. Dincolo de anii de asceză, arhitectul a 
murit ca un martir, în urma unui accident rutier, într-un 
spital al săracilor. Opera sa rămâne, făcând minuni 

în inimile celor care-i calcă pragul. Se estimează 

că Sagrada Familia va fi gata în 2026, la un secol 

de la moartea lui Gaudi. 


cuvântul marelui arhitect catalan, așa 


(Cesar lui Gaudi. În încheiere, să-i dăm 
cum le-au notat contemporanii: 


Arhitectura este punerea în ordine a luminii. 


Clopotele sună mai bine cu cât sunt mai 
vechi. In amurg, vocea bronzului care moare 
se întâlnește cu apropierea sfârșitului zilei. 
Asta se cheamă melancolie! 


În natură, nu există coloană verticală — 
ȘI singurul lucru de studiat este gradul de înclinare 
| pe care îl putem pretinde. 


Sagrada Familia este un templu expiator — 
se hrănește din sacrificii (donaţii și bilete de 
intrare). Este o operă care stă în mâinile lui 
Dumnezeu și în voința poporului. Clientul nu se 
grăbește. Providența, nu arhitectul, conduce lucrarea. 


Stejarii seculari cresc greu, un an friguros poate 
întrerupe creșterea. In schimb, trestiile cresc foarte 
repede, până când le doboară vântul. 


Sărăcia întărește eleganța. Bogătia este 
complicaţie. Sărăcia mijloacelor este providenţială. 
Ea îmi permite să mă ocup 
de fiecare aspect, fără a 
cădea în repetiţii industriale. 
Încetineala fortată permite 
o mai mare acuratețe 
(perfecţiune). 


Templul este așezat în 

| Centru — în mijlocul orașului, 
al câmpiei catalane, la egală 
distanță de munte și de 

| mare. 


Fațada Nativităţii exprimă 
2 inocenţa și bucuria vietii. 
aie MA se termină 
cu atributele episcopale 
și cu Gloria in excelsis Deo. Sunt dedicate apostolilor 
Barnaba, Simon, luda și Matei. Portalurile sunt 
dedicate virtuţilor teologale. Caritatea în centru, 
la dreapta Credinta, la stânga Speranţa. 


Fiecare găsește în Templu ceea ce caută. Ţăranii 
văd cocoși și găini, oamenii de știință — semne 
zodiacale, teologii — genealogia lui Isus. Explicaţia 
nu o înţeleg decât cei avizaţi și nu trebuie 
să o vulgarizăm. 


Fațada Patimilor aș vrea să înfricoșeze. Pentru 
asta, sunt gata să sacrific însăși construcţia, să rup 
arcurile, să tai coloanele, pentru a face înțeleasă 
cruzimea sacrificiului. 


Fațada Patimilor am conceput-o în 1911, când 
eram grav bolnav, aproape mort. Convalescenţa 
a fost lungă — un călugăr îmi citea din loan al Crucii. 
Treptat, spiritul mi s-a întărit și am pus pe hârtie 
planul portalului. În contrast cu cel al Nativităţii, 
acesta e dur, gol, ca făcut din oase. Dacă aș 
fi început cu această fațadă, oamenii ar fi bătut 
în retragere. 


Fațada Gloriei va rămâne pentru generaţiile 
următoare. 


Interiorul Sagradei Familia sugerează pădurea, 
o asemănare care s-a impus, fără să o fi căutat 
neapărat. Decoraţiunea bolților se va compune 
din frunze, printre care se vor zări păsările de pe 
pământul nostru. Pilonii naosului principal vor fi 
formați din palmieri, arbori ai sacrificiului și ai gloriei. 


LP, 








De vorbă cu Paula Romanescu 





de limba română și franceză; am citit cu 

încântare poeziile dumneavoastră pline de 
sensibilitate, în ediţii bilingve româno-franceze, din 
perioada 1995-2001; de ce atât de târzie apariția? 

— Notiunea de „târziu-devreme” nu are nicio 
relevanță în stabilirea valorii/nonvalorii unui scriitor; 
poate doar dacă acesta s-ar numi Arghezi, care, 
așa cum știe orice „trecător” prin școala românească 
de învățătură, a debutat în volum la 47 de ani; sau 
Baudelaire, care, la 46 de veri, își încheia „călătoria” 
sub cerul lumilor; ca să nu mai amintim de acel 
adolescent-meteor numit Arthur 
Rimbaud, care... 

— Acestea sunt excepții, desigur... 

— Cam pe acolo am visat eu să 
ajung... într-un foarte îndărătnic festina 
lente. 

— Și astăzi socotiți că ați ajuns? 
Aveţi 10 volume de poezie apărute. 

— O, până departe e încă drum 
lung... Compensez întârzierea în a vesti 
„Exist!” cu obișnuinţa de a mă deștepta 
în fiecare zi foarte devreme, așa cum 
făceau bunicii și părinţii mei „de din vale 
de Rovine”, când porneau de cu zori la 
muncile cerute de rotirea anotimpurilor 
peste ogoare... îmi place liniștea de 
dinainte de zori, liniște pe care abia 
de mă-ndur s-o sfâșii cu foșnetul 
de frunză căzândă al filei albe, 
care se lasă maculată de scris 
cu o îngerească răbdare. 

— Distihurile dumneavoastră din elegantul volumaș 
Dialog, apărut în 1999 la Editura Alcor, sunt gândite 
chiar ca un dialog cu „Cel Făr' de 'Nceput”? 

— Nu l-am gândit astfel, dar sufletul nu prea ţine 
seama de gândul-raţiune și astfel s-a ivit un joc de-a 
v-aţi ascunselea cu umbra și lumina care suntem 
chiar noi. Dialogul Om-Dumnezeu e învelișul unei mai 
adânci căutări de sine, la care am vrea să ajungem 
cu mintea, pe care am vrea să nu o tulburăm când 
apele sufletului prind a răsfrânge un fir de lumină. 

— „AȘ vrea cu-ntreaga-mi minte să cred neabătut/ 
Eu ţi-am dat suflet totuși, făptură chip de lut...” 

— Vedeţi ce simplu ne putem înţelege, doamnă 
Maruca Pivniceru? Dar ce stranie bucurie să-mi aud 
versurile rostite de altcineva... In vremea noastră, 
cititorii au devenit o categorie infimă și poate tocmai 
de aceea atât de prețioasă, rătăcită prin marea masă 
de vorbitori veniţi târziu la apelul lui Heliade, acel 
„cărturar de seamă și-atât de cumsecade”, care, în 
loc să-i pună la carte, i-a pus să scrie fară să le și 
impună ca mai întâi să treacă măcar prin gramatica 
limbii române cu ochii deschiși și abia apoi să 
se întrebe dacă au cu adevărat ceva de spus... 

— Dar dumneavoastră o faceți; în volumul 
N'insistez plus (Ed. Helicon, 1997) chiar vă întrebaţi 
în „avant-propos” dacă ar mai fi nevoie de un nou 
glas în „corul lumii”... 

— Vedeţi, eu prin gramatica limbii române chiar 
trecusem (și nu la plimbare), lecturile mă dedulciseră 
la un fel de... la musique avant toute chose și, 
deopotrivă, la o aleasă arhitectură a frazei purtătoare 
de idee. Când am socotit că aș putea cuteza să-mi 
înscriu numele pe o carte, o singură temere mă mai 
încerca: ce-o fi vrând să însemne acea paranteză 
care închide niște cifre însoțitoare numelui celui 
care, întredeschizând ușa din regatul cuvântului, 
se și crede (măcar un pic) nemuritor? Dar am găsit 
soluția să-mi înving teama de amintita paranteză: 
eu am deschis-o doar... 

— Sunteţi o redutabilă traducătoare 
în și din franceză. 

— Ce-o fi vrând să însemne „redutabilă”? Vine 
poate de la redută... Da, sunt zi de zi „pe redută” 
dar nu opun rezistenţă cuvintelor venite din alt grai, 
dimpotrivă, le întâmpin cu toată bunăvoința și le 
împrumut strai nou din limba care a rotunjit în cântul 
lumilor cel mai frumos cuvânt — dorul și, din limba 
dorului, traduc în limba lui Verlaine și, uite-așa, am 
ajuns la peste 40 de volume de traduceri între care 


D) oamnă Paula Romanescu, sunteți o poetă 





aș aminti doar câteva: Eminescu — Passe le temps, 
vienne le temps!, Blaga — Si la mort n 'existait pas, 
Arghezi — Entre la priere et la malediction, Caragiale 
— Une Lettre perdue, mini-antologia Flori rare 
de poezie franceză (I-II), Univers poetic francofon 
(I-III), Anthologie de poesie roumaine — Poetes, 
vos papiers, Omar Khayyam — Rubaiate, Apollinaire, 
Paul Verlaine, poeți români contemporani, precum și 
traduceri de piese de teatru: Donna Juanna de Anca 
Visdei, pusă în scenă la Teatrul de Stat din Oradea 
(1995), și Până la capăt de Franchise Dorin, 
înregistrată la Societatea Română de Radio (1996). 
0 — Cred că este imposibil 
A 4 să traduci versuri fără să 
| fii poet! 
|_  —Așasecamcwvine. 
In poezie nu poţi veni cu 
|] cenușiul prozei, nici cu 
dizarmonia din cuvânt, nici 
cu exactitatea rigidă a zicerii. 
Poezia are legea ei. Ține 
de ordinea curgătoare 
"la respirării. Traducătorul 
„| de poezie devine una 
“| cu autorul, se deprinde 
a trece asemenea acestuia 
| prin mica bijuterie cântătoare 
| însuşindu-și-o și redând-o 
cititorului întreagă, ca și cum 
ar fi fost dintotdeauna scrisă 
chiar așa cum a descoperit-o 
el. lată, de pildă, pentru 
„copilul hrănit cu hărți și 
stampe” care voi fi fost, primul meu Baudelaire... 
vorbea limba lui Alexandru Philippide. Și astăzi 
sunt convinsă că nicio altă traducere a Florilor 
răului n-o poate egala pe „aceea. 
— In ceea ce vă privește, nu numai traducerile, 
dar și prezentarea volumelor este deosebită. 
Mă refer în special la formatul mic al Rubaiatelor 
lui Omar Khayyam traduse de dumneavoastră, 
cu ilustrații de Cătălin Nedelcu și, respectiv, Georges 
Dumitresco, la Cugetările pline de înțelepciune în 
care descoperiţi sensuri noi vechii povești cu numele 
de viață, oferind cititorilor motive de meditație pentru 
clipele de singurătate, când sufletul tânjește după 
adevăr; la Catrenele dumneavoastră, îmbinare 
de rigoare și vis. Ilustrațiile sunt la rândul lor 
intregitoare de sensuri. Cine sunt ilustratorii? 
— Cătălin Nedelcu este un tânăr pictor format 
la Școala de artă românească, Georges Dumitresco 
este românul medic, poet, pictor, care a găsit în 
Elveţia o a doua patrie, înnobilându-și existenţa, 
așa cum mărturisea (pentru că, vai, nici cu el timpul 
nu a mai avut răbdare!), cu o „fărâmă din veșnicia 
dumnezeiască”, contopind pe o paletă infinită de 
culori propriile reflecţii și viziuni spre a ni le dărui 
cu generozitate; expoziţiile sale, apreciate 
în întreaga Europă, sunt un adevărat festin 
de frumusețe și emoție artistică. 
— Aveţi o fiică, Adina Romanescu, graficiană 
și pictoriță de mare talent și originalitate și care 
a făcut ilustrații în tonuri rafinate de alb-negru la 
mai multe dintre volumele dumneavoastră, printre 
care Hypocrite poete, mon semblable, mon frere 
Și extraordinara prezentare a volumului bilingv, 
selecție din lirica lui Guillaume Apollinaire, intitulat 
de dumneavoastră E corn de vânătoare amintirea, 
și antologia bilingvă de poezie din închisori 
Ou sont-ils ceux qui n'existent plus?, în care 
găsesc că ilustratoarea s-a întrecut pe sine. 
— Da, fie-mi îngăduit să mă mândresc cu cea 
mai prețioasă „creaţie” a mea, pictoriţa/graficiană/ 
profesoară, absolventă a Academiei de Artă „Nicolae 
Grigorescu” din București (promoţia 1998), cu un 
masterat în Istoria Artei (1999) și, mai apoi, o bursă 
de studii postuniversitare în Egipt, pentru ca în 
anii 2002-2003 să obţină o catedră de asistent la 
Departamentul de Artă din Sibford School, în zona 
marelui centru universitar de la Oxford. Revenită 
în țară, ocupă în prezent un post de profesor de 
Arte Vizuale la Liceul „Nicolae lorga” din Capitală. 


Anul VI m Nr.6(55) m 


Maruca PIVNICERU 


— Îmi amintesc de dubla 
lansare de carte la Muzeul 
Literaturii Române: Charles 
Maurras, Amanţii din Veneţia, 

Ed. Doroteea, cu superba 

copertă realizată de fiica 

dumneavoastră, și Insorit regat, 

volum bilingv, român-francez, 

poeme proprii, apoi, 

tulburătoarea antologie Unde sunt cei care nu 
mai sunt?, tot bilingv, cu ilustrații semnate Adina 
Romanescu și altele. 

— Amanții din Veneția, da... este povestea iubirii 
dintre George Sand, scriitoarea care a egalat și 
depășit în notorietate pe mulţi dintre contemporanii 
săi, ale cărei extravaganţe nu erau atinse decât de 
răvășitoru-i talent, și Alfred de Musset, poetul răsfățat 
al protipendadei pariziene de pe când Romantismul 
era în floare, care a creat numai atâta timp cât ea i-a 
fost aproape în gândul care le-a fost zbor și cătușă 
până la capăt. Insorit regat cuprinde poezii cu formă 
liberă, catrene și poeme tanka. Unde sunt cei care 
nu mai sunt?, ei, asta e altă cumplită poveste... 

— Sunteţi singura poetă care abordează acest 
gen de poezie în România? Mă refer la poeme haiku, 
tanka. Poate și exemplificați. 

— Nu, nu sunt singura, sunt unul dintre creatorii 
români de poezie în stil japonez, tehnică poetică 
în care natura e parte integrantă a emoţiei artistice, 
dar și timpul-anotimp și acel ceva care, „răstimp de 
o clipă”, își clamează dreptul de a fi unic, irepetabil. 
Și ar mai fi „corsetul” de silabe care compun (ar 
trebui să compună) poemul: 5-7-5 pentru haiku 
și 5-7-5-7-7 pentru tanka. Să exemplificăm: „Floarea 
soarelui —/ atâtea aureole/ și sfinţi nicăieri” sau 
„Frunză-n cădere/ gheara pisicii prinde/ umbra 
zborului” (pentru haiku), iar tanka: „Mlădie viespea/ 
paingul o-nveșmântă/ în strai de lună/ vesel corul 
de greieri/ să trăiască mireasa” sau „Cărări în palmă/ 
destinu-mi dă de veste/ de-o trecere/ nu mă grăbesc 
s-o aflu/ mă va ajunge sigur”... 

— Ei, da, fiecare cultură cu specificul ei. Aţi fost 
mulți ani în conducerea Ligii de Cooperare Culturală 
și Științifică România-Franța, înființată în ianuarie 
1990, mai exact, președinta Secţiei de Studii Literare 
și Traduceri. Ce acțiuni ați inițiat? 

— Încă de la înființarea LCCS România-Franţa 
au fost iniţiate numeroase acţiuni, în primul rând 
culturale, prin care am încercat să afirmăm francofilia 
românească, cea care a precedat cu câteva secole 
francofonia, care din anul 1993 a inclus și România 
printre țările în care limba franceză se vorbește 
având statut privilegiat, mai cu seamă în procesul 
instructiv. Să nu se uite (cum am putea?) aportul 
creatorilor români la marea zestre de cultură și artă 
a omenirii. Şi de n-ar fi fost decât trei — Brâncuși, 
Cioran, lonesco... Dar lista este mult mai bogată. 

Dintre acţiunile împlinite de liga noastră: publicare 
de cărţi în traducere în/din limba franceză și română, 
recitaluri de poezie și muzică, expoziţii de artă 
itinerante, lansări de carte, întâlniri cu personalităţi 
ale culturii franceze și române etc 

— Mai credeți că e posibil ca tineretul, bombardat 
cu filme de violență primitivă și sex deșănţțat, să se 
întoarcă la tandrete, la armonia delicată a versurilor 
care reflectă iubirea gingașă și idilică, sau e prea 
târziu, răul e prea avansat? 

Din întâlnirile avute cu cititorii de toate vârstele și, 
cu precădere, cu adolescenţii aduși cam cu arcanul 
de profesorii lor (după cum lăsa să se „traducă” 
mersul lor un pic prea legănat) și care, pe măsură 
ce erau conduși prin landul de frumusete al poeziei 
adevărate, uitau să mai clipească, având pe chip 
un soi de lumină de care nici măcar nu știau că poate 
exista și pentru ei, am înţeles (deși știam bine) ce 
mare și nealterată este nevoia de puritate pentru om, 
chiar atunci (sau mai ales) când primitivismul pare 
să-și încordeze struna întru violenţă și vulgaritate. 

Da, cred în puterea cuvântului, cred în forța 
poeziei de a modela suflete, cred în frumusețea 
și candoarea surâsului ca izbândă omenească 
asupra fiarei care nu știe decât de rânjet! 


lunie 2015 





Poezia lui lon C. Ștefan 





| Maria VAIDA 


a force de rester/ Tăria 
| _cez rămâne este titlul 
sugestiv al recentului 
volum bilingv de poezii 
(Ed. Semne, București, 2014, 
versiunea franceză de Ecaterina Chifu, Cuvânt 
înainte de Victor Gh. Stan) semnat de lon C. Ștefan, 
autor originar din Aref, Argeș, coleg, vecin și bun 
prieten cu iubitul nostru poet clujean, Horia Bădescu. 
Scriitor prolific, lon C. Ştefan a publicat peste 30 de 
volume: nuvele, povestiri, eseuri și versuri, maxime 
și cugetări, ivite din incandescenţa arderilor interioare 
ale eului său creator. Tot de acolo vine desigur și tăria 
de a rezista și a rămâne aici, printre minunile lumii, 
idee enunțată încă din titlu de către talentatul și 
sensibilul nostru poet, a cărui imaginaţie zboară 
peste întinderi marine, ca un pescăruș uriaș, 
apropiindu-se ușor de țărm, dar încă nepregătit de 
popas, pentru că esenţa sa este zborul, iar aripile 
sunt atotcuprinzătoare. În sensul acesta, imaginea 
de pe coperta | vorbește de la sine: și stânca și solul 
și marea albastră, pasărea care planează în înalt, 
pinii și dealurile din depărtare... iată elementele 
cadrului natural care fixează toposul imaginat de 
poet, iar peste toate adie cântecul iubirii, statornicit 
pe acest tărâm mirific al luminii. Pentru că poezia lui 
lon C. Ștefan semnifică un tărâm al luminii eliberat 
prin cuvânt, unde iubirea reprezintă o lege universală, 
o zeiţă, iar iubitul devine un pictor de cuvinte: Trupul 
tău — ca o pasăre-n zbor,/ Subtiindu-se pentru 
trecerea iubirii,/ În tresăriri astrale, peste pulberea de 
stele/ Care mai luminează gândurile mele./ Sărutul 
tău, O revărsare de miere fierbinte/ peste buzele mele 
arzând, / Privirile — transferându-mă într-o altă stare,/ 
Ale cărei bucurii abia acum le culeg./ O, clipă 
a dăruirii, binecuvântată,/ Pe care nu te voi 
uita niciodată —/ Clipa împlinirii tale de fată,/ 
Îmbrătișarea ta încătușându-mă pentru 


că ești atât de puternică/ Încât, pentru totdeauna, 
să mă robești! (Portret, p. 64). 


cu adevărate concepte filosofice, cum ar 

fi eternitatea, infinitul, adevărul, visul, sufletul, 
timpul, astrele ș.a. În planul existenţial al trăirilor 
din care izvorăște tăria eului liric se împletesc 
aspecte ale frumuseţii inefabile din lumea creată 
de autor, cea care conturează ————— 
și ființează în inimile perechii 
de îndrăgostiţi, adusă nouă prin 
poemele din volum. Sufletul 
îndrăgostitului este mistuit de setea 
de puritate, de setea de lumină, 
așezate blând pe bolta din suflet, 
prin farmece sau descântece de 
dragoste, împletite prin labirintul 
timpului într-un joc al iubirii care 
pavează drumul spre rai unde 
răsună chemarea iubirii rostită 
de femeia-—cânt, de pasărea liră 
ori de însăși pasărea iubirii. 

Din toate ideile filosofice și 
conceptele afective rezultă inerent 
tăria de-a rămâne în cuplu, dar și tăria de-a învinge 
timpul prin iubire. Şi, în amurg, la năvala toamnei sau 
în asfințit, eul liric se trezește din vis și planează în 
ultimul zbor ca un șoim peste prăpăstii, vegheat din 
înalt de angelicul portret al iubitei, deoarece, în lumea 
imaginată de poet se întrevede, omniprezentă: „ca o 
carte deschisă, iubirea”, după cum rostește poetul în 
poemul cu titlu identic: Ca o carte deschisă, iubirea... 
Cum s-o citesc/ Cu privirile, cu obrajii, cu degetele 
cuprinzându-te?/ Ca o carte deschisă, iubirea 
îinmugurina/ 
În trupul 
meu, de 
parcă 


| n conținutul ideatic, scriitorul operează 


sau tărâmul luminii 





O, Doamne, cunosc basmul cu Făt-Frumos/ Și apa 
vie — cea mai teribilă fantezie,/ Pe care am visat-o, 
încă din copilărie./ Dar eu nu sunt Făt-Frumos — și 
nici apă vie/ Nu am de unde să beau (nu se găsește/ 
Decât la Porțile Raiului tău,/ Păzite cu strășnicie 

de Sfântul Petru)./ lar eu, neintrând încă în Rai, 

am rămas/ La Porţile Speranţei — îmbătrânind/ 

În această carte deschisă iubirii din urmă/ A inimii 

_ EIE, o singură speranță/ Mai am: că, scriind despre 
tine,/ lubito ideală, nu voi fi uitat niciodată... 

(p. 160). 


in poemele volumului se simte 
[)- adiere romantică, parfumată, 

de flori primăvăratice, suave ca 
într-un Eden al iubirii. Calmul, frumusețea, 
seninătatea și iubirea sunt cele care plutesc 
în aerul rarefiat al înălțimilor agreste ale 
poemelor, iar de acolo vine tăria de-a rămâne 
și tăria de-a învinge. Rătăcind prin labirintul 
timpului, în ludic sau în oniric, poetul este 
un Orfeu care caută mereu drumul spre 
ieșire, alături de o Euridice, femeia ideală, 
iubita, ridicată la rang de zeiţă omnipotentă, 
căreia sufletul poetului i se închină. 
Deschiderea spre universalitate se realizează prin 
traducerea în limba lui Ronsard sau Baudelaire 
a poemelor, realizată de către Ecaterina Chifu. 
Traducerea este fidelă textului liric, nu pierde esenţa 
ideilor și contribuie la îmbogățirea textului poetic, 
chiar în cazul unor subtilităţi de limbaj sau a celor 
mai fine trăiri ale sufletului. În felul acesta, dorul 
românesc, iubirea pentru femeia ideală sunt 
proiectate pe marea boltă a poeziei universale 
de dragoste; frumuseţea poemelor sporește prin 
versiunea în limba franceză, traducătoarea păstrând 
muzicalitatea interioară a poemelor, fapt rar întâlnit 
la traducătorii de azi. Colaborarea celor doi, autor 
și traducătoare, este în folosul poeziei, lărgind 


totdeauna,/ Al tău captiv, pe veci, cu trupul 
și cu gândurile mele,/ O, zeiță, n-am crezut 


(Urmare de la pag. 14) 


uzica românească este foarte 
VI apreciată, foarte gustată, evident, 
atunci când este bine cântată. 
Enescu este și va rămâne best-seller-ul, 
exponentul numărul unu și recunoscut ca 
atare. Recent, am cântat Sonatina de Dinu 
Lipatti, am cântat Tiberiu Olah, Doru Popovici sau Dumitru Capoianu. Foarte 
mulți compozitori care în majoritatea cazurilor sunt în primă audiție pe scenele 
din străinătate trezesc entuziasmul publicului tocmai pentru că este vorba 
de o muzică proaspătă, care nu le este atât de familiară. În străinătate 
se cântă mult mai multă muzică nouă. Filarmonicile au în repertoriile 
lor selecţii mult mai îndrăznețe decât cele din România. 

La noi, de cele mai multe ori, se merge pe soluţii verificate, ca Brahms, 
Beethoven, Ceaikovski, romanticii, marii clasici și cam atât. Este vorba de un 
cerc vicios al comodităţii. Publicului îi este comod să vină să asculte o lucrare cu 
care este cumva familiarizat, interpreţilor le este comod să pregătească o lucrare 
pe care o știu și pe care au mai cântat-o de câteva zeci de ori. Organizatorilor, 
la fel, le este comod să programeze ceva ce sunt aproape siguri că va merge 
bine. În Franța, Festivalul Folle Journ6e de la Nantes a dedicat o întreagă ediţie 
(peste 200 de concerte concentrate în 4 zile) exclusiv compozitorilor americani. 
Decalajul este încă foarte mare. Răspunderea le revine celor care alcătuiesc 
repertoriul filarmonicilor și al festivalurilor. Orchestra Radio din București este 
poate una dintre puţinele excepţii fericite. O dată și din cauză că Orchestra 
Radio dispune de fonduri nu doar pentru a plăti solistul, ci și pentru a închiria 
materialele. Este o altă realitate care este cunoscută, dar neaplicată și ocolită în 
România. Când vrei să cânţi o piesă a unui compozitor de secol XX, o piesă mai 
nouă, mai neobișnuită, materialul costă și aici ajungem la situaţia în care plătești 
o sumă pentru chiria materialului de orchestră, iar solistului îi revine cu mult mai 
putin. La Orchestra Radio, în peste 12 ani de când sunt solistul lor concertist, 
am putut programa și concerte altminteri foarte dificil de prezentat în România. 
Mă gândesc aici la Schnittke, la Bartok, la Shostakovici, anul acesta urmează 
Berg, Szimanovski sau Glass, adică un repertoriu care iese din acest cerc 
strâmt al lucrărilor de succes. Este vorba și de o răspundere a organizatorilor 
și anume aceea de a crea, de a forma gustul publicului. In contextul acesta, 
nici nu e de mirare că muzica contemporană este Cenușăreasa Cenușăreselor. 

întineresc.../ sfera posibilor lectori. 


Sunt și aici câteva excepţii notabile, dar cu o singură floare, cum este 
„Săptămâna muzicii noi”, marcată o dată pe an în București, e cam 
greu să faci ceva. 

Avem compozitori extrem de talentaţi, care ar putea sta fără nici 
cea mai mică problemă la nivelul oricărui alt compozitor din orice colț 
al lumii. In străinătate muzica românească e mult mai cerută și mai 
dorită decât în România, mai ales în asocierea cu un interpret român. 
Am cântat foarte mult Enescu, din Japonia până la Los Angeles, dar 
pe lângă el îmi face o deosebită plăcere să promovez și alţi compozitori români, 
mulți dintre ei cu talente remarcabile. 


Includerea compozițiilor românești în repertoriul concertelor din străinătate 
a contribuit la îmbunătățirea statutului, a imaginii pe care România și-a făcut-o 
în primul rând și i s-a făcut în străinătate. 

Fără îndoială, muzica noastră contribuie putin câte puţin, dar, pe de altă parte, 
consider că oamenii cultivați, oamenii educați care apreciază muzica clasică știu 
să facă cel mai bine distincţia între fapte de jurnal de știri de la ora cinci și fapte 
de cultură. Semnificativă mi s-a părut, spre exemplu, o vizită pe care am făcut-o 
la Paris, în atelierul unuia dintre cei mai mari lutieri din lume, Etienne Vatelot. Toţi 
marii violoniști ai secolului trecut au trecut prin atelierul său. Pereţii erau decoraţi 
cu sute de fotografii cu autograf de la acești violoniști. Erau fotografii de la mari, 
mari celebrităţi. Intre ele exista una care se distingea în mod cu totul deosebit prin 
dimensiuni. Era un portret de câteva ori mai mare decât toate celelalte — cel al lui 
George Enescu, ceea ce spune foarte, foarte mult. Cultura românească muzicală 
poate să ajute la promovarea valorilor incluse în românism. Dezvoltarea ei ar 
trebui să fie o temă de proiect pentru viitorul ministru al Culturii. Este un proiect 
amplu, care ar merita eforturi coordonate și concentrate. In clipa în care ar exista 
o strategie, nu pe patru ani cât durează o guvernare, ci pe douăzeci sau cincizeci 
de ani, atunci am putea vorbi realmente de o schimbare de directie. Nu știu exact 
dacă există o anume ordine de rezolvare a priorităţilor în piramida lui Maslow 
[a nevoilor umane, n.red.]. In clipa în care pentru un procent foarte important 
din populaţia României problema zilei de mâine ocupă întreg orizontul financiar 
și spiritual, atunci Sonata de Tiberiu Olah poate trece neobservată. Nu sunt 
naiv, sunt pe deplin conștient că oamenii aceia au probleme mult mai presante. 
Intotdeauna am considerat că interesul acordat culturii este cel mai fidel 
indicator al nivelului de trai. 

(Rubrică realizată de Raluca Tudor) 

menirea a aflat foarte târziu despre 
minunile Chinei, ceea ce explică și faptul 
că niciun monument al Regatului de Mijloc 
nu figurează pe celebra listă a Celor șapte minuni ale 
lumii antice. Chiar și pe lista ulterioară, a Celor șapte 
noi minuni ale lumii, China este prezentă cu un singur 
monument — Marele Zid. Lucru explicabil, atâta timp 
cât China însăși s-a descoperit târziu și încă se mai 
descoperă. Cea mai bună dovadă este Mausoleul 
primului împărat Qin Shi Huangdi (a domnit în 
perioada 221-210 î.Hr.), care a fost identificat 
întâmplător, în anul 1974. Apoi, după două milenii, 
arheologii aduc probe cum că invenţia chinezilor, 
hârtia, era mai veche cu o sută de ani. Însă, astăzi, 
China se impune atenţiei lumii întregi cu un potenţial 
nebănuit de realizări vechi și noi. Omenirea a înțeles 
că această ţară este ea însăși o minune a lumii, 
prin modul său milenar de viaţă, prin monumente 
mărețe, prin invenţii care au schimbat cursul istoriei 
de pe Terra, prin valorile sale artistice, filosofice 
și religioase sau prin artele 
marțiale, medicină și gastronomie. 
Mai în glumă, mai în serios, 
se spune că Dumnezeu a 
creat Cerul și Pământul, restul 
fiind Made in China. Ea a fost 
și a rămas o lume aparte a 
universului uman. De aceea, 
realizările milenare ale chinezilor 
nu pot fi raportate strict la Cele 
șapte minuni ale lumii antice. Ele 
nu încap într-un astfel de șablon. 
Nici volumul Cele șaptezeci de 
minuni ale Chinei, apărut în anul 2008, nu putea să 
cuprindă decât parţial creaţiile uimitoare ale acestei 
lumi cu totul și cu totul speciale. Ceea ce a reușit, 
însă, coordonatorul acestui volum, Jonathan Fenby, 
specialist în istoria modernă a Chinei, împreună 
cu cei 31 de profesori, scriitori și sinologi, a fost 
să aducă un vibrant omagiu celei mai originale 
și longevive civilizaţii de pe pământ, să facă 
o reverență în fata unui trecut care este mereu 
actual, palpabil și viu. 


la îndemâna oamenilor, ceea ce nu se 
poate spune și despre Cele șapte minuni 
ale lumii antice, cu excepţia Marii Piramide egiptene 
de la Gizeh. În privința restului de șase minuni, 
nu ne rămâne decât să dăm crezare lui Herodot, 
Strabon sau Diodor. În plus, unele dintre acestea 
trezesc încă neîncredere, întrucât certificatele 
lor de naștere nu par a fi originale. Monumentele 
chinezești, pe măsură ce sunt puse în evidenţă, 
vin să întregească, iar și iar, tezaurul cultural al 
umanităţii. Valorile realizate de civilizații diferite 
nu se exclud, ci se completează reciproc în ceea 
ce chinezii numesc armonie în diversitate. Acestea 
fiind zise, să încercăm să aliniem în faţa celor șapte 
minuni ale lumii antice câteva, măcar câteva dintre 
impresionantele monumente chinezești, însă numai 
dintre acelea care se regăsesc pe listele UNESCO 
ale Patrimoniului Cultural al Umanității. 

Să luăm, deci, drept punct de pornire Marea 
Piramidă egipteană, cea care impresionează de 
peste patru milenii și jumătate prin dimensiuni, 
soliditate și nepăsare, cum spun unii cercetători. 
China, în schimb, se mândrește cu Marele Zid, 
construit, reconstruit și întreţinut între secolul V î.Hr. 
și secolul al XVI-lea d.Hr., despre care se afirmă că 
este de o mie de ori mai lung decât orice monument 
edificat vreodată. La capitolul recorduri, se mai spune 
că Zidul este nu doar cea mai imensă construcție 
din piatră, dar și cel mai lung cimitir comun din lume: 
fiecare piatră ar fi costat o viaţă de om. Conform 
legendei, una dintre victime a fost sotul lui Meng 
Chiang, devotata consoartă, care a plecat în miez de 
iarnă să-i ducă soțului haine călduroase pe șantierul 
de construcţii din Nordul Chinei. Ea a parcurs traseul 

D): minunile Chinei sunt palpabile, sunt 





China și minunile ei (|) 


zidului din Deșertul Gobi și până la Marea Galbenă, 
fără ca cineva să aibă curajul să-i spună că soțul ei 
era deja mort. La capăt de drum, când a aflat trista 
veste, lacrimile ei fierbinți au făcut o breșă în zid, 
de unde a apărut trupul sotului iubit, pe care a putut 
să-l înmormânteze după datină. Pe locul acela a 
fost construit Templul Meng Chiang, care amintește 
și astăzi de devotamentul ei. 


ridicat pentru a apăra imperiul chinez 

de atacurile hoardelor nomade din Nord. 
Lovindu-se de rezistenta zidului, nomazii și-au 
îndreptat atenţia spre Vest, trecând prin foc și sabie 
Asia și Europa, pe care le-au aruncat într-o beznă 
de cinci secole. Dar, fiecare lucru are un început 
și un sfârșit. Așa se 
face că și cel mai mare 
proiect ingineresc din 
istoria omenirii a eșuat, 


D) upă cum se cunoaște, Marele Zid a fost 


însă nu din cauza 
vreunei slăbiciuni de 
construcție. Nu! A fost 
suficient zâmbetul unei 
femei frumoase. Ea era 
concubina Chen, pe care o iubea nespus generalul 
Wu, om de nădejde al împăratului, cel care asigura 
apărarea unei zone strategice din Marele Zid. 
În dorința de a-și recupera iubita din mâinile unui 
conducător al răsculaților, el face un gest nesăbuit: 
solicită sprijinul manciurienilor, care tocmai atunci 
asaltau imperiul, deschizându-le larg porțile din zid. 
Și așa a căzut Dinastia Ming (1368-1644) și a început 
domnia ultimei dinastii chineze, Qing (1644-1912). 
Dacă Marea Piramidă sfidează timpul și astăzi, tot 
așa și Palatul Imperial sau Orașul Interzis din Beijing, 
capodoperă a arhitecturii chineze, se înfățișează 
vizitatorului la fel de măreț și proaspăt ca în urmă 
cu aproape șase sute de ani. El se află în topul celor 
mai faimoase palate din lume, alături de Palatul 
Versailles, Palatul Buckingham, Casa Albă, Palatul 
Kremlinului. Orașul Interzis, croit după modelul tablei 
de șah, este un exemplu perfect de planificare 
urbană. Pavilioanele, cu acoperișuri aurii (culoarea 
împăratului), însumau 9.999 de camere, cu una mai 
puțin decât Perfecţiunea Divină. Conform mitologiei 
chineze, numai divinitatea supremă, Cerul, avea 
dreptul la un Palat al Cerurilor, cu 10.000 de încăperi, 
întruchipând Perfecţiunea Divină. Toate clădirile 
și curţile interioare aveau destinaţii precise, în 
conformitate cu ordinea rigidă de la Palat. Acolo totul 
impresionează, de la dragonii (simbolul împăratului) 
sculptați pe pardoseli din marmură și pe coloane, sau 
pictaţi pe tavane, până la sculpturile în jad alb, aflate 
din abundență pe balustradele care mărginesc toate 
terasele și podurile din Orașul Interzis. Apoi, pilaștrii 
roșii, sub formă de dragoni, erau decoraţi cu foiţă 
fină de aur. Toate elementele acestei minuni a lumii, 
de la formele arhitecturale, până la culorile folosite, 
simbolizează principiile filosofice și religioase 
ale Chinei. 


in anul 1925, Orașul Interzis 
[ere Muzeul Palatului, cu colectii 
impresionante de artă imperială din 
dinastiile Ming și Qing. Inventarul întocmit la acea 

lon PĂTRAȘCU | 
dată cuprindea, în cele 28 | 
de volume, 1,17 milioane de 
piese, care astăzi sunt toate 
incluse în categoria relicve 
culturale de valoare națională. 
Muzeul deţine cea mai mare 
colecţie de pictură din China, 
însumând 50.000 de tablouri, 
la care se adaugă 340.000 de 
piese de ceramică și porțelan, cca 10.000 de piese 
de bronz, 30.000 de lucrări de artă din jad și multe 
alte splendori. Cât despre măiestria artizanilor 
chinezi, să ne gândim la un singur exemplu: o barcă 
miniaturală, realizată dintr-un sâmbure de măslină, 
în care sunt perfect conturate figurile a opt pescari, 
uși batante, precum și o masă cu farfurii pe ea. 
Pe exteriorul bărcii este gravată o poezie 
de 300 de caractere. Cu asemenea piese, 
nemaivăzute, este explicabilă precauţia 
autorităţilor în procesul de inventariere. 
Toţi lucrătorii folosiţi în acest scop trebuiau 
să poarte haine strâmte și să aibă buzunarele 
cusute... 

Descoperirea unor documente vechi 
de peste 500 de ani ne ajută, pe noi, muritorii 
de rând, să pricepem cum, cu mijloacele 
rudimentare ale timpului, chinezii reușeau să 
transporte, la mari distanţe, adevărate stânci 
și imense plăci de marmură, care depășeau 
suta de tone. Materialele de construcţie erau 
aduse de la peste 70 de km. Pentru aceasta, 
chinezii nu au folosit roata sau roaba, 
inventate de ei cu mult înainte, pentru 
că terenul accidentat nu le permitea. 
În schimb, au construit o pârtie de gheaţă 
și puțuri de apă pe tot traseul, așteptând 
iarna pentru a face transportul, prin alunecare 
pe gheaţă. Documentele respective ne spun 
că 300 de oameni transportau o placă de marmură 
de 120 de tone, în 28 de zile, cu o viteză medie 
de 6 metri pe minut. 


ând ne gândim la o altă minune a lumii 

antice, respectiv Grădinile suspendate ale 

Semiramidei din Babilon, vom vedea cum 
China prezintă și astăzi replici reale, chiar la scară 
naţională. Dacă despre Grădinile Semiramidei 
persistă încă multe semne de întrebare, grădinile 
chinezilor sunt admirate fără întrerupere ca adevărate 
microcosmosuri, care reflectă din cele mai vechi 
timpuri toate elementele universului. Din ele nu 
lipsesc rocile și munţii, râurile și lacurile, alături 
de temple și pagode, dând expresie la ceea ce se 
cheamă Triada Cosmică chineză: Cer, Pământ, Om. 
Aceste minuni peisagistice își au originea în parcurile 
de vânătoare din îndepărtata dinastie Zhou (1046- 
771 î.Hr.), atingând apogeul cu grădinile literaților 
din dinastia Ming. Astăzi, prin nume aluzive și 
inscripţii caligrafice, grădinile fac trimitere la întreaga 
moștenire literar-artistică a Chinei. Apoi, să nu uităm 
că Semiramida Babilonului, dacă o fi existat, este 
concurată puternic în China de cascadele nesfârșite 
ale teraselor de orez de la Yuanyang (Provincia 
Yunan), construite cu o precizie uluitoare și care, 
văzute de sus, oferă un tablou incredibil, fără egal, 
cu o suprafaţă de 20.000 de kmp. Ce ne mai rezervă 
inventivitatea omului din spaţiul chinezesc? Pe baza 
unui proiect francez, în orașul sudic Shenzhen, China 
va avea propriile grădini suspendate, numite adesea 
și Fermele zgârie-nori. Este vorba de ridicarea unui 
centru ecologic urban, multicultural și multifuncțional. 
Primele șase clădiri, de forma unor eco-spirale 
intercalate, vor asigura, sus în nori, spaţii rezidenţiale 
și de birouri, magazine și zone cultivabile. Se are 
în vedere, deci, un prototip verde și dens de oraș 
inteligent, conectat la TIC (tehnologie, informatică 
și comunicare). 


(Continuare la pag. 23) 

pariția epigramei 
A romnest impunea, 
de asemenea, 
cu necesitate, emanciparea 
limbii române, precum și 
tehnica modernă a versificării, 
potrivirea accentelor și a rimelor, favorizate de 
ușurința românului de a potrivi sonor cuvintele. 
In poezia populară și în cântecele tradiționale, rimele 
se cheamă, vin de la sine, realizând muzicalitatea 
versurilor; cei care s-au aplecat spre studiul acestui 
fenomen, chiar dacă n-o spun deschis, consideră 
că acesta este, parcă, un har de la Dumnezeu 
al limbii române. In volumul Mică metodă de liră 
pentru începători (Ed. Spandugino, București, 2014), 
Mihai Dinu, Profesor la Filologia bucureșteană, face 
un calcul al posibilităţilor de rimare în limba română 
și în limba franceză, diferenţa fiind enormă: 
11.195 în română, 512 în franceză. 

La ușurința de a versifica, se adaugă preferința 
pentru forma scurtă de catren, în care se poate 
formula un mesaj bine conturat. Subliniem, de 
asemenea, apariţia denumirii epigramă în scrierile 
cronicarilor. Astfel, cronica lui Teodosie Rudeanu, din 
1597, scrisă la Târgoviște, se încheie cu o „epigramă 
privind chipul domnitorului; este, de fapt, un /audatio, 
un fel de „madriga!” în proză, de mai multe rânduri, 
care nu poate fi comparat cu epigrama în sensul 
propriu al cuvântului. Amintim, de asemenea, tradiția 
constantă a dedicaţiilor la stemele ţărilor românești, 
puse în fruntea manuscriselor, multe sub formă de 
catren. Deși sunt „dibuiri de început”, cum afirmă 
Perpessicius, acestea demonstrează nu numai 
prețuirea pentru versificaţie, impuls dat de poezia 
populară, ci și faptul că se simte impactul pe care-l 
exercită creaţiile literare de dimensiuni reduse. 

G. Călinescu notează în /storia literaturii române 
de la origini până în prezent (Ed. Minerva, 1982, 
p. 46): „Obișnuinta de a deschide cărţile cu o 
epigramă (subl. n.), adică cu o scurtă versificaţie 
omagială pentru principe, trecuse din tipăriturile 
grecești și în cele slavone”. Respectând tradiţia, 
Udriște Năsturel (1596-1658) scrie o asemenea 
epigramă, de 12 stihuri, pentru stema ţării în 
Molitvenicul slav de la 1635, tipărit la Câmpulung, 
repetată apoi în Pravila română de la Govora din 
1640. O versificaţie omagială apare și în Cartea 
de învățătură a lui Varlaam (?-1657), Mitropolit al 
Moldovei, între 1632-1653, apărută la lași, în 1643, 
ca un fel de răspuns, considerat de G. Călinescu 
întâia epigramă română. Redăm primele patru 
versuri, din cele 10: 

Deși vezi cândva sămn groaznic, 

să nu te miri când se arată puternic 

Că puternicul putere-l închipuiește 

și slăvitul podoaba-l schizmește. 

În altă tipăritură — Șapte taine, lași, 1644, Varlaam 
realizează versuri mai scurte: 

Cap de buăr fiind tare 
Arată puterea celui mare, 
Acesta chip de buăr 
Mulţi au biruit fără număr. 

Această Cazanie a contribuit la consolidarea 
limbii române literare, continuată, printre alţii, de 
Miron Costin (1633-1691), autorul poemului în versuri 
Viața lumii, compus cam în același timp cu Psaltirea 
în versuri, cuprinzând, în prefaţă, și unele probleme 
de versificaţie (despre măsura versului, rimă), 
timpurie încercare de teorie literară la noi. 


x 


care tălmăcește Psaltirea în versuri (1673), 
cea dintâi operă în versuri tipărită. In 
antologia Epigramiști români de azi, Ed. Eminescu, 
1979, Mircea Trifu, preluând consemnarea lui 
N. Crevedia din Antologia din 1933-1934, afirmă 
că prima epigramă în limba română conform literaturii 
de specialitate este catrenul semnat de M. Costin, 
dedicat Mitropolitului Dosoftei, la apariția Psaltirei 
pre versuri tocmită la 1673. In Predoslovia la 
Dumnezeiasca Liturghie (lași, 1679), Dosoftei 


| n pas înainte îl face Dosoftei (1624-1693), 

susține introducerea limbii române în serviciul 
religios. 

Demne de amintit sunt și relatările versificate ale 
evenimentelor care i-au impresionat pe contemporani. 
Se crede că o asemenea versificare a fost o 
modă adusă de bizantini, care dialogau în versuri: 
dregătorii adresau domnitorului discursuri în versuri, 
răspunsurile urmând același tipic. Perpessicius, dar 
și Emil Turdeanu (Contribuţiuni la studiul cronicelor 
rimate, București, 1936) subliniază bogata carieră 
a cronicilor rimate în literatura noastră. Perpessicius 
le numește „mica istorie travestită în chimonoul 
sclipitor al poeziei”. Dintre acestea amintim: lungul 


poem Plângerea Sfintei Mânăstiri a Silvășului (din 
Eparhia Hațegului), scris în 1762, de un călugăr 
rămas anonim; Istorie de patima Galaţilor, 1769, 
descriind aspectul schelei de la Dunăre, după 








un incendiu; 
poema 
(neterminată) 
a uciderii 

— marelui postelnic 
Gaisieuizi n tatăl si icel ui Consta Cantacuzino, 
tradusă după originalul grecesc de logofătul Radu 
Greceanu, între 1688-1699 etc. 


înrudite cu poezia populară. În versurile 

din popor, ca și în proverbe și zicători, 
satira și umorul constituie trăsătura care va fecunda 
și literatura cultă. lată câteva versuri populare despre 
domnitorul Constantin Cantemir al Moldovei (1685- 
1693), cel care l-a pedepsit cu moartea pe Miron 
Costin, consemnate de Dumitru Almaș în Inorogul cel 
înțelept, Ed. Militară, București, 1981 (p. 29, 33, 88): 

Cantemir este un domn 

De treabă și bun ca om, 

Dară ca să prindă vadă 

Moldova el râu o pradă 

Noi te mai rugăm așa: 

Fii milos, măria ta 

Cu paharul indesește, 

lar cu birul mai rărește 


C reaţiile versificate ale cărturarilor sunt 


Mai rar cu povetele, 
Mai des cu ulcelele 
Căci povetele-s amare, 
lar vinu-i dulce tare. 


Terchea-berchea, 
Doi gologani perechea. 

Din Dicţionarul cronologic — Literatura română 
(1979), aflăm de existenţa unui epitaf de la 1692: 
„Epitaful în versuri al logofătului loan lordache 
Cantacuzino, de la Mânăstirea Bogdana (Bacău). 

Revista Epigrama (nr. 5/1939) ne face cunoscută 
„O epigramă românească din 1778”, intitulată „Păuniţă 
albă-n pene”, descoperită în manuscrisul 1629 de 
la Academia Română. N. Cartojan descifrează notița 
fugară, comentată în Revista filologică (an |, 1927); 
autorul epigramei precizează: „Aceste stihuri sântu 
scrise de mine Ioniţă Popa întru-ntâie domnie a Mării 
Sale Constantin Voevod la anii de la Hristos 1778”: 

Păuniţă albă-n pene 
Și subțire la sprâncene, 
Impotrivă ca și-a mele, 

Primele manifesțări 
ale epigramei românești 

Puţintel mai subțirele, 
Cu atât m-ai întrecut: 
Cu condeiul le-ai făcut, 
Cu atâta că mă-ntreci: 
Cu cerniala de la Greci. 


de al XIX-lea, sub domniile fanariote, crește 

influenţa grecească, limba greacă ajungând 
să pătrundă în biserică și în casele boierești. Este, 
totodată, perioada de deschidere a culturii noastre 
spre culturile occidentale, în special spre cea 
franceză. In acest climat au trăit și au creat poeții 
Văcărești, care au scos poezia de sub tutela 
religioasă, dându-i tonalități noi. lon Pillat, în studiul 
Poeţii Văcărești și începuturile poeziei române, 
consideră că ei au fost „iniţiatorii și întemeietorii 
— unei poezii române care să 
_|nu fie nici vers de psaltire, 

-y nici cântec popular și care să 
| constituie temelia modestă, dar 
3 Ap | trainică a întregii dezvoltări lirice 
| de mai târziu” (p. 11). Cel care 
|] deschide drumul acestei dinastii 
poetice, coborâtoare din cele 
mai vechi familii boierești 
românești, cu rădăcini în 
Făgărașul transilvan, este 
lenăchiţă Văcărescu (1740- 
1797), descinzând din Enache 
Văcărescu, marele dregător din 
timpul domniei lui Constantin 
Brâncoveanu, executat de turci împreună cu domnul 
și fiii acestuia. El e autorul primei gramatici tipărite în 
limba română, la Râmnicu Vâlcea și la Viena (1787). 
Prin aceste „Observaţii sau băgări de seamă asupra 
regulilor și rânduielilor Gramaticii românești” fixează 
„pazele ortografice și ortoepice, orientează studiile 
spre limbile romanice, ne dă primele noţiuni de 
versificaţie, dovedind interes și pentru îmbogățirea 
limbii literare prin neologisme” (Popescu Silvia, File și 
suflete citite (1997-2010), Napoca Star, 2015, p. 105). 


| a sfârșitul secolului XVIII și începutul celui 


Testament: Urmașilor mei Văcărești/ Las vouă 
moștenire/ Creșterea limbii românești/ Și-a 
patriei cinstire. Preferinţa pentru catren — forma 
scurtă cu impact și receptare imediată din partea 
cititorilor — se va manifesta și la urmași, instituindu-se 
în înaintași ai speciei lirice numită epigramă, nu 
numai prin aceasta, ci și prin structura tensională 
a fondului de idei și afectiv. De la Alecu Văcărescu 
(1769-1799), fiul lui lenăchiţă, stins la 30 de ani, 
a rămas următorul catren-madrigal: Oglinda când 
ți-arată/ Intreagă frumusețea ta,/ Atunci și tu, ca 
mine, / Te-ai închina la tine. Fiul său, lancu Văcărescu 
(1792-1863) ne-a lăsat o primă epigramă în sensul 
propriu al cuvântului: La expresia fizionomiei unei fețe: 
Căutătura-ți va război, 
Zâmbirea-ți cere pace; 
Și să mă-mpac cu tine voi, 
Dar să mă bat îmi place. 

Odată cu Anton Pann (1796-1854), Nastratin 
Hogea poate fi luat drept experiment al noii 
spiritualități rezultate din forța de absorbţie a spiritului 
balcanic de către spiritul românului. EI, la rândul său, 
și-a însușit întreaga cultură transmisă prin oralitatea 
populară. Merită să fie amintit și cântecul de lume — 
ca factor premergător epigramei: e un cântec care 
ține de viaţa orășeanului, de viaţa de societate, mai 
ales de divertismentele ei — vinul, muzica și inima. 

E, de fapt, o creaţie a oamenilor cu carte, însușită 
de masele populare. Tudor Vianu, referindu-se la 
Anton Pann, consideră că, în afară de cultura 
acumulată din cărți, ne putem lămuri, citindu-l pe 
acest „fin al Pepelei” că „există și o altă cultură, 
agonisită în experienţele unei vieţi pline de mișcare, 
cu dese schimbări ale locului și îndeletnicirilor, cu 
multe observaţii făcute asupra oamenilor, asupra 
moravurilor și năravurilor lor. /.../ Intreaga cultură 
transmisă prin oralitatea populară a fost însușită 
de Anton Pann. 

FĂ, 


n 
| ndemnul său este exprimat în cunoscutul 

1956, în București. Ca mulţi alţi fani din 
generaţia lui, a optat pentru o pregătire 
tehnică: studii de inginerie la Facultatea de Mecanică 
a Institutului Politehnic din capitală. Nu și-a dezvoltat 
însă cariera în sensul lor, deoarece interesul pentru 
SF și, mai ales, pentru transpunerea scrierilor anglo- 
americane în românește avea să fie coordonata 
majoră a preocupărilor sale. Și-a făcut debutul 
de traducător în revista Vatra din Târgu Mureș, în 
1983, cu un text din proza scurtă a lui Roger Zelazny. 
Intre anii 1984-1986 i s-au publicat în Almanahul 
Anticipația și în săptămânalul Magazin povestiri 
traduse din Fredric Brown, Gardner Dozois, Gregory 
Benford ș.a. A frecventat Cenaclul bucureștean 
„Solaris”, trecând în 1986, ca și alţi solarisieni, 
la Cenaclul „ProspectArt”. Calitatea 
de traducător autorizat și-a oficializat-o 
în aceiași ani printr-un atestat care-i 
dovedea specializarea pe relaţia 
engleză-română în specialităţile 
„literatură“ și „istorie“. Accesul 
rapid la performanţa profesională 
i-a îngăduit lui Sorin Antohi, cel care-i 
făcea prezentarea pentru un medalion 
publicat de A/manah Anticipația 1988, 
să-l numească de pe atunci „campionul 
prolificităţii printre traducătorii români 
ai genului”. O hărnicie nelipsită totuși 
de criterii de selecție valabile, datorită 
cărora același critic al anticipaţiei 
și utopiei putea să-i remarce calităţi 
precum „siguranța expertă a alegerii 
textelor” și orientarea decisă spre „îmbogățirea 
patrimoniului de texte SF accesibile în limba română”. 
Este unul dintre puţinii traducători (ceilalţi fiind lon 
Doru Brana și Valerian Stoicescu, acesta din urmă 
pentru traducerile sale din limba rusă) cărora seria 
almanahurilor pomenite s-a considerat datoare 
să le acorde spaţii speciale și portrete similare 
cu ale prozatorilor din Noul Val aflaţi în plină 
și promițătoare emergenţă. 

Informaţia precară privitoare la SF-ul anglo- 
american, acceptat cu extremă reticenţă de 
establishmentul comunist al epocii, și-a depășit-o — 
cum declară într-un interviu — cu eforturi de documen- 
tare cvasi-oculte la Biblioteca Americană din Capitală, 
inițial prin lectura unor volume de comentarii critice, 
ulterior prin antologii și scrieri de autor: 

„La începutul anilor 1970 ajunsesem expert în 
SF-ul anglo-saxon, după ce citisem aproape exclusiv 
lucrări de non-ficțiune. Puteam recita fără greșeală 
liste de cărţi, premii și autori menţionaţi și disecaţi 
în Who's Who in Science Fiction de Mike Ashley, 

In Search of Wonder de Damon Knight și recenziile 
din F & SF și New York Times Book Review. 

Toate astea, graţie Bibliotecii Americane, care se 
deschisese în 1971 în spatele Teatrului Naţional. 
Douăzeci și cinci de ani, Biblioteca Americană 

a fost cea mai importantă sursă SF din viaţa 

mea, completată ulterior de lon Doru Brana, Mihai 
Bădescu, Simona Kessler, Cristian Lăzărescu, 
Liviu Moldovan [...]”. 


VI ihai-Dan Pavelescu s-a născut la 18 iulie 


în cazul său, de descoperirea romanului lui 
Frank Herbert, Dune. Traducerea acestuia, 
realizată iniţial de lon Doru Brana, fără mari speranțe 
de a fi acceptată de sistemul editorial românesc 
al vremii, a circulat mai degrabă ca o legendă 
prin folclorul cenaclurilor. Independent de această 


Oz fulgerătoare se leagă, și nu doar 





Un traducator de forță 


inițiativă publicată fragmentar prin unele fanzine, 
Mihai-Dan Pavelescu s-a văzut tentat să dea 
O versiune proprie, cu aceleași incerte șanse de 
editare până la schimbările de regim politic din 1989. 
„Dune a fost o carte pe care am tradus-o amândoi 
fără să avem habar unul de altul. Doru era însă 
un perfecţionist prin comparaţie cu mine. După ce 
a terminat traducerea, a corectat-o de nu știu câte 
ori, a stilizat-o, a dactilografiat-o, i-a pus coperte 
cartonate cu grafică făcută de el (este și desenator 
talentat) și apoi a păzit-o cu strășnicie. Probabil 
că Dan Merișca o fi făcut vreo copie xerox după ea, 
dar să fiu sincer n-am văzut-o. Eu am tradus Dune 
în 1981 (mă uit pe listă acum) și-mi amintesc că 
eram inginer stagiar la Antefrig, pe strada Fântânica, 
și nea Florică Piper mă lăsa să-mi văd de traduceri, 
ra deși nu înțelegea ce aveam de 
“| câștigat din scrisul cu creionul pe 
CE, j foi dictando pe care nu le citeau 
gg decât prietenii. [...] Am tradus 
fe Dune, n-am corectat-o, n-am 
| stilizat-o, dar i-am dat drumul prin 
= fandom și o mai am și acum: trei 
manuscrise scâlciate, îngălbenite, 
cu colţurile îndoite, ținute între 
coperte tari pentru proiecte 
de diplomă de facultate.” 


odată cu boom-ul entuziast 

și în bună măsură haotic 
al SF-ului nostru eliberat de 
constrângeri ideologice, autorul 
s-a putut lansa în cele trei direcții pe care și le simţea 
potrivite personalităţii proprii: traducător, redactor 
și editor. A redactat, între 1991-2000, seria nouă 
a Colecţției „Povestiri științifico-tantastice”, publicată 
cu titlul Anticipația. A redactat, de asemenea, 
exemplarele A/manahului Anticipația din același 
interval de timp. A tradus pentru mai multe edituri, 
unele efemere și de importanţă limitată (Orion, 
Valdo, Meteor, Multistar din Piatra Neamţ, Cristian 
din Craiova, Mondial, Gamapres), altele capabile 
să-și formeze în noile condiţii culturale un prestigiu 
durabil (RAO, Teora, Nemira îndeosebi). Ultimelor 
două pomenite le-a coordonat ani în șir colecțiile SF. 
Repertoriul acestora, foarte larg, divers și inegal ca 
valoare literară, lasă la vedere nu doar criterii ce ţin 
de gust, ci și pe cele urmărite cu strășnicie de editorii 
americani, pentru care succesul publicării nu poate 
fi desprins de cel financiar. Constrâns de ritmul 
de lucru sufocant al traducătorului și de obiectivele 
specifice ale editorului pe care îl servește, Mihai-Dan 
Pavelescu pare să-și fi refuzat plăcerea de a avea 
autori și stiluri preferate. El traduce cărţi de succes 
din aria anglo-americană, reprezentând atât secvența 
clasică a domeniului, cât și categoria curentă, în 
general lipsită de pretenţii literare, alcătuind „grosul” 
producţiei de gen. Lucrul acesta se vede inclusiv 
în traducerile rezervate lui Isaac Asimov, din care 
primim romane fundamentale precum Fundația, 
A doua Fundaţie, Zeii înșiși, Cavernele de otel, dar 
și scrieri mai puţin semnificative, ca Intemeietorii, 
Omul pozitronic, Calea marțiană etc. Şi alţi reprezen- 
tanţi de vârf ai „generaţiei de aur” figurează în ampla 
listă a traducătorului, bunăoară A.E. Van Vogt cu 
Făuritor de univers și Primul marțian, Alfred Bester 
cu Omul demolat, Ray Bradbury cu Cronici marțiene, 
apoi, din aceeași categorie a „monștrilor sacri”, 
englezul Arthur C. Clarke, cu Sfârșitul copilăriei, 
Rendez-vous cu Rama, Orașul și stelele, Lumina 

întunericului. Odată epuizate 
listele vechi ale premiaţilor 
cu Hugo și Nebula, Mihai-Dan 
Pavelescu abordează cu 
același binevoitor interes autori 
importanți de dată mai recentă, 
precum Ursula K. Le Guin, din 
care traduce Mâna stângă a 
întunericului, Lumea lui Rocannon, Lumii îi spuneau 
Pădure, Norman Spinrad, cu Bug Jack Barron și Intre 
două lumi, sau Joe Haldeman, din care transpune 
în românește romanele Războiul etern, Pace eternă 
și Conexiunea psi. Ici-colo mai întâlnim în listă 
traduceri din Larry Niven, Gregory Benford, Walter 
Jon Williams, Eric Brown, Alan Dean Foster, Connie 
Willis, Terry Pratchett, Vernor Vinge, Alan Gibbons, 
ceea ce arată deschiderea coordonatorului de colecții 
specializate spre ilustrarea unei ample desfășurări a 
SF-ului american. Nu lipsesc din această panoramă 
nici reprezentanții curentului cyberpunk, cu unele 
dintre cărţile în vogă pentru momentul respectiv: 
William Gibson (Neuromantul, Chrome, Count Zero), 
Greg Egan (Carantină, Axiomatic, Luminiscent, 
Scara lui Schild), Bruce Bethke (Sfârșitul jocului), 
sau ai altor orientări actuale, pentru care Orson 
Scott Card (Jocul lui Ender, Stăpânul cântecelor) 
începe să devină un purtător de standard. 
n 
ntrebat de Voicu Nicolae („aka voicunike”, 
| „fanul de serviciu”, cum se consideră el însuși 

pe blogul propriu) dacă-și mai ţine minte 
toate traducerile, Mihai-Dan Pavelescu încearcă o 
dificultate repede înlăturată: „Nu pot spune câte cărți 
am tradus, dacă nu mă uit pe listă. Mă uit chiar acum 
și-ţi spun cifra exactă: 295, la care se adaugă cele 
trei la care lucrez acum... Din ele însă SF-uri au fost 
mai puţin de jumătate, în jur de 120.” Valabilă pentru 
anul 2012, statistica aceasta e de natură să ni-l 
descrie pe traducător ca pe un veritabil fenomen 
al profesiei sale. Munca lui tenace nu e străină de 
sentimentul unei mari iubiri pentru gen și nici de 
ambiția de a pune în ordine, pentru cititorul român, 
un domeniu atât de vast și de influent în spaţiul 
cultural contemporan precum SF-ul american. Nelipsit 
de modestie, se descrie pe sine însuși drept „un 
bun traducător grăbit”, acceptând că lucrul în forță 
are consecinţe asupra amănuntelor ce ţin de stil, 
deficiență corectată uneori de o redactare inspirată. 
Este ceea ce s-a întâmplat, de pildă, în cazul uneia 
dintre puţinele cărți traduse în colaborare (/ntoarcerea 
din stele de Stanislaw Lem, cu Cristian Tudor 
Popescu) și unde „metoda” muncii în asalt e 
recunoscută la modul cel mai cinstit: „Eu traduceam 
repede-repede, fără să-mi bat deloc capul cu 
stilizarea sau cu orice altceva, trimiteam fasciculele 
pe măsură ce le terminam la Adevărul (romanul a 
apărut patru luni în foileton în Adevărul literar-artistic) 
și Cristi mătura după mine și făcea ca totul să sune 
frumos sau potrivit; n-am avut curiozitatea să compar 
vreodată versiunea mea (iniţială) cu versiunea finală, 
așa că n-am habar cum s-ar împărți meritele”. 


hiar și așa, performanţa profesională 

a lui Mihai-Dan Pavelescu rămâne 

excepţională, iar meritul ei pentru 
cunoașterea domeniului, infinit mai largă decât 
cea de la începuturile carierei proprii, trebuie admis 
și apreciat cum se cuvine. Două convenții naţionale 
(Romcon 1993 și 1994) i-au decernat premiul 
pentru cel mai bun traducător SF. 





de neistovit, în construcții obținute prin acumulări atât de uriașe, încât, 
pentru a găsi un alt scriitor pe măsura lui, trebuie să-l căutăm printre 
vechii” povestitori ai Renaşterii, un Boccaccio, un Rabelais, un Cervantes, scriitori 
care au produs, în sinteze personale, întreaga cultură populară a neamului din 
care făceau parte, sporită cu aluviunile depuse de înţelepciunea și fantezia altor 
multe neamuri...” (Tudor Vianu, Anton Pann, Societatea de Științe Istorice și 
Filologice, 1955, p. 7). In plus, adaugă academicianul, acest scriitor, ca orice 
valah, știe că „Pentru a te salva, în grelele împrejurări ale vremii, trebuie să 
ai minte multă, pricepere de oameni, fineţe și dibăcie. Etica lui Pann rezumă 
și reunește toate aceste însușiri, cărora le adaugă humorul care nu dă greș 
niciodată: cealaltă virtute cu care omul vremii se putea mântui. Humorul te 
face să depășești un moment greu, mângâie o amărăciune și reface curajul 
și încrederea în viaţă. Așa s-a format, din această frământare a vremurilor, 

S această cultură este atât de vastă, iar el o produce cu un debit atât 

arta de moralist și de humorist a lui Anton Pann” (p. 30). Creaţia lui Anton Pann 
constituie un prag pe care, depășindu-l, literatura umoristică intră, încet-încet, 
în sfera libertăţii de manifestare, emancipându-se. 

De la Anton Pann ne-a rămas un epitaf epigramatic care demonstrează 
că ideile circulă: Epitaful unei muieri, de către bărbatul ei: 

Aici zace nevastă-mea 

din bună norocire, 

Zace-atât pentru a mea, 

cât și a ei liniștire. 

Acest epitaf pare transpunerea epitafului scris de tatăl lui Clement Marot, 
la sfârșitul secolului XV: Ci gît ma femme, oh, qu'il est bien/ Pour son bonheur 
et pour le mien. E de notat faptul că acest epitaf apare și în revista Veselia din 
16 martie 1939 și este atribuit lui Henri-Joseph du Laurens (1719-1797), „celebrul 
vodevilist și anecdotier”, cu mica diferenţă că, în loc de bonheur, scrie repos. 

etea omenească 
Ş Si cunoaștere este 
insaţiabilă. Oricât 
| de imens este Universul pe 


noastre, oamenii nu încetează 
să se întrebe ce ar putea fi 
"dincolo de el. Epuizează oare 
Universul nostru tot ce există, sau mai sunt și alte 
lumi asemănătoare (sau poate diferite)? lar dacă 
sunt, numărul acestora este limitat sau este infinit? 
Nu uităm, între altele că infinitul implică 
nenumărate paradoxuri. De pildă, dacă Cosmosul 
este infinit, asta înseamnă că undeva, foarte-foarte 
departe, există o planetă exact ca Pământul, cu 
exact aceiași locuitori, care trăiesc exact aceleași 
evenimente ca noi. lar dacă există o astfel de 
planetă, vor exista infinit de multe, întrucât infinitul 
(cel puţin cel matematic) este încăpător... Desigur, 
vor fi și unele planete ușor diferite, unde toate 
vor fi ca pe Pământ, cu mici diferenţe pe ici-colo... 
Și din fiecare vor fi infinit de multe... Ș.a.m.d. 
Evident, cele de mai sus sunt speculații pur 
teoretice. Oamenii de știință încearcă să rămână 
cât de cât „cu picioarele pe pământ”, adică să se 
sprijine pe cele constatate în Universul nostru finit. 
După viziunea acceptată la ora actuală, Universul 
s-a născut, acum 13,8 miliarde de ani, printr-o 
superexplozie numită „Big Bang”. Spaţiul și timpul 


care-l scrutăm cu instrumentele 






ultiversuri 


corzi care vibrează. Teoria corzilor permite ca învățații 
să concilieze domenii ale fizicii care până acum 
păreau opuse: relativitatea generală cu mecanica 
cuantică. Și mai permite unificarea, într-un singur 
cadru, a celor patru forțe fundamentale ale naturii. 
Dar problema este că teoria corzilor este valabilă 
doar într-o lume cu zece sau unsprezece dimensiuni: 
trei ar fi cele spaţiale pe care le știm, iar pe lângă 
acestea ar mai exista șase sau șapte dimensiuni 
spaţiale, pe care noi, în lumea noastră, nu le sesizăm, 
fiind „compactate”, „degenerate” sau „înfășurate”. 
Oricum, și aceste teorii II 
rămân deocamdată 
speculații. Dimensiunile 
spaţiale „compactate”, 

ca şi corzile vibratoare în 
sine, ar fi de o miliardime 
de miime de miliardime 
din dimensiunea unui 
nucleu atomic. Nu există 
deocamdată nicio cale 
imaginabilă pentru a 
detecta obiecte atât 

de mici și deci nu există 
nicio modalitate cunoscută 
pentru a valida (sau 
invalida) experimental 
teoria corzilor. 


= 

Desigur, cele de mai sus reprezintă doar unul 
dintre multele modele cosmologice aflate în discuţie. 
Un alt model presupune, de pildă, că Universul nostru 
observabil se află în interiorul unei găuri negre, una 
dintre multele care s-ar găsi într-un univers mai mare. 
S-a propus și un model care spune că găurile negre 
absorb materia dintr-un univers și o transferă în 

altul, sub forma unei „găuri albe” care izvorăște acolo 
materia absorbită. Autorii de povestiri SF văd aceste 
„canale” drept posibile căi de comunicaţie între 
universuri, fără a lua în seamă faptul că într-o gaură 
neagră sunt zdrobite până și particulele elementare, 
deci orice alcătuire materială, inclusiv ființele vii. 


valorile „constantelor universale” din 

aceste legi, ar putea fi diferite de la 
un univers la altul. Printr-o coincidenţă fericită, 
sau poate printr-un miracol, în Universul nostru 
principalele constante „universale” (viteza 
luminii, constanta gravitațională și încă cel 
putin zece) au exact acea valoare care a 
permis dezvoltarea vieţii și civilizației pe 
Pământ (și probabil și în alte locuri); dacă ar 
fi fost doar un pic mai mari sau un pic mai mici, 
Universul ar fi arătat complet altfel, iar viaţa ar 
fi fost imposibilă. Prin prisma acestei constatări, 
Universul pare creat special ca noi, oamenii, 
observatorii Universului, să putem exista. 
Această stranie coincidenţă a fost numită 
„principiul antropic” (în greacă, „anthropikos” 
înseamnă „uman”). Desigur, dacă există alte 
universuri, mai puţin reușite, ele nu vor naște 
inteligenţe care să le observe „din interior”... Sau 
poate există și alte forme de inteligentă, non-umană, 


| egile fizicii sau ale chimiei, ca și 


s-au născut, și ele, odată cu „marea explozie”; deci 
înainte de aceasta nu exista nici spaţiu nici vreun 
timp. Prin urmare, la prima vedere, întrebările 

„ce este dincolo de marginile Universului” sau 

„ce a fost înainte de Big Bang” nu ar avea sens. 
Sau poate ar avea, doar că s-ar referi la alte 
universuri, în care există un alt timp și un 

alt spaţiu, fără legătură cu cele de la noi. 


De pildă, obiectele au lungime, lățime și 

grosime. La acestea se adaugă o a patra 
dimensiune — de o altă natură — timpul. Pentru 
explicarea unor fenomene ale fizicii cuantice, în jurul 
anului 1970, a fost propusă „teoria corzilor”, prin care 
particulele elementare erau interpretate ca fiind niște 


| umea noastră are trei dimensiuni spatiale. 


nostru ar fi doar o „membrană” într-un 

„superunivers”, cel cu toate cele 10-11 
dimensiuni funcţionale. Aceasta înseamnă că, 
alături de universul nostru, ar mai putea exista 
nenumărate alte „membrane” asemănătoare, deci 
multe alte universuri. Totalitatea acestora a fost 
numită (cum altfel?) Multivers. Unele scenarii 
postulează chiar că Universul nostru s-a născut 
(la „Big Bang”) prin coliziunea a două membrane... 
Alţii spun că, dacă două universuri se ating, în 
punctul respectiv se poate trece dintr-un univers 
în celălalt. O asemenea trecere — pentru că 
am vorbit și de dimensiuni ale spaţiului, diferite 
de la un univers la altul — mai este numită uneori, 
metaforic, și „trecerea într-o altă dimensiune”. 


DAS i ia 
| ntre altele, conform acestei teorii, Universul 


pe care deocamdată nu le putem imagina? 
Așadar, pe lângă toate cele observabile prin 
instrumentele științei omenești, ar putea exista 
și universuri paralele, alte dimensiuni, alte stări 
de agregare ale materiei, alte planuri ale realităţii, 
de pildă, lumi „eterice” sau „subcuantice”, sau lumi 
„Spirituale”, sau a căror natură nici nu am putea 
s-o imaginăm. Și ar putea exista ierarhii de ierarhii 
de astfel de lumi, al căror șir nu ni se va dezvălui 
probabil niciodată în întregime. Nu putem decât 
să subscriem, deci, la afirmaţia, atribuită fie astro- 
fizicianului Arthur S. Eddington, fie geneticianului 
J.B.S. Haldane: „Universul nu numai că este mai 
straniu decât presupunem, ci este chiar mai straniu 
decât am fi în stare să presupunem”. 





(Urmare de la pag. 20) 


dacă majoritatea în lipsă, prin dimensiuni și operele de artă pe 

care le conțineau, prin decoraţiunile opulente sau prin semnificaţia 
lor filosofico-religioasă. Acesta este și cazul Templului Zeiţei Artemis din Efes, 
care era considerat cea mai frumoasă structură construită vreodată. Templul 
era lăcașul unei statui a zeiţei, înaltă de doi metri, acoperită cu aur și argint. 
În China am putea să-i opunem mai multe monumente de valoare excepțională. 
M-am gândit, în primul rând, la Palatul de Vară, de lângă Beijing, apreciat unanim 
drept o adevărată capodoperă a arhitecturii peisagistice. Nici aici nu mai avem 
posibilitatea să admirăm originalul acelui palat-minune, pentru că el a fost jefuit 
și distrus în secolul al XIX-lea de armatele engleze și franceze, având unul dintre 
comandanţi cu numele de Elgin, lordul Elgin, fiul acelui lord Elgin care jefuise 
Acropolea Atenei de ceea ce astăzi se cunoaște sub numele de Marmurele 
lui Elgin, aflate la British Museum din Londra. Însă, pe lângă grădinile minunate, 
noile clădiri și excentricul vapor din marmură, încă mai poate fi admirată o 
promenadă lungă, cu acoperiș, pe al cărui tavan se află 14.000 de picturi 
sau scene din istoria Chinei. Și, totuși, de curând, vechiul palat poate fi admirat 
într-o reconstituire digitală, reușită de o echipă de la Universitatea Tsinghua 
din Beijing. 


D esigur, toate minunile lumii antice impresionează și astăzi, chiar 


poate sta fără complexe și Templul Cerului din Beijing, care face parte 
dintr-un ansamblu de clădiri taoiste, excelând prin dimensiuni, arhitectura 
circulară, decoraţiuni și, desigur, încărcătura filosofico-religioasă corespunzătoare. 
Este o minune a geometriei, la ridicarea căreia nu s-a folosit nici măcar un cui. 
Dacă la Templul din Efes își avea reședința zeiţa greacă a vânătorii, numită 
ulterior protectoarea câmpurilor și animalelor, la templul de la Beijing venea 
anual împăratul, într-o caleașcă trasă de elefant și cu o suită de 2.000 
de curteni, pentru a aduce ofrande Cerului și a se ruga pentru recolte bogate, 
respectiv pentru sănătatea poporului său. 
Nici Mausoleul din Halicarnas nu rămâne fără replici în China, dar asta 


Anul VI m 


A lături de Templul Zeiţei Artemis și de oricare altă minune a lumii, 

nu diminuează valoarea deosebită a monumentului funerar al lui Maussollos, 

de la care s-a moștenit și substantivul comun mausoleu. Chinezii, și apoi lumea 
întreagă, au aflat abia în secolul al XX-lea despre celebrele Morminte imperiale 
Ming și apoi despre Mausoleul primului împărat Qin Shi Huangdi. Dacă primul 
împărat al dinastiei Ming a fost înmormântat lângă capitala imperială de atunci, 
Nanjing, la poale de munte, într-un impresionant monument funerar, cu diametrul 
de 400 de metri, alți 13 împărați ai aceleași dinastii (din totalul de 16) își au locul 
de veci în cunoscutele Morminte imperiale Ming de lângă Beijing. Specific acestor 
construcții funerare este atenţia deosebită care se acorda alegerii locului (după 
toate legile Feng Shui) și detaliilor decorative, care să asigure legătura împăratului 
decedat cu lumea spiritelor. La ele se ajunge pe o Cale Sacră, menită să reflecte 
un imperiu mare, unificat, pașnic și bine administrat, cu rădăcini în istoria veche a 
Chinei. Pe această Cale Sacră, totul este încărcat de semnificaţii dragi chinezilor: 
animalele mitologice reprezintă înțelepciunea, pacifismul și siguranţa militară; 
animalele reale întruchipează coordonatele și vastitatea imperiului: elefantul— 
Sudul, cămila—Nordul, iar calul-Vestul. Pe alee mai sunt și șase perechi 

de oficiali militari și civili, identificabili după detaliile vestimentare. 


rămâne Mausoleul primului împărat Qin Shi Huangdi, din apropierea 
orașului Xian. Armata de teracotă în mărime naturală, care asigură 
securitatea împăratului pe lumea cealaltă a devenit o inestimabilă carte de istorie 
a Chinei după 2.200 de ani. Cei opt mii de soldaţi, cele 130 de care de luptă 
cu cei 520 de cai de tracțiune, la care se mai adaugă și 150 de cai de cavalerie, 
aflaţi în cele trei gropi deschise, ilustrează aceste pagini de istorie glorioasă 
a Chinei. Atunci când a inclus acest monument pe lista Patrimoniului Cultural 
al Omenirii, UNESCO preciza că el nu este decât o parte infimă din cele 180 
de locuri de îngropăciune ale complexului funerar al lui Qin Shi Huangdi. După 
expresia arheologului american Peter Hessler, aici este atât de multă istorie, 
încât iese pur și simplu din pământ. Dar, așa cum s-a întâmplat la Marele Zid 
și la Mormintele imperiale Ming, mausoleul este și un mormânt colectiv al 
celor care l-au construit. Așa era asigurat secretul monumentelor respective. 


(Va urma) 

Ţara cel mai impresionant monument funerar din China și din lume 


lunie 2015 





Boholț, casa pictorilor 


de artă, și nu numai. Este vorba de taberele anuale de pictură, sculptură 
și grafică organizate la Boholţ, o modestă localitate din Podișul 
Transilvaniei, situată nu departe de Făgăraș, într-o zonă colinară. Motivul pentru 
care tot mai mulţi artiști din toate generaţiile și din diverse centre culturale sosesc 
în această veche așezare românească, atestată istoric încă din secolul al XIII-lea 
într-o Diplomă a Cavalerilor 
loaniţi, este simplu: aici, din 
| iniţiativa și cu efortul financiar 
al unui harnic antreprenor, 
fiu al localităţii, ing. Vasile 
| Joantă, artiști re/găsesc, pentru 
o perioadă scurtă, dar plină de 
| emoție, spiritul originar al unui 
| mod de trai arhaic, nealterat 
de civilizația industrială. 
Intr-o perioadă când 
uitarea, lipsa de orizont și până 
la urmă sărăcirea spirituală 
| pun stăpânire pe tot mai multe 


D) câţiva ani, un fenomen cultural inedit tinde să reţină atenţia criticilor 


















localităţi rurale, satul 
Boholţ, parte componentă 
a comunei Beclean, jud. 
Brașov, alături de suratele 
sale, Calbor și Hurezi, 
beneficiază, prin prezenţa 
nemijlocită a artiștilor, de 
o viaţă culturală meritată. 
La rândul lor, localnicii 

își întâmpină oaspeții în 
costume tradiționale, le 
oferă găzduire și o vorbă 
bună, îi ajută să iubească 
și să transpună plastic 
spiritul locului. Martor al 
acestui fenomen, confirm 
că scânteia provocată azi J = 

de Tabăra de creaţie Pro-Boholţ, ajunsă deja la a IV-a ediţie, este departe 

de a-și desăvârși efectul. 

Bun organizator și fin cunoscător al spiritului locului, dl. Vasile Joantă a mizat, 
desigur, și pe efectul etnografic al sărbătorilor Rusaliilor, numită popular și Cap 
de primăvară, care corespunde, în tradiția creștină, cu Tăierea Capului Sf. loan 
Botezătorul (24 iunie). In această zi, muncile agricole sunt întrerupte și, în tot 
arcul Carpatic, din Buzău în Mehedinţi, iar Făgărașul nu face excepţie, se practică 
unele obiceiuri cu caracter magico-mitic, constând în procesiuni, aprinderea de 
focuri rituale, dar și recitative tradiționale. Mizând pe aceste obiceiuri, susţinute la 
Boholţ de întreaga comunitate, în frunte cu preotul, primarul și tot corpul didactic, 
di. Vasile Joantă oferă artiștilor prezenţi în tabără prilejul de a urmări pe viu 
întregul ceremonial tradițional. Rezultatul îl reprezintă includerea în repertoriul 
pictural al unor teme de inspiraţie etno-folclorică, un prim pas spre constituirea 
unui adevărat fond plastic cu valoare etnologică, nucleul unui muzeu al localităţii, 
în curs de amenajare. Deja di. Joantă a ales locul, o fostă clădire cu destinaţie 
casnică. Muzeul va fi inaugurat în 2017, 
când se vor serba 700 de ani de atestare 
documentară a comunei. Este, să 
recunoaștem, un proiect ambițios, dar 
potrivit cu aspiraţiile unui om dăruit pentru 
a face bine semenilor. 

Deocamdată s-au alăturat acestui proiect 
un nucleu de artiști gălăţeni, avându-l ca 
exponent pe „veteranul” Teodor Vișan, 
secundat de Raul Popa și Gheorghe Miron, 
apoi bucureştenii Marinela Mântescu, Tudor Îi 
și Alexandra Meiloiu, Gavril Mocenco, apoi, 
lon Aurel Gârjoabă din Curtea de Argeș, 
Mihai Coţovanu de la lași și, de peste tot 
de unde lucrează și trăiesc, loan Oratie, 

într-o piaţă artistică invadată de influenţe 


învăluit într-o lumină diafană, solară, 





Corneliu Drăgan-Târgoviște, dar și mulţi 
alţii, nemainumiţi aici. Publicul local, din 
Făgăraș în primul rând, dar și din Galaţi, 
Tecuci, iar, din martie 2014, bucureștenii, 
au luat deja cunoștință de eforturile acestor 
artiști de a recompune o artă cu tematică 
tradițională românească, fundamentală 


străine spiritului arhaic. A picta, astăzi, 
case de ţară împodobite cu îlori, șuri 
singuratice, troițe străvechi, chipuri 

de săteni sau peisaje tradiționale, totul 


este mai mult decât o formă de curaj, 
este o opţiune culturală. 

llustrând acest număr de revistă cu 
câteva dintre tablourile care alcătuiesc 
deja fondul viitorului Muzeu etno-folcloric E - - 
Boholţ, nu putem decât să sperăm că această iniţiativă se va desăvârși. Deja 
oamenii locului își așteaptă oaspeţii, iar vizitatorii atrași de aceste rânduri nu 
au de ce să regrete. Câteva zile în atmosfera bucolică a 
Boholţului echivalează, în sine, cu o experienţă culturală 
unică. (Marian NENCESCU) 


| a Boholţ, lângă Făgăraș, într-o lume 





nemaipomenită care trebuie redescoperită, 

rtiștii au lucrat cu pasiune și entuziasm. Cei șapte 
| creatori diferiţi ca expresie plastică și-au aflat la Boholţ 

un același interes îndreptat către natură. Rezultatele 

'] deosebite ale dialogului avut de fiecare cu motivul 

| se pot vedea la Muzeul Țării Făgărașului „Valer Literat”. 
(Roxana Păsculescu) 


i rivești apoi aceste imagini ale Boholţului și simţi 

a i p: dincolo de ele se află o lume pentru mulţi 

| e dintre noi, pentru moldavi mai ales, necunoscută 
i și, în felul ei, enigmatică. Este o lume care se bizuie totuși 
| pe aceleași forme, care trăiește aceleași principii vechi, 
inconfundabile, ale vieţii, lumii, firescului, ca și cele de 
aici, de lângă noi. Odată cu aceste pânze strânse într-un mănunchi expozițional, 
se creează aproape invariabil atmosfera satului ardelean, iar plasticienii au reușit 
să prindă în pânzele lor aproape tot ce a ajuns în mod excepţional până aici. 
Se simte o rânduială veche, profundă, circumscrisă primordialului, o liniște și 
o așezare sfătoasă, faţă în faţă cu lumea de dincolo de pânză. (Lucia Gologan) 


panoramice ale Boholţului și orașului Făgăraș, secvenţe cu drumuri, 

case, biserici, dar și scene cu femei îmbrăcate în vestimentația populară 
specifică zonei. Peisajele sale transcriu priveliști desfășurate pe mari întinderi 
spaţiale, cu un joc echilibrat de planuri, se observă interesul artistului pentru 
redarea culorii locale, natura este tonică și respiră prin toate elementele 


Țezner Vișan, în cele șapte lucrări realizate în tabără, a reținut imagini 


în lumina estivală binefăcătoare. (Corneliu Stoica) 

